
Nu-i greu 
să trăieşti, 

ci e greu 
să cumpăneşti! 


înaltpreasfinţitul Părinte Arhiepiscop 
Pimen (25 august 1929 - 20 mai 2020) 



C ea mai de seamă virtute este dreap¬ 
ta socotinţă sau măsura, cum spunea 
înţelepciunea antichităţii greceşti, cumpănirea 
lucrurilor... Nu-i greu să trăieşti, ci e greu să 
cumpăneşti. Această măsură ne-o dă credinţa, 
legătura cu Dumnezeu, curăţia sufletului. 

z\ 

nvăţăm religie, dar, dacă nu o însoţim şi cu 
istoria... Vitejia, virtutea înaintaşilor noştri! 
Frumoasă este istoria poporului nostru, frumos 
se trăieşte credinţa noastră strămoşească, credinţa 
noastră ortodoxă. 

Frumosul se exprimă în multe feluri, mai greu 
în cuvânt. Se exprimă în cântec, în joc, în imagine, 
în portul şi în cântecul popular. Ortodoxia pro¬ 
movează această varietate a frumuseţii, pentru că 
toate sunt darurile lui Dumnezeu, crescute şi duse 
la desăvârşire cu osteneala fiecăruia 
dintre noi. 

L a Putna trebuie să simţim 
mai mult decât putem vorbi. 

Când eram ghid aici, dacă era timp la 
dispoziţie, o explicaţie dura şi două ore. 

Şi plecau oamenii de aici înţelegând - 
mai ales cei mai mari, de liceu, studenţii 
- că religia nu este opiu pentru sufletul 
omului. Este cultură, civilizaţie, artă, 
credinţă, este înălţare sufletească. Când 
păşim pe poarta mănăstirii suntem alţii, 
aşa cum trebuie să fim. 


ne-am închinat la mormântul Sfântului Voievod 
Ştefan cel Mare, mormânt pe care Mihai Eminescu 
l-a numit „Altarul conştiinţei noastre naţionale". 
Un mormânt sfânt, un loc sfânt cu adevărat, pen¬ 
tru toată lumea, chiar şi pentru străini. Când venea 
câte un grup de străini şi stăteau în faţa mormân¬ 
tului, citeam pe feţele lor o transfigurare, un fior. 
Simţeau că se află în faţa unui loc sfânt, fără să le 
spun un cuvânt. Puţin cunoşteau ei despre Ştefan 
cel Mare, însă simţeau că în acel mormânt este 
înmormântat un om deosebit. 

Viaţa lui de sfinţenie, a omului cu păcate măr¬ 
turisite şi iertate de Dumnezeu, a omului apărător 
al întregii creştinătăţi, atletul lui Hristos, ctitor de 
biserici, milostiv, drept, judecător cu dreptate, 
iertător din toată inima al ucigaşului tatălui său. 
Acesta e Ştefan cel Mare! ■ 



C ând venim la Mănăstirea Putna 
ne este de ajuns că am venit şi 

U rmând învăţăturii Sfintelor Scripturi 
şi ale Sfinţilor Părinţi ai Bisericii, 
Inaltpreasfinţitul Părinte Pimen s-a străduit ca în 
Arhiepiscopia Sucevei şi Rădăuţilor să fie înmulţite 
faptele iubirii milostive, prin înfiinţarea mai mul¬ 
tor instituţii şi aşezăminte social-filantropice în 
vederea ajutorării orfanilor şi copiilor din familii 
cu posibilităţi financiare limitate (3 aşezăminte 
pentru copii), precum şi pentru ajutorarea per¬ 
soanelor în vârstă sau defavorizate, ocrotite în 9 
cămine de bătrâni. (...) 

Conştiinţa pastorală şi misionară a 
Inaltpreasfinţitului Părinte Pimen a îmbinat 
evlavia personală a ierarhului harnic şi milostiv, cu 
lucrarea dinamică pentru binele comun; preţuirea 
faţă de lucrarea înaintaşilor săi, cu sentimentul da¬ 
toriei morale de a continua lucrarea lor în prezent. 

t Daniel, Patriarhul Bisericii Ortodoxe Române 

N ăscut în perioada interbelică, trăind din 
plin timpul războiului, martor al întregii 
perioade comuniste şi participant la durerile fără 
de sfârşit ale mult aşteptatei renaşteri a României 
post-decembriste, înaltpreasfinţitul Pimen do¬ 
mină acest răstimp în chip smerit şi majestuos 
deopotrivă. (...) 


Cuvântul direct, scurt, fără menajamente căldi¬ 
cele, crea sentimentul unui om care nu are timp de 
pierdut în explicaţii şi justificări inutile. înfăţişarea 
sa exterioară - prelungire a celei lăuntrice - se 
apropia de icoanele de la Voroneţ. Era, de fapt, o 
extensiune a acestora. Le-a iubit nespus, a luptat 
pentru restaurarea lor, s-a întristat nespus în faţa 
indiferenţei multora faţă de acest tezaur identitar 
al românilor. 

t Teofan, Mitropolitul Moldovei şi Bucovinei 

G lasul său s-a întrecut cu cel al clopotului 
Buga atunci când vorbea despre iubirea 
de ţară, despre familie şi despre valorile neamului, 
şi tot puternic a rămas atunci când tăia ca fulgerul 
împotriva nedreptăţilor pe care unii şi alţii le-au 
făcut Bisericii şi oamenilor. Mâinile lui nu doar au 
binecuvântat pe credincioşii din Bucovina, ci s-au 
împreunat cu ale meşterilor atunci când a ridicat 
case pentru cei săraci. Nu doar rasă smerită şi 
odăjdii sfinte a purtat Părintele nostru Pimen, ci 
şi halat de salahor sau, nu de puţine ori, frumos 
pieptar înflorit bucovinean. 

t Damaschin Dorneanul, 
Episcop-vicar al Arhiepiscopiei Sucevei şi Rădăuţilor 


Fragmente din cuvântările de la înmormântarea Inaltpreasfinţitului Părinte Arhiepiscop Pimen 

Inaltpreasfinţitul 
Părinte Arhiepiscop Pimen 
la Mănăstirea Putna 


63 de ani de întâlniri cu părinţii Putnei 

Arhimandrit Melchisedec Velnic, 
Stareţul Mănăstirii Putna 

9 


I naltpreasfinţitul Părinte Arhiepiscop Pimen s-a 
născut la data de 25 august 1929, în satul Herăşti, 
comuna Grebănu, judeţul Buzău, primind la botez nu¬ 
mele de Vasile Zainea. 

A urmat seminarul monahal din Mănăstirea 
Neamţ (1948-1951) şi studiile superioare la Institutul 
Teologic Universitar din Bucureşti (1953-1957). A fost 
tuns în monahism la Mănăstirea Neamţ la 10 martie 
1951 sub numele Pimen, fiind hirotonit ierodiacon 
în acelaşi an. 

A venit la Mănăstirea Putna în 1 august 1957. în 
6 octombrie 1957 a fost hirotonit întru ieromonah. 
A fost stareţ al mănăstirii în perioada 17 septembrie 
1958- 1 iunie 1961, după care a fost mutat ca duhovnic 
la Mănăstirea Văratic. 


în 1964, a fost adus din nou de către Preasfinţitul 
Gherasim la Putna, pentru a fi ghid aici. A împlinit această 
ascultare până în 1974, când a fost mutat ca stareţ la 
Mănăstirea Sfântul loan cel Nou - Suceava. 

De acum paşii îl vor purta din nou spre Putna, 
începând cu 1982, când a fost ales Episcop-vicar al 
Episcopiei laşilor, la recomandarea Părintelui Patriarh 
Teoctist, atunci Mitropolit al Moldovei. 

în 1991, la recomandarea Părintelui Patriarh 
Daniel, pe atunci Mitropolit al Moldovei şi Bucovinei, 
înaltpreasfinţitul Părinte Pimen a fost ales şi înscăunat 
Arhiepiscop al Sucevei şi Rădăuţilor. 

în 20 mai 2020, înaltpreasfinţitul Părinte Arhiepiscop 
Pimen a trecut la cele veşnice, la vârsta de 90 de ani, după o 
păstorire de 29 de ani a Arhiepiscopiei Sucevei şi Rădăuţilor. 

A cuprinde într-un articol de revistă legă¬ 
tura înaltpreasfinţitului Părinte Pimen cu 
obştea Mănăstirii Putna e greu. Este o legătură 
adâncă, profundă; e o viaţă de om. Poţi să scrii o 
carte. A fost vieţuitor, ghid, stareţ al mănăstirii. S-a 
format împreună cu părinţii de aici. A fost alături 
de Părintele Dosoftei Morariu, de Părintele Calinic 
Lupu, de Preasfinţitul Gherasim Putneanul, de 
Părintele Stareţ Iachint Unciuleac. 

In cei 29 de ani în care a fost Păstor al 
Arhiepiscopiei noastre, Putna şi-a urmat an de an 
drumul său, în strânsă legătură cu Inaltpreasfinţia 
Sa. A vegheat asupra vieţii mănăstirii, în toate 
aspectele ei: obştea şi gospodărirea, cât şi sluji¬ 
rea pe care mănăstirea o aduce credincioşilor, 
prin primirea pelerinilor şi activităţi religioase şi 
cultural-patriotice. 

Cu binecuvântarea înaltpreasfinţiei Sale au 
fost săvârşite tunderile în viaţa monahală pentru 
părinţii mănăstirii şi hirotoniile clericilor mănăs¬ 
tirii, foarte multe chiar de Inaltpreasfinţia Sa. 

In aceşti ani a slujit mereu la Putna de hra¬ 
mul mănăstirii, sărbătoarea Adormirii Maicii 
Domnului, de sărbătoarea Sfântului Ştefan cel 
Mare, 2 iulie, a treia zi de Crăciun, asistând la con¬ 
certul de colinde din incinta mănăstirii, şi cu alte 
prilejuri. Ultima dată când a slujit la Putna a fost 
în 15 august 2019, când a săvârşit ultima hirotonie 
întru ieromonah pentru un vieţuitor al mănăstirii. 

In anul 2004, când s-au împlinit 500 de ani de la 
trecerea la cele veşnice a Sfântului Voievod Ştefan 
cel Mare, a fost prezent mult la Putna. A avut un 
cuvânt important de spus în marile dificultăţi pe 
care le-am întâmpinat când a fost realizată pictarea 
din nou a bisericii. 

Adesea, paşii l-au purtat la mănăstire cu 
oaspeţi, clerici şi mireni, ortodocşi şi de alte 
credinţe, români şi străini, uneori făcând el însuşi 
ghidajele. Cunoştea foarte bine muzeul şi mănăs¬ 
tirea, de pe vremea când a vieţuit aici, când a avut 
şi ascultarea de ghid. 

La mormântul Sfântului 
Ştefan cel Mare 

A participat la desfacerea mormintelor voie¬ 
vodale din Mănăstirea Putna. A fost unul din cei 
trei părinţi care, pe timpul nopţii, s-au strecurat 
în biserică şi s-au uitat prin colţul rupt al lespezii 
care acoperea cripta cu rămăşiţele pământeşti ale 
Sfântului Voievod Ştefan cel Mare şi le-au văzut. 
El, cu Preasfinţitul Gherasim şi cu Părintele Stareţ 
Iachint. Şi povestea: „Sfântul Ştefan avea capul 
plecat spre stânga, osemintele erau pe 13 bare de 
fier şi era acoperit cu mantia domnească. Unii, 



văzând mantia, au crezut că este mantie călugă¬ 
rească. Dar nu - era mantie domnească." 

Doina lui Eminescu 

In perioada în care a fost ghid la Putna, se ştia 
că, împreună cu părintele stareţ Iachint Unciuleac, 
vorbeşte cu multă dragoste şi râvnă despre 
graniţele adevărate ale românilor, despre fraţii 
noştri din Basarabia şi cei din nordul Bucovinei, 
care au rămas în afara României după pactul 
Ribbentrop-Molotov şi al Doilea Război Mondial. 

Rostea poezia Doina cu mult curaj. Şi călugării 
de la Putna au fost pârâţi că rostesc această poezie, 
care era interzisă, pentru că vorbea de Basarabia 
şi de celelalte ţinuturi româneşti înstrăinate. 
Mitropolitul Iustin al Moldovei a fost nevoit să 
vină la Putna cu Emil Bobu, preşedinte al Sfatului 
Popular Regional Suceava, ca să îi ancheteze 
pe călugări. 

Au fost întâmpinaţi de Părintele Gherasim, vii¬ 
torul episcop, şi de Părintele Pimen, ghid al mănăs¬ 
tirii. La întrebarea arhiereului: „Ei, ce mai este pe 



CUVINTE CĂTRE TINERI • XIII / 2020 • 5 




















aici?", părinţii au înţeles că au fost pârâţi că 
au spus poezia Doina. Părintele Pimen a spus: 
„înaltpreasfinţia Voastră, suntem solicitaţi să mai 
spunem poezia Doina." Atunci, Mitropolitul Iustin, 
după cum povestea Inaltpreasfinţitul Pimen, se 
îndreaptă către Emil Bobu şi îi spune: „Voi de 
ce nu publicaţi poezia aceasta. Doina lui Mihai 
Eminescu, şi ne puneţi pe noi în situaţii neplă¬ 
cute? Ia publicaţi-o, ca să nu mai fie probleme!" 
Astfel, Mitropolitul Iustin a ştiut să ia apărarea 
călugărilor putneni. 

Recele Mihai de Paşti, 1992 

In 1992, de Paşti, a fost un moment important 
şi pentru Putna, dar şi pentru neamul românesc. 
Regele Mihai a venit la Mănăstirea Putna pentru a 
participa la sărbătoarea învierii Domnului. Această 
vizită a fost făcută la invitaţia înaltpreasfinţitului 
Pimen, care a spus atunci: 

„Orice fiu al pământului nostru strămoşesc 
doreşte ca măcar o dată în viaţă să vină la Putna 
să se închine la mormântul lui Ştefan cel Mare. 
Această dorinţă sfântă, care stăpâneşte şi inimile 
Majestăţilor Voastre, s-a împlinit astăzi. Ungerea 
de Rege, pe care aţi primit-o după datina româ¬ 
nească temeluită pe cuvântul Sfintei Scripturi, 
rămâne, potrivit învăţăturii Bisericii, ca o pecete 
care nu se poate şterge niciodată, asemenea peceţii 



pe care o primim în Sfânta Taină a Botezului. 
Darurile şi chemarea lui Dumnezeu nu se pot 
lua înapoi, scrie Sfântul Apostol Pavel în Epistola 
către Romani." 

Serbări patriotice 

SI OASPEŢI DE CINSTE 

A participat, de asemenea, la Putna, la mai 
multe serbări în cinstea Sfântului Ştefan, serbări 
studenţeşti, serbări cu caracter patriotic şi la vizite 
ale românilor din Basarabia şi nordul Bucovinei, 
pe care ne îndemna mereu să-i sprijinim, uneori 
tipărind şi mici broşuri cuprinzând cuvinte ale 
lui Mihai Eminescu sau ale altor autori, cuvinte 
patriotice, pentru a-i întări pe românii din ţară şi 
din afară în identitatea lor. 

A participat şi la tabere pentru copii şi elevi, 
bucurându-se să îi vadă la mănăstire şi spunân- 
du-le cum, cu câteva decenii în urmă, părinţii sau 
bunicii lor au fost şi ei în aceste locuri sfinte. 

Cu multă dragoste a binecuvântat legătura 
mănăstirii cu clerici şi cu mănăstiri ortodoxe din 
străinătate. L-a cinstit în chip deosebit pe părintele 
Policarp Matzaroglu, de la Mănăstirea Macri din 
Grecia, o mănăstire cu care avem o legătură fru¬ 
moasă. La fel, a sprijinit legătura cu Patriarhul Ioan 
al X-lea al Antiohiei: trei ucenici ai Patriarhului 
Ioan au vieţuit la noi la mănăstire în perioada 

efectuării studiilor în România, iar Patriarhul Ioan 
a participat la serbarea a 550 de ani de la punerea 
pietrei de temelie a Putnei, în 2016. 

Zidiri în piatră 

SI ZIDIRI CULTURALE 

Cu bucurie a binecuvântat şi a venit la faţa 
locului la toate locaşurile sfinte care s-au înălţat în 
aceşti ani: mai întâi refacerea Sihăstriei Putnei, în 
1990-1996, apoi Paraclisul Sfântul Voievod Ştefan 
pe dealul Sion, Schitul Salaş, începerea Schitului 
din Poiana Jiji şi altele. 

In 1996, a avut iniţiativa înfiinţării unui arhon¬ 
daric pentru a veni în întâmpinarea pelerinilor şi, 
mai ales, a elevilor, a studenţilor şi a persoanelor 
cu posibilităţi materiale reduse. Arhondaricul 
„Sfântul Nicolae" care la început a fost făcut din 
lemn şi care apoi s-a refăcut din zid şi căruia i s-a 
adăugat şi biserica Sfântul Nicolae. 

Un alt eveniment frumos pe care l-a binecu¬ 
vântat din toată inima şi la care a participat a fost 
Simpozionul „Ştefan cel Mare şi Sfânt. Atlet al 
credinţei creştine", din anul ştefanian 2004, care 
a fost urmat de înfiinţarea la mănăstire a Centrului 
de Cercetare şi Documentare „Ştefan cel Mare". La 
colocviile ştiinţifice organizate în cadrul acestor 
centre, participa atât la Te Deum-ul de început, 
cât şi la unele şedinţe, atât cât timpul îi permi¬ 
tea, ascultând, dintr-un colţ al mesei, cu atenţie 
comunicările şi îndemnându-i pe participanţi 
să-şi folosească talantul pe care l-au primit şi să 
slujească prin ştiinţa lor pe Dumnezeu şi neamul 
nostru românesc. 

Cu binecuvântarea sa, acad. Zoe 
Dumitrescu-Buşulenga - Maica Benedicta a lăsat 
în testament să fie înmormântată la Mănăstirea 
Putna şi s-a săvârşit aici înmormântarea ei. Apoi, 
împreună cu regretatul Dan Hăulică, s-au pus ba¬ 
zele Fundaţiei „Credinţă şi Creaţie" la mănăstire. 

în general, la orice manifestare culturală, spi¬ 
rituală şi, în mod deosebit, patriotică, era prezent 




cu o bucurie de nedescris. îmbrăţişa şi aprecia 
în mod deosebit pe toţi cei care organizau astfel 
de manifestări. 

Canonizarea Sfinţilor Putneni 

O încununare a acestei legături cu Putna o 
vedem în canonizarea Sfinţilor Putneni. El a fost 
legat de Sfinţii Putneni, având mare evlavie la 
ei. Milostenia, pe care şi el o făcea şi spre care 
îndemna, l-a legat foarte mult de Sfântul Iacob 
Putneanul, care a fost un ierarh milostiv şi apără¬ 
tor al familiei şi al poporului. O asprime a vieţii 
monahale, pe care mereu a cultivat-o în faptă şi 
cuvânt, l-a legat de Cuvioşii Sila, Paisie şi Natan, 
de Sihăstria Putnei, schitul mănăstirii din veacul al 
XVIII-lea unde vieţuiau monahii care doreau viaţă 
mai înaltă, mai retrasă, cu mai multă rugăciune şi 
mai puţină împrăştiere în lucruri lumeşti. Acolo 
şi-a ales locul pentru mormânt. 

Pe 15 iunie 2016, aşezat pe un scăunel, uimit, 
a asistat de la început şi până la sfârşit la desface¬ 
rea mormântului Sfântului Iacob Putneanul şi la 
scoaterea sfintelor moaşte. 

Cu mulţumire pentru tot ceea ce a făcut pentru 
Mănăstirea Putna, ne rugăm ca Bunul Dumnezeu 
să îl odihnească în împărăţia Sa, împreună cu 
sfinţii strămoşi vieţuitori şi ctitori ai mănăstirii, 
cu eroii şi sfinţii acestui neam. ■ 

Dorul lui Dumnezeu 


Arhimandrit Melchisedec Velnic, 
Stareţul Mănăstirii Putna 

C u dor am dorit să mănânc cu voi acest 
^ Paşti, mai înainte de patima Mea" 
(Luca 22,15), ne spune Domnul. Şi parcă îl vedem 
în noaptea aceasta mântuitoare pe Domnul mer¬ 
gând, precum a mers spre Emaus, cum a mers 
să Se arate Apostolilor, cum a mers spre femeile 
mironosiţe. îl vedem pe Domnul că aleargă din 
casă în casă şi vine ca să întâmpine pe fiecare din¬ 
tre dumneavoastră. Vine să vă mângâie, pentru că 
îi este dor, îi este dor de dumneavoastră, cum dor 
ne este şi nouă. Şi dorul nu se stinge decât prin 
sfânta şi curata îmbrăţişare, adică prin întâlnire. 
Atunci se stinge dorul. Şi Domnul nostru ne-a 
dorit şi doreşte să fim cu El. 

De unde şi de când este acest dor al Fiului lui 
Dumnezeu? încă din zorii făgăduinţei. Vă îndemn 
să vă duceţi cu mintea la strămoşi, la căderea lui 
Adam. Găsim în Facerea 3,15 cuvintele Domnului: 
„duşmănie voi pune între tine şi femeie, între 


sămânţa ta şi sămânţa ei. Aceasta îţi va zdrobi 
capul, iar tu îi vei înţepa călcâiul". în acest cuvânt 
este făgăduinţa că va veni El, Stăpânul. Şi Fiul lui 
Dumnezeu cel dorit a venit. A venit la împlinirea 
vremii, în zorii mântuirii. O fecioară smerită din 
Nazaret a fost chemată să-I fie maică şi s-a săvârşit 
dumnezeiasca taină, dumnezeiasca întrupare. 

Hristos Domnul pe toate le-a făcut pentru noi 
şi pentru a noastră mântuire. Şi iată-L acum, în 
această noapte mântuitoare pe El, pe Domnul, 
Care a călătorit pe pământ şi Care ne-a lăsat ur¬ 
mele Lui şi mormântul Lui, căutându-ne pe fiecare 
dintre noi. 

Ce este învierea Lui? Chezăşia învierii noas¬ 
tre. Dacă El n-a înviat, spune Apostolul Pavel, 
zadarnică este credinţa noastră, zadarnică şi pro- 
povăduirea noastră (cf. 1 Corinteni 15,14). Dar El 
a înviat şi credinţa noastră nu este zadarnică şi 
nici propovăduirea noastră nu se face în deşert. 

Creaţia era ajunsă la eşecul ei, la eşecul morţii. 
Dar, prin învierea lui Hristos, creaţia este înnoită 
şi ziua aceasta este pentru noi toţi zi de bucurie. 
Femeile mironosiţe au alergat dis-de-dimineaţă 
la mormânt, au găsit piatra răsturnată. Era mare 
piatra, nu puteau nişte femei să o răstoarne. 
Trupul Domnului nu mai era. Maria Magdalena 
a rămas în grădină, tristă că nu L-a găsit pe 
Domnul, înspăimântată, totodată, cu mirul lângă 
ea ca să ungă trupul Domnului. în acel moment 
se apropie Iisus de ea. Şi ea, când îl vede, îi spune: 
„învăţătorule". Hristos o cheamă pe nume şi îi 
spune: „Nu te atinge de mine!" Şi primeşte, apoi, 
Maria poruncă: „Mergi la fraţii Mei şi le spune: Mă 
sui la Tatăl Meu şi Tatăl vostru şi la Dumnezeul 
Meu şi Dumnezeul vostru" (loan 20,17). Ea este 
cea dintâi care a fost trimisă la propovăduire. Este 
cea dintâi care a aflat taina vieţii veşnice. 

Dorul lui Hristos este să ne tragă pe toţi la El. 
S-a smerit pe Sine ca să ne ridice la înălţimea Lui. 
A luat chip de rob, ca pe robul păcatului să-l ridice 
la slava Sa şi ca să ne facem aşa cum ne vrea El. 
Şi L-am auzit spunând: „Dumnezei sunteţi şi toţi 
fii ai Celui Preaînalt" (Psalmi 81, 6). El primeşte 
în Sine ale noastre, ca să ne dea în schimb cele ale 
Lui. El a primit în Sine tot ceea ce a fost omenesc. 
Amintiţi-vă şi de oţet, amintiţi-vă şi de suliţă, 
amintiţi-vă şi de cununa de spini; pe toate le-a 
primit ca să ne dea în 
schimb cele ale Lui, ca 
să ne facă pe noi fraţi ai 
Săi. Acesta e dorul pe 
care-1 are Hristos. 

Şi voi aduce înain¬ 
tea dumneavoastră în¬ 
tâlnirea dintre Hristos 
şi Luca şi Cleopa pe 
drumul Emausului. Au 
mers pe cale, au ajuns 
la casa lor, s-au aşezat 
la masă şi acolo El a 
frânt pâinea. Când a 
frânt pâinea, atunci ei 
L-au cunoscut. De ce? 

Pentru că au recunoscut 
acelaşi semn. Cu câteva 
zile mai devreme, Iisus, 
la Cină, după ce a spălat 
picioarele ucenicilor, a 
luat pâinea şi a frânt-o; 
a luat paharul, l-a bine¬ 
cuvântat şi l-a dat uce¬ 
nicilor. în acel moment, 
celor doi li s-au deschis 
ochii. Ce au făcut cei 


doi apostoli? Spune Evanghelia: „în ceasul acela 
sculându-se, s-au întors la Ierusalim" (Luca 24,33). 
Ce înseamnă aceasta? Inima lor s-a transformat, le 
ardea. Era dorul după Cel pe care-L pierduseră. 
Dorul se aprinsese iarăşi înăuntrul lor şi, de aceea, 
au plecat din Emaus imediat spre Ierusalim. 

Să ne îndreptăm spre inima noastră şi să 
cercetăm ce avem acolo. Să scoatem răutatea, să 
scoatem egoismul! Să ştim un lucru: Hristos nu 
are zăbrele, Hristos nu are lacăte la uşi, Hristos nu 
are obloane la fereşti, Hristos intră şi vine la noi! 
Duceţi-vă cu mintea la cei care au fost în temniţele 
comuniste, cât de greu le-a fost! Dar Hristos a fost 
cu ei. 

Sunt convins că şi în această noapte sfântă, 
mântuitoare, Hristos a poposit în casa dumnea¬ 
voastră, v-a binecuvântat masa, v-a binecuvântat 
inima şi mintea dumneavoastră când aţi rostit: 
Hristos a înviat! Şi v-au răspuns cei din casă sau 
vecinii: Adevărat a înviat! Sau când aţi cântat cu 
noi, sau când veţi mai cânta în aceste zile. 

Să nu descurajăm! El ne sloboade şi El ne ridi¬ 
că. El este Cel care le poate face pe toate noi înlă- 
untrul nostru. Lui I se cuvine slava şi stăpânirea 
în veci. Amin! Hristos a înviat! ■ 

Din cuvântul rostit în noaptea de înviere a anului 2020 

Scrisoare 


din viata aceasta 

9 


Doamnă Profesor şi Maică Benedicta, 



. ^ / 


Teodora Stanciu, 
preşedintele 
Fundaţiei 
„Credinţă şi 
Creaţie. Acad. 

Zoe Dumitrescu- 
Buşulenga - Maica 
Benedicta" şi 
realizator al 
emisiunii „Revista 
culturală", Radio 
Trinitas 


Z onuţ Jder, mezinul comisului Manole, 
i se adresa fratelui mai mare, călugă¬ 
rit, „Bădiţă Nicoară şi Părinte Nicodim". 
Gingăşia, căldura fraternă, familială pentru 
„bădiţa " se îngemănau cu respectul şi ascul¬ 
tarea iubitoare pentru părintele monah. 

Nu e o similitudine cu adresarea mea, 
desigur. Asocierile vin în minte odată cu 
diferenţa specifică. Dar mărturisesc, păs¬ 
trând toate proporţiile în raport cu uriaşul 
Sadoveanu, că mi-aş dori măcar o mică scân¬ 
teie care să aprindă prin lăuntru cuvintele 
trimise dumneavoastră. Iar dacă în „Patria de 
Sus" a Tatălui ceresc sunteţi chemată Maica 
Benedicta, atunci m-ar ajuta, în adresare, şi 
bunul ostaş din poemul lui Coşbuc: „Măicuţă 
dragă, cartea mea / Găsească-mi-te-n pace!". 
Cuvinte simple, duioase, din izvorul ini¬ 
mii lui! 

Oricum v-aş spune - Doamnă 
Academician, Doamnă Profesor, Maică 
Benedicta, Măicuţă dragă -, ştiu că veţi 
îngădui neputinţa mea de a învesti „scrisoa¬ 
rea" cu însemnele de minte şi simţire dorite 
de mine si cuvenite dumneavoastră. Si mai 

9 9 

ştiu că oricum vegheaţi de acolo, de Sus, 
asupra noastră, a tuturor celor care v-am 
cunoscut, preţuit şi iubit. Şi, poate, mai mult 
vă rugaţi lui Dumnezeu pentru noi, acum, 
când purtaţi cununa celor o sută de ani. Sau, 
în viaţa veşnică, timpul nu se măsoară şi 
anii nu se numără convenţional ca în lumea 
noastră pasageră? Totuşi, vă rog, Doamnă 
Profesor Zoe Dumitrescu-Buşulenga, să ne 
însoţiţi în aducerea-aminte a unor ani - ai 
mei şi ai congenerilor mei - ce poartă pece¬ 
tea marii lecţii pe care ne-aţi transmis-o: a 
iubirii de bine, frumos şi adevăr, în orizontul 


deschis al umanismului european, a iubirii 
de neamul acesta, cu credinţa lui, cu istoria 
lui, cu limba lui, cu marile spirite creatoare, 
comparabile, indubitabil, cu cele europene 
sau universale. 

Suntem în amfiteatrul „Odobescu" al 
„Facultăţii de Filologie" (cum se numea, 
prin anii 70 ai veacului XX, „Facultatea de 
Litere" din Bucureşti). Literatură universală, 
cu Doamna Zoe (aşa vă spuneam). Oficiaţi, 
de la catedră, cu strălucită erudiţie. Eram toţi 
numai ochi şi urechi: Antichitatea, cu cosmo- 
goniile toate (Asiro-Caldeea, Egiptul, India, 
cu „Imnul creaţiunii" din „Rig-Veda"), şi, 
deodată, „Geneza", „Psalmii", „Cartea lui 
Iov", „Cântarea cântărilor" din „Vechiul 
Testament", dar şi din „Noul Testament", 
„Evangheliile" (în mod deosebit „Evanghelia 
după Ioan"). 

„Biblia"? în plin regim comunist ateu? 
Incredibil, dar adevărat! Dumneavoastră 
avansaţi, mai întâi, câteva concepte, dar, apoi, 
explicându-le, ne ridicaţi din lumea văzută, 
imanentă, către cea nevăzută, transcenden¬ 
tă. Ne vorbeaţi despre modele umane din 
„Cartea Cărţilor" (dreptul şi profetul), dar, 
deasupra tuturora, aşezaţi modelul suprem 
divino-uman: lisus Hristos Mântuitorul. 

A trebuit să daţi seamă politrucilor de 
atunci pentru cutezanţa de a preda studenţilor 
„Biblia". Aţi învins, demonstrându-le, 
cu argumente peremptorii, covârşitoarea 
importanţă a acestui capitol informarea ti¬ 
nerilor viitori umanişti. Au urmat, la cursul 
de literatură universală, epopeile indice şi cele 
greceşti, filosofia greacă, literatura latină, li¬ 
teratura Evului Mediu, Renaşterea ş.a.m.d. 
Legaţi epoci, genuri, opere cu o magistrală 

putere a asocierilor, venită din acumulări, meditaţii, 
reflecţii, ordonare a minţii inteligente, toate aflate sub 
semnul unei rare vocaţii de pedagog. Aveaţi stil, ex¬ 
presie elevată, lexic bogat şi nuanţat, voce gravă, dar 
cu admirabile inflexiuni pentru accentuări de sensuri 
adânci sau idei de reţinut. 

Vă revăd, la catedră, din primele bănci ale amfi¬ 
teatrului „Odobescu", unde mă aşezam, alături de 
colegii mei: Dan C. Mihăilescu, Tania Radu, Marian 
Popescu, Lili Drăguşin, Mihai Coman şi alţii. Vorbeaţi 
liber. Ridicaţi puţin capul, priveaţi o clipă în depăr¬ 
tare, poate, cu ochii minţii, chiar în timpurile şi lo¬ 
curile evocate, apoi strângeaţi, într-o singură frază, o 
imagine inubliabilă: „India e ca un imens fluviu leneş 
care curge pe şes". Atmosfera unei epoci, portretul 
unui spirit creator, dimen¬ 
siunile unui geniu poetic 
se aşezau în mintea noastră 
graţie harului cu care ni le 
conturaţi. Era, în acest har, 
o nobleţe caldă a dăruirii, a 
bucuriei cărturarului care 
eraţi de a ne transmite cele 
mai importante nuclee ale 
gândirii şi creaţiei umanis¬ 
te universale. Temperatura 
rostirii proba nu doar pasi¬ 
unea dumneavoastră pentru 
frumos, bine şi adevăr, ci, 
mai ales, fervoarea pentru 
formarea sufletelor noastre. 

Pentru că ea, această inten¬ 
sitate a transmiterii, rever¬ 
bera cu adevărat în fiinţa 
noastră. Astfel, ne ridicaţi 
la înălţimile ameţitoare ale 
cerurilor danteşti, până la 
Stelele Fixe şi Empireu, re- 
compunând acel „iter mentis 
ad Deum" (drumul minţii 
către Dumnezeu), până la 
imnul de slavă adus Lui: 

„Iubirea care mişcă soarele 
şi alte stele". 

Dar cele mai frumoase şi modelatoare întâlniri 
cu dumneavoastră au fost cele de la cursul special 
„Eminescu". Prin strădania dumneavoastră susţinută, 
se crease, în anii aceia, Catedra Eminescu la „Filologia" 
bucureşteană. Era o izbândă nevisată. Ca asistent, 
Taţi adus în facultate pe Ioan Alexandru, Ionică, la 
care ţineaţi imens. Se alcătuise un fel de confrerie 
studenţească în jurul cursurilor şi seminariilor despre 
geniala operă eminesciană. Veneau în amfiteatre sau 
în sălile în care se ţineau cursurile şi studenţi de la 
alte facultăţi. 


Doamnă Profesor şi Maică Benedicta, 

Vă mărturisesc, fără rest, faptul că, în lipsa dum¬ 
neavoastră, aş fi absolvit facultatea fără să înţeleg 
identificarea totală a celui născut la Ipoteşti cu istoria 
neamului său, resacralizându-i spaţiul, limba, fiinţa. 
Dumneavoastră ne-aţi învăţat cum să citim textele emi¬ 
nesciene. Izvorau cuvintele din vocea dumneavoastră 
în „bulgări de lumină". Devoţiunea pentru Eminescu 
era absolută. Ne citeaţi versurile şi apoi elanul inter¬ 
pretativ vi se modula după ideea, sensul ori simbolistica 
lor. Poemele eminesciene ni se revelau în inima lor de 
frământări şi interogaţii mistuitoare, în straturile lor 
de adâncime. 

Dar cursurile „ Eminescu " se desfăşurau sub formă 
dialogală. Iarăşi marea dumneavoastră vocaţie de magis- 

ter se manifesta inepuizabil. 
Citeam şi noi strofele sau ver¬ 
surile propuse spre comenta¬ 
riu şi enunţam, după puteri, 
câte o idee. Ne ascultaţi şi ne 
lăsaţi impresia că am descope¬ 
rit ceva colosal de important. 
Mutaţi, astfel, centrul de 
greutate al interpretării în 
mintea şi sufletul nostru. în 
fapt, preluaţi mica noastră 
contribuţie, amplificând-o, 
îmbogăţind-o, deschizând-o 
spre vastul dumneavoas¬ 
tră orizont de cunoaştere, 
transformând totul într-o 
veritabilă hermeneutică a 
respectivelor versuri. Ne 
aşezaţi sus în gândire, ca să 
înţelegem tensiunile spiri¬ 
tului şi fiinţei poetului din 
marile lui creaţii ori ca să 
observăm şi mijloacele poetice 
simple (nu simpliste) folosite 
de Eminescu în poeme-bi- 
juterii, precum „Lacul”, de 
pildă: „Şi eu merg de-a lung 
de maluri". Cu o locuţiune 
specific românească, „de-a lung de", se creează sugestia 
unui lac imens. în realitate, „lacul codrilor albastru"este 
mic. înfloream la minte ca nuferii lui Eminescu, datorită 
dialogului cu dumneavoastră, aplecaţi toţi, Profesor şi 
studenţi, pe mirificele versuri eminesciene. 

Apoi, după ani şi ani, am înţeles că marea 
cultură şi credinţa ortodoxă trăiau osmotic în 
fiinţa dumneavoastră. 

Şi acum, Maică Benedicta, Măicuţă dragă, vă 
odihniţi cu trupul în pământul sfânt al Mănăstirii 
Putna, unde „se întâlnesc deopotrivă istoria, dragos¬ 
tea de neam şi ţară, credinţa şi cultura". Mormântul 

dumneavoastră este pe aceeaşi linie cu cel al Părintelui 
Stareţ Iachint Unciuleac, cu Turnul Tezaurului, cu 
mormântul Sfântului Ştefan cel Mare şi cu statuia lui 
Mihai Eminescu. Iar obştea de la Putna, păstorită de 
Părintele Arhimandrit Melchisedec, este ataşată trup 
şi suflet memoriei dumneavoastră. Părinţi monahi vă 
citesc şi vă editează cu ştiinţă şi dragoste cărţile, înţeleg 
sensul vieţii şi operei dumneavoastră, firea vizionară şi 
fac să rodească strămutarea dumneavoastră la Putna. 
Aici s-a creat, din iniţiativa ilustrului dumneavoastră 
discipol Dan Hăulică şi a obştii monahale putnene, 
Fundaţia „Credinţă şi Creaţie" care vă poartă numele şi 
care organizează, în fiecare an, de ziua dumneavoastră 


de naştere, 20 august, colocvii de înaltă ţinută, cu te¬ 
mele dumneavoastră dragi, de cultură şi spiritualitate. 

XXX 

E pace în jurul mormântului dumneavoas¬ 
tră. Crengile brazilor se apleacă uşor, în semn de 
recunoaştere. 

Doamnă Profesor şi Maică Benedicta, 

Mă aplec şi eu, odată cu ele, în semn de recunoştinţă 
şi mulţumire pentru tot ce mi-aţi dăruit. 

prof. Teodora Stanciu 



Cuvântul 
Maicii Benedicta 


Puterea de a ierta 

N-am dat replică niciodată, nici atunci, nici 
acum. I-am iertat pe toţi, şi atunci, şi acum, pen¬ 
tru că vreau să sting urile, resentimentele şi tot ce 
înveninează relaţiile umane, încălcând porunca 
iubirii aproapelui. Şi mai cu seamă fiindcă nu 
putem opri extensia răului decât opunându-i 
binele. Creştineşte e „să binecuvântezi pe cel ce 
te blestemă". 


Ani de zile, când mă duceam la facultate pe jos, 
de acasă de la mine, de pe Griviţei, până pe Edgar 
Quinet, spuneam în gând: „Dă, Doamne, un gând 
de dragoste şi de pace pentru toţi oamenii lumii!" 
Şi spuneam asta încontinuu. Ei bine, nu ştiţi cât 
bine mi-a făcut, şi lăuntric, dar şi pentru semenii 
mei, fiindcă rugându-te lui Dumnezeu, capeţi 
conştiinţa alterităţii. Există şi celălalt! 

Credinţe, mărturisiri, învăţăminte, 

Editura Nicodim Caligraful, 2013 


Rugăciunea 


Aproapele nostru 


Esenţial în viaţă nu este plăcerea trupului, 
esenţialul este plăcerea spiritului, pe care o 
obţii prin rugăciune, iar rugăciunea trebuie să 
fie permanentă. Pentru tineri, măcar dimineaţa 
şi seara. Copii! Măcar o cruce de dimineaţă şi o 
cruce seara... Pe stradă când mergem să spunem: 
„Doamne, Iisuse Hristoase, Fiule al lui Dumnezeu, 
miluieşte-mă!" Sau: „Maica Domnului, fii cu 
mine. Măicuţa Domnului, ajută-mă. Preasfântă 
Născătoare de Dumnezeu, miluieşte-mă!" Spuneţi 
din când în când aceste lucruri şi treptat au să 
ajungă să se unească cu toate. în ele vă veţi găsi 
uşurinţa, consolarea, vă veţi găsi cumva şi împli¬ 
nirea... După ce te rogi, ai o senzaţie de uşurare 
extraordinară. A fost un timp când eu mă rugam 
pe stradă şi ştiţi cum? La modul foarte subiectiv. 


Am intrat în libertate, am scăpat de totalita- 
risme şi acum vorba franţuzului: „Vive la joie" 
- acum e de noi! Dăm drumul tuturor plăcerilor, 
tuturor pornirilor noastre de toate ordinele, mai 
cu seamă cele inferioare. Societatea de consum a 
reinstituit cultul viţelului de aur - vă amintiţi, în 
deşert, când Moise conducea poporul evreu. Ei, 
la un moment dat, s-au simţit eliberaţi de jugul 
credinţei lui Moise şi au ridicat din nou viţelul de 
aur căruia i se închinau. Ei bine, consumismul a 
adus această stare de spirit, nu numai de materie. 
Materia a pus mâna pe spirit. Omul exterior în¬ 
tunecă omul lăuntric, îl acoperă şi-l asfixiază, şi 
unde este aproapele nostru? 

Să nu pierdem Verticala 
Editura Nicodim Caligraful 2017 

Sunt numai lacrimi si dureri în tară 

3 J 



Şi-i zarea tulbure, parcă-i de glod... 
Ce geamăt dinspre munţi s-aude iară? 



La Putna plânge Ştefan Voievod! 


Pământul pentru care-a sângerat, 

Ca pe-un măr bun duşmanii azi îl rod 
S-aude zvon de glas îndurerat... 

La Putna plânge Ştefan Voievod!... 


Dieci bătrâni însângerează slova 
Scriind prăpăd ca-n vremea lui Irod. 
S-aude-un vaier colindând Moldova.... 
La Putna plânge Ştefan Voievod!... 


Răsună scrâşnet de mustrare-acu 
Din sufletul acestui sfânt norod.. 
Tăceţi, s-asculte fiecare cum 
La Putna plânge Ştefan Voievod! 


7 7 august 7 940, Buşteni 



Cuvinte duhovniceşti 



Cuvintele unor mari educatori 
despre educaţie: Sfinţii Trei Ierarhi 


Sfinţii Trei Ierarhi: Vasile cel Mare, Grigorie de Dumnezeu Cuvântătorul şi loan Gură 
de Aur, sunt printre cei mai mari educatori ai lumii. Cuvintele lor despre formare 
sunt parcă luate din cartea tn care Dumnezeu, Creatorul omului, a scris cum ne-a 
creat şi cum putem să ne împlinim rostul. Ele izvorăsc din experienţa formării lor 
în copilărie, adolescenţă şi tinereţe, din experienţa lucrului cu sufletele altora, din 
experienţa vieţii lor în Hristos. Pentru cine vrea să se formeze şi să formeze, ele sunt 
de neocolit, sunt viaţă şi putere. Căutaţi-le şi urmaţi-le! 


Tatăl si mama sădesc virtuţile 

3 3 

Sfântul Vasile cel Mare spune că mama este 
chemată de Dumnezeu să crească copiii cu dog¬ 
mele evlaviei mai mult decât cu lapte, iar tatăl 
trebuie să se îngrijească de copii ca să fie cuminţi 
şi cuviincioşi. 

Credinţa primită în copilărie l-a însoţit toată 
viaţa: „Am păstrat în mine aceeaşi învăţătură pe 
care am primit-o de la răposata mea mamă şi de 
la bunica mea, Macrina. Această credinţă n-am 


modificat-o nici mai târziu, când m-am mai ma¬ 
turizat, ci doar am adâncit-o, dar tot pe linia pe 
care mi-au transmis-o părinţii încă de la început." 

în copilărie, sufletul este ca ceara 

Sfântul Grigorie arată că este mai uşor să fie 
scris adevărul în sufletul copilului când este mic, 
ca într-o ceară în care nu s-a imprimat încă nimic, 
decât să încercăm să întipărim adevărul după ce 
s-a scris deja ceva rău. Fiindcă mai târziu caligraful 

are două munci de făcut: mai întâi să şteargă slove¬ 
le de dinainte, iar apoi să le scrie pe cele adevărate 
şi care se cuvine să rămână pentru totdeauna. 

Sfântul loan Gură de Aur: trei patimi 
de căpetenie distrug omul şi lumea 
- iubirea de bani, iubirea de slavă 
deşartă si desfrânarea 

3 3 

Decăderea morală şi tulburările sociale se da¬ 
torează, spune Sfântul loan Gură de Aur, educaţiei 
greşite a copiilor şi anume faptului că nu au fost 
cultivate duhovniceşte sufletele lor: „De aici vine 
dărâmarea întregii lumi, de la faptul că nu ne în¬ 
grijim de copiii noştri: de averile lor ne îngrijim, 
dar sufletul lor îl trecem cu vederea." 

Dacă li se dă copiilor pildă „pe cei străluciţi 
şi renumiţi pe pământ", fără 
să li se dea învăţătură des¬ 
pre viaţa duhovnicească, în 
sufletele copiilor se cuibăresc 
două patimi: iubirea bogăţiei 
şi iubirea slavei lumeşti. 

Despre a treia patimă de 
căpetenie Sfântul loan şovăie 
să vorbească, pentru a nu o 
creşte prin vorbirea despre 
ea. Dar depăşeşte şovăiala 
şi ruşinea şi vorbeşte despre 
patima desfrânării - care, 
spune el, atunci ajunsese atât 
de mare încât erau la modă şi 
nu stârneau împotriviri nici 
măcar legăturile trupeşti din¬ 
tre persoanele de acelaşi gen 
- şi mustră pe cei care îngă¬ 
duie şi promovează această 
patimă în societate. 

Nu ceea ce spun părinţii, ci ceea ce 
fac părinţii vor face copiii 

Sfântul loan Gură de Aur a insistat mult pe 
faptul că la vârsta copilăriei şi a tinereţii se imită 
ceea ce este în jur. 

Primul mediu al formării este familia. Sfântul 
Vasile cel Mare îi învaţă pe părinţi că nu ceea ce 
spun, ci ceea ce fac ei vor face copiii. De aseme¬ 
nea, dacă părinţii nu fac ceea ce spun, ei nu vor 
avea autoritate: „cel care învaţă, dar nu păzeşte 
cele ce spune nu poate să aibă vreo influenţă sau 
vreo autoritate." 

Alte medii care au influenţă mai târziu sunt pro¬ 
fesorii şi prietenii, dar părinţii pot determina alege¬ 
rea unora potriviţi şi depărtarea de unii nepotriviţi. 


Unde e de folos să fie petrecut 
timpul liber 

Sfântul loan Gură de Aur arată părinţilor ce le 
pot oferi copiilor ca să evite petrecerea timpului 
liber în medii nefolositoare: „Dacă vrei să afli odih¬ 
nă pentru sufletul tău, mergi prin păduri, pe lângă 
râuri şi lacuri, prin grădini, ascultă păsările care 
ciripesc, mergi la biserici, unde afli sănătate pentru 
suflet şi trup, şi nu vei regreta plăcerile iraţionale". 

Educaţia este arta artelor şi ştiinţa 
ştiinţelor, iar scopul ei este unirea cu 
Dumnezeu 

Sfântul Grigorie Teologul arată că nu numai 
educaţia creştină este foarte nobilă, dar şi cea lu¬ 
mească, dar care nu se opune 
celei creştine. 

Despre importanţa 
educaţiei pentru toţi oame¬ 
nii, el spune clar: „Cred că 
toţi cei raţionali mărturisesc 
că educaţia e primul dintre 
bunurile noastre." 

Iar despre greutatea rea¬ 
lizării ei, cuvintele sale sunt 
întru totul adevărate: „Arta 
artelor şi ştiinţa ştiinţelor 
pare să fie faptul educaţiei 
omului, care e fiinţa vie 
cea inteligibilă, dar şi cea 
mai instabilă". 

Educaţia este atât de im¬ 
portantă şi atât de greu de 
înfăptuit pentru că scopul ei, 
locul unde trebuie ca ea să îl 
ducă pe om, este cel mai înalt. 
Scopul este viaţa în Hristos, pentru ca omul să intre în 
bucuria veşnică a împărăţiei cerurilor. Pentru aceas¬ 
ta, omul trebuie să dobândească din această viaţă 
asemănarea cu Hristos, Omul desăvârşit. Sfântul 
Vasile cel Mare spune despre creştin că trebuie să 
fie ca Hristos pentru a fi creştin: „Cine nu gândeşte 
şi nu lucrează ca Domnul nu este al Lui." De aceea, 
pentru Sfântul Vasile cel Mare viaţa şi educaţia au 
imul şi acelaşi scop: dobândirea binelui celui mai 
înalt, adică comuniunea omului cu Dumnezeu. 

Astfel, Sfinţii Trei Ierarhi ne învaţă că educaţia 
copiilor, a adolescenţilor şi a tinerilor se face 
treptat, din dragoste pentru sufletele lor şi cu dis¬ 
cernământ, cu efort şi având ca model pe Omul 
desăvârşit - Domnul şi Dumnezeul şi Mântuitorul 
nostru Iisus Hristos. ■ 

Cuvintele sfinţilor 

* 


Sfinţenia nu încetează să se manifeste în lume, indiferent de vremuri, pentru că ea 
este lucrarea lui Dumnezeu, revărsarea în lume a harului Său necreat. Sfinţenia este 
un alt nume al lui Dumnezeu, asemenea iubirii. în anul 2019 au fost recunoscuţi între 
sfinţi mai mulţi nevoitori în cele dumnezeieşti, ale căror cuvinte ne aprind şi nouă 
râvna spre împărăţia cerurilor. 


Sfântul Efrem Katunakiotul 

27 februarie 

A scultarea face minuni: ascultarea vă aduce 
toate harismele. Prin ascultare Hristos 
dă rugăciunea. Nu ne mântuie rugăciunea, ci as¬ 
cultarea de duhovnic ne mântuie. Prin duhovnic 
vorbeşte Hristos. Se poate oare să cadă cineva câtă 
vreme se aseamănă în ascultare cu Hristos? Chiar 
dacă porunca duhovnicului e rătăcită. Dumnezeu, 
pentru ascultare, o va întoarce în folos sufletesc. 
Pe duhovnicul tău, aşadar, să-l vezi ca pe Hristos. 
Să nu-1 întristezi. L-ai întristat pe duhovnic. L-ai 
întristat pe Dumnezeu. 

Diavolul ştie ce e duhovnicul, ce înseamnă 
duhovnicul, ce înseamnă ascultarea de duhovnic! 
Ascultarea aduce iluminare, lacrimi şi rugăciune. 
Dacă n-ai ascultare, chiar dacă le ai pe acestea, 
le vei pierde. Cât de mult îl cinsteşti şi îl iubeşti 
pe duhovnic, atât de mult primeşti. Harul ascul¬ 
tării îl înconjoară pe ascultător ca o flacără şi de 


aceea nu-1 poate prinde diavolul. Dacă lipseşte 
această flacără, diavolul ne va devora. M-am 
încredinţat din experienţă că ascultarea este mai 
mare decât rugăciunea. 

Sfântul Danii! Katunakiotul 

7 septembrie 

S uspiciunea în timp de pace provoacă tul¬ 
burare şi neînţelegere. Suspiciunea nu 
cunoaşte niciodată adevărul, chiar dacă ochii 
văd adevărul şi împrejurările arată blândeţe şi 
dragoste. Suspiciunea deformează totul şi face 
pe iubitorul ei să creadă mai degrabă o minciună 
decât adevărul a ceea ce vede. Suspiciunea este un 
fotograf fals şi grotesc, care atunci când fotogra¬ 
fiază deformează imaginea chipului din faţa lui. 

Când dorim ceva şi nu reuşim să obţinem, nu 
trebuie să luptăm împotriva situaţiei, ci să spu¬ 
nem: „Binecuvântat fie numele Domnului", atât 
în izbândă, cât şi în eşec. 

Sfântul losif Isihastul 

16 august 

N imic mai mult nu-ţi cere Hristos pentru 
ca să-ţi dea darurile Sale cele sfinte, decât 
să recunoşti că tot ceea ce este bun este al Lui. Şi 
să compătimeşti pe cel care nu are. Să nu-1 judeci 
pentru faptul că nu are: că este păcătos, viclean, 
guraliv, hoţ, desfrânat, pervers sau mincinos. Dacă 
dobândeşti această cunoştinţă n-ai să mai judeci 
niciodată pe nimeni, chiar dacă ai să-l vezi că 
păcătuieşte de moarte, deoarece ai să spui imediat: 
„Hristoase, nu are harul Tău, de aceea păcătuieşte. 
Dacă pleci şi de la mine şi eu voi săvârşi fapte şi 
mai rele. Dacă nu cad, nu cad pentru că mă ţii 
Tu. Atâta vede fratele, atâta face. Este orb. Cum 
vrei să vadă fără ochi? Este sărac. Cum să-i ceri 
să fie bogat? Dă-i Tu bogăţie ca să aibă, dă-i ochi 
ca să vadă". Dacă vei căuta dreptate pentru orice 
lucru cu care te-ar nedreptăţi semenul tău sau te-ar 
necinsti, te-ar înjura, te-ar lovi, te-ar alunga sau 
chiar viaţa ta ar urmări să-ţi ia, tot tu eşti nedrept 
dacă îl vei considera vinovat şi-l vei acuza cu 
patimă. Deoarece ceri de la acesta ceea ce nu i-a 
dat Dumnezeu. Dacă vei înţelege bine tot ceea ce 
ţi-am spus eu, toţi ceilalţi îţi vor fi nerăspunzători 
pentru orice greşeală, în timp ce tu vei fi pentru 
toate răspunzător. 



Sfântul Sofronie Saharov 

11 iulie 


D umnezeu adesea nu răspunde rugăciu¬ 
nilor noastre. Tace. Tăcerea lui multora 
le este dovadă că „Dumnezeu nu există", că „a 
murit". Dar dacă noi am gândi în ce stare II punem 
pe Dumnezeu cu patimile noastre, am vedea că 
nu are altă cale decât a tăcea. Noi aşteptăm ca El 


să fie de partea noastră în nedreptăţile noastre. 
El nu ne învinuieşte făţiş, ne lasă să urmăm că¬ 
ilor noastre rele şi să secerăm roadele propriilor 
noastre greşeli. Insă dacă ne întoarcem către El 
cu pocăinţă, degrab răspunde, mai iute decât 
ne-am aştepta. 

A te ruga, adesea înseamnă a-I grăi lui 
Dumnezeu despre starea noastră dezastruoasă: 
neputinţă, mâhnire, îndoială, frică, tristeţe, dez¬ 
nădejde - într-un cuvânt: despre tot ceea ce ţine 
de condiţiile existenţei noastre. Să ne exprimăm 
fără a căuta expresii elegante sau chiar fără o suc¬ 
cesiune logică. 



Sfântul leronim Simonopetritul 

9 mai 

O fiică duhovnicească de-a Stareţului a aflat 
imediat după căsătorie că soţul ei este 
mason. A mers îndată la Stareţ ca să-l înştiinţeze. 
Acesta a convins-o să-l aducă la metoc cu prima 
ocazie. Intr-o zi, când cei doi au venit. Stareţul i-a 
primit cu multă dragoste şi bucurie. I-a îmbrăţişat 
pe amândoi şi, luându-i de mână, a spus soţului: 

- Din această clipă sunteţi şi dumneavoas¬ 
tră fiul meu duhovnicesc şi voi da răspuns lui 
Dumnezeu pentru dumneavoastră. 

Apoi i-a spus că are binecuvântare să se 
împărtăşească. Acela însă s-a împotrivit spunând 
că nu poate posti. Dar Stareţul i-a spus: 

- Astăzi veţi mânca şi carne, mâine peşte, 
poimâine untdelemn, iar în ziua următoare vă 
veţi împărtăşi. 

Când cei doi au hotărât să plece în America, 
soţul a mers la Stareţ şi cu lacrimi în ochi şi-a luat 
rămas bun de la el. A vrut să-i sărute chiar şi pi¬ 
cioarele, căci cu dragostea pe care i-o arătase aflase 
calea mântuirii. ■ 

Veacul părintelui Justin Pârvu 

Adrian Alui Gheorghe 



Adrian Alui 
Gheorghe ; 
scriitor 


N ăscut cu o sută de ani în urmă, 
în comuna Poiana Teiului din 
judeţul Neamţ, părintele Justin Pârvu 
a fost deopotrivă om al Bisericii, om al 
istoriei, om între oameni. 

A intrat în mănăstire, ca frate, în anul 
1936; din anul 1939 urmează cursurile 
Seminarului Teologic de la Cernica; în 
perioada 1942-1944 merge, ca preot mi¬ 
sionar, pe frontul de Est, pînă la Odesa; 
în 1948 este arestat şi condamnat la 12 
ani de închisoare din motive politice, cea 
mai mare parte a detenţiei fiind la Aiud; 
în anul 1960 primeşte o nouă condamna¬ 
re, de 4 ani, pentru că nu s-a lepădat de 
credinţă; după 1964 este, pe rînd, munci¬ 
tor forestier, preot-monah la mănăstirile 
Secu şi Bistriţa din Neamţ, iar din 1991 a 
întemeiat mănăstirea de la Petru Vodă, 
lîngă care, după anul 2000, ridică o casă 


de educaţie pentru copii şi un azil pentru 
bătrîni. In anul 2013, la 16 iunie, părintele 
Justin Pârvu pleacă la Domnul. 

Despre epoca sa, una care s-a afir¬ 
mat mai mult prin prigoana comunistă 
împotriva credinţei şi a intelectualităţii, 
prin secularizarea moralei creştine şi a 
bunei tradiţii româneşti, părintele Justin 
spune concesiv: „închisorile noastre din 
perioada comunistă au produs atîţia sfinţi 
şi martiri care lucrează cu duhul lor, cu 
rugăciunea lor, cu exemplul lor la teme¬ 
lia României eterne. Asta n-au înţeles 
comuniştii, că sufletul pe cruce cîştigă 
adevărata libertate, că toate metodele lor 
de tortură, toate metodele de reeducare 
psihică au făcut mai mulţi sfinţi decît 
robi, au sfinţit pămîntul ţării cu sînge de 
mucenici." în altă parte, vorbind despre 
ideologiile care au împărţit omenirea 

şi au produs atîta dramă, părintele Justin Pârvu 
spune: „Orice ideologie, de dreapta sau de stingă, 
e bună pînă apare prima picătură de sînge. După 
aceea, orice ideologie este blamabilă." 

L-am întrebat pe părintele Justin, în dialogurile 
noastre de noapte, dacă omul poate fi judecat prin 
lume şi dacă lumea poate fi judecată prin fiecare 
om în parte. 

Mi-a răspuns părintele: „în cădere, omul îi 
poate trage şi pe alţii din preajmă, dacă nu sînt 
atenţi, dacă nu sînt prudenţi, dacă nu bagă de 
seamă rapid răul şi consecinţele lui. Fiecare om 
răspunde de aproapele său, toţi ne facem vinovaţi 
cînd cineva din preajmă cade fără ca noi să epui¬ 
zăm toate căile de a-1 salva. De căderea celui din 
preajmă ne facem vinovaţi şi noi, fără discuţie. 
Lipsa de iubire e ca lipsa de sprijin. Nu-1 iubeşti 
pe Dumnezeu, dacă nu-1 iubeşti pe aproapele tău. 
De răul din lume sîntem vinovaţi fiecare, dacă 
tratăm cu indiferenţă ce i se întîmplă vecinului, 
fratelui, prietenului, soţului, părintelui, atunci nu 
mai putem pretinde ca nouă să ne întindă mîna 
cineva, degeaba aşteptăm ajutorul lui Dumnezeu." 

Am multe amintiri cu părintele Justin, dar una 
ţin să o spun cu prioritate. E o amintire care relevă 
natura şi duhul părintelui. 



După o toamnă ploioasă, cu inundaţii şi alu¬ 
necări de teren, ne regăsim, cu cinci zile înainte 
de sfinţirea mănăstirii de la Petru Vodă, seara 
tîrziu, cu părintele Justin Pârvu, într-o chilie. 
Mai erau cîteva persoane, toţi fiind preocupaţi de 
reuşita sfinţirii care trebuia să se producă la Sfinţii 
Arhangheli Mihail şi Gavril, pe 8 noiembrie, anul 
2005, cînd e şi hramul bisericii de altfel. Frigul şi 
ploaia deasă de afară ne apăsau insinuîndu-se 
în toată discuţia, toate scenariile noastre şi toată 
„regia" desfăşurării evenimentului fiind modifi¬ 
cate de condiţiile climaterice prezente. Părintele 
Justin ne opreşte însă: 

- Măi, lăsaţi discuţiile astea despre vreme...! 
O să fie soare şi toată lumea o să stea în curtea 
mănăstirii...! Aşa că trebuie să judecăm toate lu¬ 
crurile plecînd de la această situaţie. Nici n-are 
cum să fie altfel...! 

într-adevăr, de pe 7 noiembrie, după-amiaza, 
nourii s-au risipit ca împinşi cu palma de pe cerul 
lor, iar în ziua de 8 noiembrie, cînd sînt sărbătoriţi 
Sfinţii Arhangheli Mihail şi Gavriil, soarele pre¬ 
luase, parcă, frîiele întregii manifestări. Cei peste 
şapte mii de oameni veniţi, mare parte pe jos, la 
sfinţire, au făcut o baie de lumină şi de căldură în 
curtea mănăstirii. 

într-adevăr, „cum putea să fie altfel"? 

Şi nu era vorba de vreo viziune, ci era vorba 
de optimism. De optimism şi răbdare. Acestea au 
fost, de altfel, coordonatele pe care „s-a mişcat" 
părintele Justin Pârvu în toată viaţa sa! 

Omul care speră, care crede că va fi bine, indi¬ 
ferent de conjuncturi, devine de neînfrînt. Omul 
care ştie cît valorează cu adevărat pe pămînt este 
duşmanul de temut al oricărei tiranii. Omul care 
se stăpîneşte pe sine, stăpîneşte lumea. 

„O să fie soare...! Nici n-are cum să fie 
altfel...!", a zis părintele Justin, într-o noapte ne¬ 
guroasă de toamnă. Şi a fost, într-adevăr, ca la un 
semn, soare! Nu vremea a ascultat de părintele 
Justin, nu ochiul inimii sau al minţii a văzut vre¬ 
mea peste cîteva zile, ci credinţa că „n-are cum să 
fie altfel" a învins orice intemperie. Gîndind aşa, 
pozitiv, poţi vedea la capătul gîndului minunea 
lui Dumnezeu care te întăreşte în credinţă, care 
te luminează cu nădejdea. 

Şi cred, de altfel, că toată viaţa părintelui 
Justin Pârvu o putem aduna sub cîteva cuvinte 
sentenţioase, care, deşi simple, descifrate şi cîn- 
tărite, pot da măsura oricărui destin de excepţie: 

Cîtă luciditate, atîta sfinţenie; 

Cîtă sfinţenie, atîta putere; 

Cîtă putere, atîta credinţă; 

Cîtă credinţă, atîta omenie. ■ 

Ascultarea - curăţie a mintii 

9 9 

/V 

şi Urcuş spre înviere 


O mul este fiinţa cea mai importantă 
pentru Dumnezeu, căci El a hotărât 
în Sfatul cel mai înainte de veci să-l facă pe 
om dumnezeu după har, părtaş iubirii care 
era între El şi Fiul Său. Astfel, omul poartă 
chipul Fiului lui Dumnezeu, însă acest chip nu 
este desăvârşit, ci omul trebuie să-l actualizeze 
prin lupta sa de a câştiga deplina asemănare 
cu Hristos. Din punct de vedere duhovnicesc, 
acest efort poartă numele de „curăţire a minţii" 
sau de câştigare a „curăţiei minţii în Hristos", 
fiind însăşi inima, conţinutul acestui drum 
care poartă numele de „Urcuş spre înviere". 

Ieşind din ascultare. Urcuşul spre înviere 
i-a devenit omului cu neputinţă, motiv pentru 
care însuşi Fiul lui Dumnezeu S-a aplecat către 
om spre a-1 ridica la dreapta Tatălui. Iar calea 
ne-a arătat-o Fiul prin exemplul Său, căci „S-a 
smerit pe Sine, ascultător făcându-Se până la 
moarte, şi încă moarte pe cruce" (Filipeni 2,8). 
Astfel, nu trebuie să înţelegem ascultarea ca 
pe o simplă virtute sau ca pe un „act repa¬ 
rator", ci trebuie să vedem în ea însăşi taina 
unirii omului cu Dumnezeu. 

Mai mult, ascultarea devine garanţia şi 
semnul că omul începe să vorbească limba lui 
Dumnezeu, conform cuvântului Mântuitorului 
Hristos: „De ce nu înţelegeţi vorbirea Mea? 
Fiindcă nu puteţi să daţi ascultare cuvântu¬ 
lui Meu" (loan 8, 43). Aici se vede că simpla 
dorinţă de a „înţelege" limba lui Dumnezeu 
nu este suficientă; este nevoie de ajutor, cum 
vedem în cazul famenului etiopian, care i-a 
cerut Apostolului Filip să-l povăţuiască, zi¬ 
când: „Cum aş putea să înţeleg, dacă nu mă 
va călăuzi cineva?" (Faptele Apostolilor 8, 31). 

Ascultătorul este menit să crească şi să 
rămână în intimitatea lui Hristos, de aceea 
chemarea lui este să vadă lucrurile aşa cum le 
vede Dumnezeu. Mai întâi vede lucrurile „prin 


ochii Părintelui", lăsând mintea Părintelui du¬ 
hovnicesc să i-o „înlocuiască" pe a sa. Apoi 
mintea Părintelui este „înlocuită" de gândul 
lui Hristos (cf. 1 Corinteni 2,16), iar aceasta nu 
poate fi lucrare omenească! 

Chipul lui Dumnezeu se pictează în noi 
prin virtuţi, acestea fiind întruparea voii lui 
Dumnezeu în lume. Ascultarea este însă pen¬ 
sula cu care Hristos - folosind mâna Părintelui 
duhovnicesc - îşi pictează propriul Său chip, 
iar ucenicul, lăsându-se în această mână, îşi 
vede Părintele (cel puţin la început) ca pe 
Hristos. Cu timpul, exersându-se în asculta¬ 
re, ucenicul începe să-şi „picteze" propriul 
său răspuns, începând chiar să simtă cum se 
conturează chipul lui Hristos în sine. Ucenicul 
începe atunci să se desprindă de Părintele 
său, adică imaginea Părintelui începe să se 
diminueze treptat, pe măsură ce chipul lui 
Hristos capătă contur (cf. Ioan 3, 30: „Acela 
trebuie să crească, iar eu să mă micşorez"). 
Cu toate acestea ucenicul, deşi simte că ascul¬ 
tarea are o putere proprie, îl vede pe Hristos 
tot prin Părintele său şi nu independent de 
acesta! El nu simte încă lucrarea lui Hristos 
în mod nemijlocit, dar pe măsură ce se lasă 
povăţuit, lucrarea Acestuia începe să stră¬ 
lucească prin prezenţa Tatălui. Abia atunci 
ucenicul, purtat fiind de Fiul Unul-Născut, 
va trăi ascultarea nu ca pe o supunere, ci 
ca pe o jertfă de iubire - va face toate spre 
bucuria Tatălui! Acesta este darul cel mare 
al ascultării, sau „curăţia minţii în Hristos", 
fiind lucrarea Sfântului Duh, Care-i vesteşte 
ucenicului „cele ale lui Hristos" (Ioan 16,14), 
dăruindu-i harul de a vedea lucrurile aşa cum 
le vede Fiul, aprinzându-i inima de dor faţă 
de Tatăl. Ascultătorul câştigă curăţia minţii, 
căci ascultarea lui Hristos i-a „înnoit duhul 
minţii, îmbrăcându-1 în omul cel nou, cel după 

Dumnezeu" ( Efeseni 4,23-24). De aceea, spu¬ 
nem că un adevărat ascultător nu face ascul¬ 
tare de Hristos, ci face ascultare ca Hristos! Cel 
care „S-a smerit pe Sine ascultător făcându-Se 
până la moarte" ( Filipeni 2, 8) va da putere 
omului care a păşit pe acest drum - superior 
oricărui lucru pământesc - să se răstignească 
pe sine, dăruindu-i aceeaşi iubire, aceeaşi 
ascultare şi aceeaşi viaţă, astfel încât să poată 
striga împreună cu Apostolul: 

„M-am răstignit împreună cu Hristos; şi 
nu eu mai trăiesc, ci Hristos trăieşte în mine. 
Şi viaţa de acum, în trup, o trăiesc în credinţa 
în Fiul lui Dumnezeu, Care m-a iubit şi S-a dat 
pe Sine însuşi pentru mine" ( Galateni 2, 20). 

învierea, în viaţa duhovnicească, este 
înţeleasă ca fiind, de fapt, ridicarea din moar¬ 
tea neascultării survenite din cauza egocen¬ 
trismului care, în ultimă instanţă, nu este 


decât o moarte a iubirii. De aceea, învierea 
nu poate fi despărţită de ascultare, iar efor¬ 
tul curăţirii minţii întru Hristos este acelaşi cu 
Urcuşul spre înviere. 

în concluzie, ascultarea nu este doar o 
virtute, o lucrare a omului desăvârşit, ci este 
însăşi firea omului celui nou întru Hristos. De 
aceea, în afara ascultării nu poate fi mântuire, 
căci neascultătorul nu este doar un păcătos, ci 
este rupt de Hristos şi, de aceea, va rămâne 
afară, căci numai fiul poate locui în casa Tatălui 
(cf. Ioan 8, 35). Nimeni nu poate duce până la 
capăt acest Urcuş spre înviere fără ascultare, 
căci nemincinos este cuvântul lui Hristos: 

„Adevărat, adevărat zic vouă: Cel ce ascul¬ 
tă cuvântul Meu şi crede în Cel ce M-a trimis 
are viaţă veşnică şi la judecată nu va veni, ci 
s-a mutat de la moarte la viaţă" ( Ioan 5, 24). ■ 

Protos. Hrisostom C. 

Icoana - de la trăirea ortodoxă 
la slava lui Dumnezeu 


C uvântul icoană (de la 
gr. Eikona - chip) îşi 
are începutul în sfatul Sfintei 
Treimi. Citim la Facere: „Şi 
a zis Dumnezeu: «Să facem 
om după chipul şi după 
asemănarea Noastră...!» Şi 
a făcut Dumnezeu pe om 
după chipul Său; după chi¬ 
pul lui Dumnezeu l-a făcut; 
a făcut bărbat şi femeie" 

(Facerea 1, 26-27). 

Dar trebuie să ştim 
că este o diferenţă între 
expresiile „chipul lui 
Dumnezeu" şi „după chipul 
lui Dumnezeu". Adevăratul 
chip al lui Dumnezeu Tatăl 
este Cuvântul, după cum 
spune Sfântul Apostol Pavel: 

„Hristos, Care este chipul 
lui Dumnezeu" (2 Corinteni 
4, 4), „Acesta este chipul lui 
Dumnezeu celui nevăzut, 
mai întâi născut decât toată 
zidirea" (Coloseni 1, 15). 

Iar această identitate cu Tatăl o mărturiseşte şi 
Hristos, zicând: „cel ce Mă vede pe Mine, vede pe 
Cel ce M-a trimis pe Mine" (loan 12,45) şi în alt loc: 
„Cel ce M-a văzut pe Mine a văzut pe Tatăl" (loan 
14, 9). Omul, care a fost creat de Tatăl, prin Fiul, 
întru Duhul Sfânt, este după chipul Cuvântului şi 
trebuie să ajungă după asemănarea Sa. 

Sfinţii Părinţi, tâlcuind Sfânta Scriptură, spun 
că omul a fost creat după chipul Fiului, pentru 
că la „plinirea vremii" El, Fiul şi Cuvântul lui 
Dumnezeu, avea să Se întrupeze, să Se înome- 
nească, pentru ca pe noi, oamenii, să ne ridice din 
păcat şi să ne readucă mântuiţi la Tatăl, Hristos 


făcându-Se astfel cel „întâi 
născut între mulţi fraţi" 
(Romani 8, 29). 

Deşi omul a căzut în 
păcat, chipul lui Dumnezeu 
nu S-a şters din el, aşa cum 
cântă Biserica: „Chipul slavei 
Tale celei negrăite sunt, deşi 
port rănile păcatelor", în om 
rămânând pururea dorul de 
a ajunge la asemănare. 

întruparea lui Hristos a 
fost temeiul pictării şi cinsti¬ 
rii sfintelor icoane. încă din 
secolul al II-lea avem mărtu¬ 
rii despre existenţa sfintelor 
icoane, realizate în diferite 
moduri: mozaic, frescă, pic¬ 
tate pe lemn, în manuscrise 
sau gravate pe metal, ele 
împodobind bisericile sau 
casele creştinilor. 

Secolul al VUI-lea a adus 
în Biserică primele tulburări 
legate de cinstirea sfinte¬ 
lor icoane. împăratul Feon 
al III-lea Isaurul, urmat de fiul său. Constantin 
al V-lea, au provocat Biserica, susţinând că icoanele 
sunt idoli şi că venerarea adusă lor este o închinare 
idolatră. Fuând drept argument porunca a doua din 
Decalog, „să nu-ţi faci chip cioplit...", ei au vrut să 
înlăture toate icoanele din biserici şi să le distrugă. 

Biserica a răspuns prin glasul Sfinţilor Părinţi 
insuflaţi de Duhul Sfânt. Sfântul loan Damaschin 
spune: „Când Cel nevăzut S-a arătat văzut în trup, 
atunci putem Să-i înfăţişăm chipul" şi mai adau¬ 
gă: „Eu nu cinstesc materia (icoanei), ci pe Acela 
care din iubire pentru mine S-a făcut materie, pe 
Iisus Hristos". 



lisus Hristos Pantocrator, 
Mănăstirea Sf. Ecaterina, Sinai, sec. VI 

Tabloul votiv, Mănăstirea Voroneţ 


Sinodul al VH-lea Ecumenic (787) a întărit prin 
hotărârile sale cultul sfintelor icoane, arătând că 
cinstirea care se dă chipului trece la prototip, şi 
cel ce se închină icoanei, se închină fiinţei celei 
închipuite pe ea. 

Liniştea în Biserică a venit în anul 843, după un 
nou val ridicat de iconoclaşti. Atunci, după un alt 
sinod ţinut la Constantinopol, în prima duminică 
a Postului Mare, a fost restaurat cultul icoanelor, 
iar acea zi a fost numită Duminica Ortodoxiei. 

Identificarea Ortodoxiei cu cinstirea sfintelor 
icoane exprimă adevărul că icoana, ca şi Sfânta 
Evanghelie, dogma sau cultul Bisericii, dă măr¬ 
turie despre întruparea Fiului lui Dumnezeu şi 
mântuirea adusă oamenilor prin patimă şi înviere. 

Cine nu cinsteşte icoana nu trăieşte Ortodoxia. 
Cinstind icoana lui Hristos mărturisim întruparea, 
recunoaştem în Fecioara Maria pe Născătoarea de 
Dumnezeu, iar sfinţii din icoane sunt mădulare¬ 
le preaslăvite ale trupului lui Hristos, cei care, 
urmând „calea şi adevărul", au 
ajuns la viaţă, făcându-se părtaşi 
mântuirii şi îndumnezeirii. 

Icoana ortodoxă este 
Evanghelia pictată, cuvânt-sim- 
bol vizibil, care îndeamnă la 
rugăciune, adică la comuniune 
cu Dumnezeu şi cu sfinţii săi. De 
aceea, noi nu privim ca pe nişte 
simple piese de muzeu icoanele 
din Biserică, ci ca pe o chemare 
la rugăciune, dar şi ca pe un 
semn al prezenţei rugăciunii 
sfinţilor pentru noi şi împreună 
cu noi. In Biserică şi în icoane II 
întâlnim pe Dumnezeu-Omul 


Hristos împreună cu oamenii 
îndumnezeiţi prin credinţa în El. 

Biserica pictată este o icoană a 
Ierusalimului celui de Sus. Când 
intrăm în biserică, ne simţim 
atinşi de sfinţi, de rugăciunea 
şi de ocrotirea lor, dar, mai ales, 
II simţim pe Dumnezeu în tot 
ce ne înconjoară, de parcă toate 
s-ar strânge tăcute în jurul nostru 
într-o îmbrăţişare puternică. De 
aceea, biserica impune respect şi 
o oarecare sfială, căci, aşa cum 
spunea poetul: „E Dumnezeu 
aici la El acasă/ Vorbeşte-ncet că 
poate să ne-audă". 

Ortodoxia nu este o simplă 
teorie sau o convingere intelectu¬ 
ală că Dumnezeu există undeva 
departe, ci este legătura vie a omului credincios cu 
Dumnezeul-Om, cu Hristos, în Biserica lui Hristos. 
Iar acest simţământ de comuniune se cere trăit şi în 
relaţia cu semenii noştri, sau, cum spunea Didim 
cel Orb: „după ce L-ai văzut pe Dumnezeu, trebuie 
să-L vezi pe Dumnezeu în orice frate". 

Calea spre asemănare este lucrare continuă, în 
care ne străduim să ne curăţim de rău, de întuneric 
şi să ne umplem de lumină. Deci, fiecare este che¬ 
mat, în felul său, să zugrăvească icoane, desenând 
chipul lui Hristos în inima sa. Pensulele noastre 
sunt strădaniile împlinite, culorile sunt virtuţile, 
iar luminile care dau viaţă culorilor sunt darurile 
Duhului Sfânt. 

Trăind Ortodoxia, să cântăm împreună cu 
Biserica: Preacuratului Tău Chip ne închinăm. 
Bunule, cerând iertare păcatelor noastre. ■ 

Protos. Pavel N. 

Sfântul lacob Putneanul, 
mare educator şi filantrop 

Sfântul Sinod al Bisericii Ortodoxe Române a declarat anul 2020 ca „An omagial al 
pastoraţiei părinţilor şi copiilor" şi „Anul comemorativ al filantropilor ortodocşi 
români". Sfântul Ierarh lacob Putneanul, Mitropolitul Moldovei, este deopotrivă un 
mare educator şi un mare filantrop. Modelul său, pe care ni-L propune nouă, tuturor, 
este Dumnezeu - Cel de la Care vine toată cunoştinţa cea bună, Cel care este iubitorul 
de oameni si miluitorul tuturor. Să-L urmăm! 

3 


M itropolitul lacob s-a născut la 20 ianu¬ 
arie 1719, într-o familie evlavioasă din 
zona Bucovinei. 

La numai 12 ani, a intrat în viaţa monahală la 
Mănăstirea Putna. A fost hirotonit întru preot la 


numai 17 ani, a fost ales egumen al mănăstirii la 
25 de ani şi episcop de Rădăuţi la 26 de ani. După 
doar cinci ani, vrednicia şi râvna sa au fost hotă¬ 
râtoare pentru alegerea ca mitropolit al Moldovei. 
A fost mitropolitul ţării între 1750 şi 1760. 

Educatorul 

Sfântul Iacob Putneanul a fost un mare căr¬ 
turar. A tipărit multe cărţi bisericeşti şi cărţi cu 
sfaturi duhovniceşti şi a ajutat mult la biruinţa 
limbii române în tipărirea cărţilor. El a iubit şi s-a 
îngrijit în mod special de buna educaţie a copiilor. 
Ca şi celelalte cărţi tipărite de el, cărţile destinate 
educaţiei erau în limba română, care nu era încă 
folosită în toate şcolile din acea vreme. 

In 1755 a tipărit Bucvarul, primul abecedar 
şi, în general, primul manual de şcoală tipărit în 
limba română în Moldova. In Cuvântul înainte, 
Sfântul Iacob arată concepţia sa despre educaţie, 
învăţătura este „lumina trupului", „o înălţare a 
firii omeneşti", „o icoană şi o închipuire dumne¬ 
zeiască şi o cârmă ce ocârmuieşte pe sufletul ce se 
află întru acest vas pământesc". 

Pe Sfântul Iacob îl durea sufletul pentru nivelul 
scăzut al educaţiei copiilor din Moldova: „Această 
învăţătură văzând noi că este adormită întru în¬ 
tunericul lenevirii, ni s-a rănit inima de foametea 
aceasta, ce se află înrădăcinată în sufletele unora 
din părinţii care îşi cresc copiii lor fără învăţătură". 

Bucvarul cuprindea rugăciunile zilei, sfaturi 
duhovniceşti. Paraclisul Maicii Domnului şi nu¬ 
mele tuturor sfinţilor din calendar. 

Şcoala din Putna 

Hrisovul domnesc dat de domnitorul Ioan 
Teodor Callimachi în 25 iunie 1759, cu privire la 
şcolile din Moldova, consemnează că Sfântul Iacob 
a avut iniţiativa şi a cerut înfiinţarea primei şcoli 
de la ţară din Moldova, la Mănăstirea Putna. 

De la înfiinţare până în 1859, mănăstirea a 
purtat grijă de şcoală; clădirea în care a funcţionat 
a fost construită de arhimandritul Vartolomei 
Mazereanu, lângă biserica de lemn Dragoş vodă 
a mănăstirii. Din 1858, şcoala a devenit civilă, dar 
pentru încă două decenii va fi susţinută financi¬ 
ar de mănăstire, învăţătorul fiind în continuare un 
călugăr. Din jurul anului 1871, învăţătorul va fi un 
laic, suplinit uneori de un călugăr. 

între 1899-1901 a fost construită o nouă clădi¬ 
re pentru şcoală, pe actualul amplasament. La 11 


noiembrie 1999, şcoala a primit numele „Ştefan 
cel Mare", iar în 2018 a primit numele „Mitropolit 
Iacob Putneanul". 

Văcăritul 

în acea perioadă a existat un impozit care a 
adus o mare sărăcie oamenilor. Se numea văcă¬ 
rit. Zeci de ani, poporul, în frunte cu episcopii, 
s-au luptat ca să fie anulat acest impozit. Au 
reuşit de mai multe ori, dar, de fiecare dată, după 
ce se schimba domnitorul ţării, se reintrodu¬ 
cea văcăritul. 

în 1756, Sfântul Iacob a reuşit să îl convingă 
pe domnitorul Constantin Racoviţă să anuleze 
impozitul. Dar, la două săptămâni după anulare, 
turcii au schimbat domnul Moldovei. Noul domn 
a dorit să impună iar văcăritul, dar s-a lovit de 
opoziţia Sfântului Iacob. Turcii au schimbat încă 
o dată domnitorul, iar acesta l-a presat foarte mult 
pe mitropolit să dezlege blestemul cu care legase 
acest impozit. 

Sfântul nu putea să facă ceva care nu era după 
voia lui Dumnezeu şi care făcea atât de mult rău 
oamenilor. Ca urmare, şi-a dat demisia şi, prin 
aceasta, nimeni nu a mai avut îndrăzneala să re¬ 
introducă văcăritul, pentru că toţi ştiau că Sfântul 
Iacob s-a sacrificat pentru binele poporului. 

Fapta sa smerită şi jertfelnică nu a fost uitată 
de popor, în memoria căruia Sfântul Iacob a rămas 
astfel: „Iacob Mitropolitul/ Care-a legat văcăritul". 

Spitalul Sfântul Spiridon 

Sfântului Iacob Putneanul i se datorează şi 
întemeierea spitalului Sfântul Spiridon din Iaşi. 

în 1756, prin mijlocirea ctitorilor Ştefan Bosie, 
Anastasie Lipscanu şi hatmanul Roset, biserica 
Sfântul Spiridon din Iaşi a fost transformată în 
mănăstire, iar cu veniturile mănăstirii era finanţat 
spitalul. Acesta era destinat oamenilor care nu 
aveau bani să îi plătească pe doctori. în 1758, 
Sfântul Iacob a sfinţit mănăstirea şi spitalul. 

Pentru dragostea Sfântului Iacob pentru cei 
umili şi sărmani, Nicolae Iorga l-a numit „un 
om sfânt". ■ 


Primele spitale din Ţara Românească şi Moldova au fost ridicate de Biserică: 

• în Ţara Românească, Spitalul „Colţea”, la Mănăstirea Colţea (1704), şi Spitalul Sf. Pantelimon 
din Bucureşti, la mănăstirea cu acest hram (1735-1752). 

• în Moldova, Episcopul loanichie al Romanului a înfiinţat în Roman, la Mănăstirea „Precista 
Mare", spitalul cu acelaşi nume şi un altul la Focşani, în incinta Mănăstirii „Sfântul Proroc Samuil". 

Paşi de pelerin 

Simona-Ştefania lordache 



Simona-Ştefania 
lordache, 
realizator emisiuni 
Trinitas TV 



C âte Sfinte Liturghii, câte rugăciuni 
tainice ale monahilor, ale pustni¬ 
cilor, să fi respirat pietrele şi ţinuturile 
Putnei pentru ca astăzi mănăstirea „cea 
dragă" a Sfântului Voievod Ştefan cel 
Mare să fie mărturie de credinţă neclin¬ 
tită de peste cinci veacuri şi jumătate a 
acestui popor, de multe ori în¬ 
cercat de războaie, de regimuri 
potrivnice credinţei? Mărturie a 
biruinţei credinţei în Hristos în 
faţa încercărilor grele ale isto¬ 
riei: luptele lui Ştefan cel Mare 
pentru păstrarea Ortodoxiei, 
ocupaţia habsburgică, regimul 
comunist, Putna a fost ea însăşi 
o scară pentru cei care au vrut 
să călătorească spre împăratul 
slavei, Hristos Domnul, căci ea 
însăşi - Biserica -, ca şi Maica 
Domnului, este urcuş sigur spre 


cer. Icoana Maicii Domnului din biserica 
mănăstirii îţi vorbeşte despre o astfel de 
lume, o lume tainică, unde lumina se 
revarsă pe chipuri, unde suferinţa îşi are 
rost pentru găsirea bucuriei necuprinse, 
unde osteneala trupului, a postului, a ru¬ 
găciunilor în faţa icoanelor îşi au o logică 

de netăgăduit pentru intrarea într-o altfel de lume, 
pe care doar inima ţi-o dă ca mărturie, şi anume 
viaţa veşnică. 

Sfântul Voievod Ştefan cel Mare, Mitropolitul 
Teoctist - cel care l-a uns pe Ştefan domn. Sfântul 
Cuvios Daniil Sihastru, Sfântul Iacob Putneanul - 
Mitropolitul Moldovei, Sfinţii Cuvioşi Sila, Paisie şi 
Natan, Patriarhul Teoctist Arăpaşu, Părintele Iachint 
Unciuleac, Preasfinţitul Gherasim Putneanul, 
Părintele Chesarie Albeaţă sunt doar câteva nume 
cunoscute ale istoriei Putnei, modele de urmat 
pentru monahii putneni, dar şi pentru pelerinii 
care iubesc această mănăstire. Şi nu doar icoanele 
şi monahii care au trecut pe aici ne vorbesc despre 
înţelesul necuprins al veşniciei, ci şi mormintele 
din Biserica „Adormirea Maicii Domnului gândită 
încă de la început ca necropolă domnească. De ce? 
Pentru că voievodul şi familia sa credeau în înviere. 

Ce îl poate determina, însă, pe un om care a 
primit demnitatea de conducător să îşi îndrepte 
privirea spre lumea monahală? Se ştie despre 
Ştefan cel Mare că era un bun strateg, dar, mai 
mult decât atât, credea în binefacerile rugăciunii, 
ale ascezei, ale postului, mănăstirile şi toate ctito¬ 
riile sale ecleziale fiind dovada clară că îşi asuma 
slujirea de conducător în comuniune deplină cu 
Biserica. Ştefan cel Mare şi-a iubit poporul şi, 
înainte de toate, a iubit monahismul, pentru că 
prin rugăciunea adusă de Biserică prin drepţii săi 
(„Mult poate rugăciunea stăruitoare a dreptului", 
Iacov 5, 16 ) a putut să lupte pentru ca, prin mila 
Domnului, să izbăvească poporul de primejdii şi, 
mai mult, să lase acestui neam drept moştenire 
credinţa creştină. 

Istoria Putnei ne aduce astfel în prim-plan icoa¬ 
na unui conducător ajutat de rugători, de monahii 
din trecut - pustnici, ieromonahi sau ierarhi -, mai 
ales în vremurile tulburi ale epocii sale. 

Cum arată mănăstirea acum, după 550 de ani 
de la sfinţire? Dincolo de veşmântul ei, de aspectul 
ei exterior, am cunoscut şi am descoperit Putna 
contemporană - surprinzător, aş spune - la fel ca 
cea medievală. Acelaşi duh, aceeaşi luptă, acelaşi 
dor după desăvârşire. Doar epoca noastră are o 
altă haină: un cotidian obositor, prea lacom uneori, 
unde şi ziua, şi noaptea par că s-ar fi micşorat, 
ca într-o clepsidră. Cred eu, tot spre mântuire. în 
acest an, cu toţii am observat cum omul, în lăcomia 
sa după mai mult, nu mai avea timp. Şi, ca mulţi 
alţii care s-au trezit din amorţeală, m-am întrebat: 
Cum poate omul să fructifice timpul spre veşnicie? 

La Putna, ca în toate mănăstirile, totul este fi¬ 
resc. Aici timpul capătă alte înţelesuri, pentru că 
este dedicat veşniciei. Cum este dedicat veşniciei? 
Prin pocăinţă. Când este dedicat veşniciei? 



Neîncetat. Prin rugăciune, monahii de azi, ca şi cei 
de odinioară, au ales un altfel de drum faţă de cel 
propus de societate, un drum cam greu, am spune 
noi, un drum al lepădării de sine, dedicându-şi 
timpul lui Dumnezeu. 

Aici am găsit o obşte formată din călugări 
ucenicind la o academie mai înaltă decât cea 
creată de om, unde îşi lasă sufletul modelat de 
Dumnezeu prin stareţul şi povăţuitorii lor, aşa 
cum, într-un atelier de icoane, de sculptură, 
de pictură, ucenicul învaţă de la maestrul său. 
însetând după Adevăr, au dorit să fugă de legă¬ 
turile lumii pentru a deveni slujitori, robi ai lui 
Hristos prin ascultare faţă de îndrumătorul lor, 
iar povăţuitorul faţă de înaintaşi şi tot aşa până 
la primii monahi şi pustnici ai acestor locuri. 

Putna contemporană evocă, astfel, ca într-un ta¬ 
blou sau, mai mult, ca într-o icoană, sensul creaţiei 
şi al timpului, martori fiind toate generaţiile de 
monahi care au luptat şi luptă prin ascultare, ru¬ 
găciune şi osteneală, asemenea mucenicilor, pentru 
ca pământul şi chiar pietrele să poată da roade şi 
astăzi în popor, roade de iubire, răbdare, nădejde şi 
pace, spre mântuirea tuturor. Căci aşa cum îngerii 
sunt lumină pentru monahi, monahii sunt lumină 
pentru oameni. Toate conduc însă spre izvorul 
luminii: Hristos, Mântuitorul lumii. ■ 

Ce aşteaptă tinerii români din 
diaspora de la tinerii din România? 


T inerii din di¬ 
aspora cred că 
aşteaptă de la cei din 
ţară ceea ce ar fi aşteptat 
şi de la ei înşişi înainte 
să plece în străinătate. 
Mutarea într-o ţară 
străină, fie şi doar pen¬ 
tru câţiva ani, nu este 
un pas uşor, ci vine cu 
o oarecare nesiguranţă sau risc şi te schimbă chiar 
şi fără să vrei. Cred că cel mai important pentru ti¬ 
nerii din ţară este să aibă curajul şi entuziasmul să 
încerce cât mai multe lucruri noi şi să nu ia decizii 
importante din comoditate, ci să fie deschişi pro¬ 
vocărilor. Acum este timpul să explorăm cât mai 
mult lumea, pentru că în acest fel ne vom cunoaşte 
mai bine pe noi înşine şi limitele noastre şi vom 
fi surprinşi de multe lucruri de care nu ştiam că 
suntem capabili. Nu în ultimul rând, îi încurajez 


pe tineri să nu înceteze să viseze lucruri măreţe, 
cheia către visele lor fiind munca, disciplina, răb¬ 
darea şi speranţa. 

Liana Şoima, 20 de ani, studentă, Munchen, Germania 


M i-aş dori ca 
tinerii din 
România să ne fie mo¬ 
dele de viaţă. Să avem 
tineri uniţi, credincioşi, 
iubitori de tradiţie, de la 
care să ne putem inspira 
şi noi, cei din diaspora. 

Eu, de exemplu, mă 
simt încurajată şi motivată de ASCOR Iaşi atunci 
când mă uit la activităţile şi la tinerii lor. 

Mi-aş dori ca tinerii din România sa aibă iubire 
faţă de ţara noastră şi să se lupte pentru a întreţine 
tradiţiile frumoase. Ideal ar fi să cunoască fiecare 

istoria României şi să se străduiască fiecare acolo 
unde e cu ceea ce poate pentru o Românie de 
care să fim mândri, demni, bucuroşi că suntem 
fiii acestei ţări. 

Ar fi frumos ca tinerii care cunosc foarte 
bine anumite tradiţii, cum e dansul popular, de 
exemplu, să le împărtăşească şi cu noi. Noi, cei 
din diaspora, am învăţat multe lucruri singuri de 
pe internet sau fiecare de unde a apucat, pentru 
că n-am avut posibilitatea de a avea pe cineva 
să ne înveţe. Ar fi frumos să avem tineri plini de 
energie şi dornici să dăruiască, să împărtăşească 
experienţa lor cu noi. 

Ioana Bălău, 32 de ani, educatoare, Frankfurt, Germania 



E u nu m-am gân¬ 
dit niciodată că 
ar fi o diferenţă atât de 
mare între tinerii din 
România şi tinerii din 
străinătate; la urma 
urmei, eu trăiesc în di¬ 
aspora şi mă consider a 
fi un tânăr din România. 
Şi nici că aş avea ce să îmi doresc în mod expres de 
la ei, ci mai mult mă gândesc la ce aş putea face eu 
împreună cu ei pentru credinţă sau pentru ţară. 

Dar, dacă ar fi să fac acest exerciţiu, aş zice: 
deschidere, dorinţă de colaborare, ieşire din 


tiparele „româneşti" negative. Apoi, seriozitate 
în credinţă, iubire de neam şi de tradiţii, dar 
şi echilibru - menţinând identitatea noastră, 
dar ştiind şi că Ortodoxia nu e românească, 
ci universală. 

Am putea chiar să facem proiecte împre¬ 
ună cu organizaţii de tineret din România, să 
ne îmbogăţim astfel din experienţele diferite 
ale tinerilor. 

Luiza Antonescu, 30 de ani, violonistă, 


A ştept de la ei 
să aibă curaj, 
interes şi curiozitatea 
să ne contacteze pentru 
a comunica mai mult, 
pentru a sparge tot 
felul de idei şi imagini 
false legate de viaţa 
noastră pe aceste me¬ 
leaguri străine. 

Mi-aş dori să existe o comunicare directă între 
noi, tinerii, pentru a afla direct cum ne este viaţa 
acasă şi în diaspora. Ca să nu mai vedem lumea 
prin prisma mass-media. Astfel, amândouă părţile, 
cu ajutorul Domnului, am ajunge să înţelegem 
avantajele şi dezavantajele fiecărei ţări, din toate 
punctele de vedere, inclusiv cele spirituale. 


Dusseldorf, Germania 

Totodată, este important să căutăm modele din 
istoria noastră, de exemplu din perioada paşoptistă. 
Să aflăm cum au comunicat între ei, cum s-au in¬ 
tegrat în străinătate, cum au trăit ei, cei care s-au 
întors şi au contribuit la modernizarea ţării. 

Sebastian Vulcan, 32 de ani, project manager, 
Duisburg, Germania 

yv 

I n primul rând, 
haideţi să fim 
creştini adevăraţi! 
Plecând de la princi¬ 
piul că putem schimba 
lumea doar schimbân- 
du-ne pe noi, haideţi 
să fim noi buni creştini, 
dacă ne dorim să avem 
o Românie creştină, 
în al doilea rând, cred că, spre a trăi frumos, 
trebuie să cultivăm frumosul. Şi, slavă Domnului, 
în folclorul românesc găsim atâta frumos - 
ţăranul român a reuşit să imprime dragostea de 
Dumnezeu, de natură, de frumos în toate -, de la 
iile cu diverse simboluri ce descriu ordinea fireas¬ 
că a lumii şi locul nostru în ea, până la baladele, 
poeziile, cântecele folclorice pline de dor. Deci, 
dragi tineri, haideţi să ţinem vii tradiţiile popo¬ 
rului nostru. 

în al treilea rând, cred că suntem datori să ne 
cunoaştem istoria. Doar cunoscându-ne istoria 
putem să ne iubim ţara şi să ne asumăm poporul 
român, cu toate calităţile şi defectele noastre. Dragi 
tineri, haideţi să mai dăm poporului încă un Ştefan 
cel Mare, un Constantin Brâncoveanu, un Brătianu 
sau o Ecaterina Teodoroiu! 

în al patrulea rând, cred că trebuie să fim 
exigenţi cu noi înşine, să ne cunoaştem şi să ne 
înmulţim talanţii. Să lăsăm la o parte principiul 
„lasă că merge şi aşa". Dacă dorim să avem o ţară 
„ca afară", trebuie să ne comportăm ca cei „din 
afară" - să ne facem noi treaba bine, înainte de a 
aştepta ca alţii să-şi facă treaba bine. Să căutăm 
a fi cât mai buni în ceea ce facem, să avem cultul 
excelenţei - să căutăm a excela şi să îi promovăm 
pe cei ce merită. Haideţi să dăm ţării încă un 
Brâncuşi, un Eminescu sau o Ana Aslan şi să îi 
susţinem pe cei care merită! 

Astfel, asumându-ne condiţia de colaboratori 
ai lui Dumnezeu şi de români, cultivând frumosul 
prin susţinerea tradiţiilor şi promovând excelenţa, 
aştept de la noi, tinerii, să ne implicăm în socie¬ 
tatea românească - să fim medici, profesori sau 
judecători buni, să fim oameni de afaceri oneşti şi, 
nu în ultimul rând, să începem să avem curajul să 


ne implicăm în politică. Aşteptăm cu toţii să avem 
conducători iubitori de ţară şi care să promoveze 
principiile creştine - dar câţi dintre noi ne-am 
implicat în politică?! A venit vremea să luptăm 
pentru ce ne dorim! 

Carmen Cârlan, 29 de ani, doctorand în informatică, 

Munchen, Germania 

N u pot vorbi în 
numele tutu¬ 
ror tinerilor români de 
peste hotare, dar am 
foarte mulţi prieteni în 
majoritatea ţărilor din 
Europa de Vest. Mulţi 
ne dorim să ne întoar¬ 
cem în Ţară. Ceea ce ne 
este greu este că avem prea puţine legături cu cei 
de acasă. 

Noi, cei de la Nepsis şi de la ATORG, avem 
şi creăm aceste legături cu cei din România, mai 
ales cu tinerii din ASCOR şi ATOR. Prin aceste 
legături şi prin disponibilitatea tinerilor de acasă 
dorim să cunoaştem mai mult despre cum ne 
putem reintegra întorcându-ne în Ţară. Dorim 
să avem acel sprijin necesar pentru o schimbare 
majoră în viaţă noastră. Trebuie să depăşim teama 
de a fi singuri. împreună şi cu ajutorul Bunului 
Dumnezeu, vom reuşi! 

Aşadar, ceea ce ne dorim, eu şi prietenii mei, 
este sprijinul vostru, al tinerilor de acasă, pentru 
a ne întoarce. 

AlexandruA/ictor Andrei, 
statistician şi coordonator Nepsis Franţa 

yv 

n cei şase ani de Occident am înţeles că răul, 
care la noi în ţară este încă la început, poate 
ajunge la cote foarte mari şi, văzând efectele lui 
distructive, am început să renunţ, încet, încet la 
atracţiile prin care acest rău ne cheamă şi să mă 
apropii mai mult de Dumnezeu şi de Biserica Sa. 

Nu pot să pretind ceva de la voi, dragi tineri 
din ţară, pentru că ştiu că lupta care se dă cu noi 
este mare. E războiul care încearcă să ne facă 
să negăm Biserica, pentru că e învechită şi nu e 
„open-minded". E încercarea să ne despartă de 
părinţii care nu ne înţeleg, să uităm de bunici în 
tumultul distracţiilor din care nu mai avem timp 
să ieşim. E îndemnul continuu să căutăm plăcere şi 
„entertainment" în defavoarea muncii şi a cultivării 
personale, care aduc adevărata plăcere şi împlinire. 

Războiul care se dă împotriva noastră şi care 
porneşte de la nivel ideologic şi se răsfrânge în 

viaţa şi acţiunile noastre este mare. De aceea, nu 
pot veni cu cerinţe, ci doar cu speranţe. 

îmi doresc din tot sufletul şi sper ca atunci 
când, cu ajutorul Bunului Dumnezeu, voi reveni 
în ţară, să vă găsesc fericiţi, împăcaţi, ancoraţi în 
minunatele noastre tradiţii şi în puternica noastră 
credinţă strămoşească, folosindu-vă rădăcinile, 
care nu sunt altele decât părinţii şi bunicii noştri, 
pentru a sta tari şi drepţi în faţa furtunii ispitelor 
şi pentru a vă trage seva, sensul existenţei. 

îmi doresc să găsesc şi cred că voi găsi o 
Românie tânără, cu tineri curajoşi, implicaţi, 
harnici şi ambiţioşi, dar şi decenţi, respectuoşi 
şi cumpătaţi. 

Să ne ajute Bunul Dumnezeu să ne regăsim şi 
să creştem împreună într-o societate mai bună şi, 
mai ales, împreună în Biserica lui Hristos. 

Maria, inginer IT, Germania 


yv 

Î nţelegere. Eu am observat că tinerii din 
România se împart în două categorii atunci 
când vine vorba despre felul în care se raportează 
la tinerii din diaspora. 

Pe de o parte, unii sunt deschişi şi curioşi să afle 
mai multe despre noi, despre cum ne ducem viaţa 
în diaspora, ce este diferit şi ce plănuim pe viitor. 

Pe de altă parte, alţii sunt reticenţi şi aş zice 
chiar prea puţin înţelegători. Ca şi cum România, 
pentru noi, cei care am plecat, nu mai este acasă, 
din moment ce am făcut această decizie. Ca şi 
cum casa noastră este acolo unde ne-am mutat 
în diaspora. Este, într-adevăr, greu să te transpui 
în locul altei persoane dacă nu ai trăit niciodată 
o experienţă similară. Dar m-aş bucura dacă unii 


tineri români ar fi mai înţelegători cu noi, mai 
lipsiţi de invidie sau prejudecăţi. Motivele pen¬ 
tru care am plecat sunt de cele mai multe ori bine 
întemeiate şi România rămâne pentru noi acasă 
mai mult ca niciodată. 


V remea din stră¬ 
inătate a fost 
foarte prielnică, deoa¬ 
rece am învăţat foarte 
mult - încă mai învăţ 
după 11 ani - şi mi-am 
făcut noi prieteni. Cu 
ajutorul lui Dumnezeu, 
am călătorit mult, am 
ajuns să văd lucruri pe care nu mulţi au reuşit să 
le vadă. 

De aceea, vreau să vă îndemn să nu lăsaţi tim¬ 
pul să treacă! Acum este timpul în care mai putem 
să facem ceva împreună, şi voi, din România, dar 
şi noi, din afară. Putem să lucrăm împreună pentru 
ziua de mâine, care nu se ştie cum va fi, dar dacă 
este Dumnezeu cu noi, atunci nu ne vom teme 
de greutăţi. 

Mulţi tineri din străinătate duc dorul de 
România, deci trebuie să comunicăm mai mult. 
Ce mă aştept de la voi este să colaborăm pe vi¬ 
itor pentru ca cei din România să organizeze o 
conferinţă anuală dedicată tinerilor din diaspora. 
Chemaţi-ne să fim alături de voi, să vă povestim, 
să plângem şi să râdem împreună, fiecare cu ce 
are mai bun şi adânc în suflet! 

Alexandru A., 31 de ani, student în Inginerie, Scoţia 


Simona H., studentă, Olanda 

Are Moldova o direcţie? 

5 

Silviu Andries-Tabac 

9 



Silviu 

Andrieş-Tabac, 
cercetător ştiinţific 
coordonator, 
Institutul 
Patrimoniului 
Cultural al 
Academiei de 
Ştiinţe a Republicii 
Moldova 
- Chişinău 


A cum trei decenii, când imperiul 
sovietic se destrăma şi popoarele 
aservite îşi regăseau identitatea naturală, 
părea că viitorul luminos - nu cel promis 
de falşii proroci ai secerii şi ciocanului, ci 
cel adevărat, al binelui şi armoniei - se 
vede în zare, este clar şi că vom prinde 
să-l trăim. De atunci a trecut o viaţă, s-au 
schimbat practic două generaţii, iar viito¬ 
rul râvnit nu numai că nu a fost apropiat, 
ci pare că se depărtează mereu, ca linia 
orizontului, în zilele disperării părând că 
dispare cu totul. 

S-a dovedit că Republica Moldova 
este un idol, proptit pe picioarele de 
lut ale Republicii Sovietice Socialiste 
Moldoveneşti, la fel de fantomatic ca 
şi constructul pseudo-statal părinte. 
După trei decenii, ne-am pomenit că 
trăim într-un stat eşuat, plutind pe apa 


sâmbetei, dispariţia căruia nu va răni nici 
comunitatea mondială, nici chiar pe pro¬ 
prii cetăţeni ajunşi la sapă de lemn. Am 
trăit pe viu trădarea tuturor elitelor poli¬ 
tice ce s-au perindat la cârma acestui stat 
artificial, dar şi a vârfurilor intelectuale 
care le-au asigurat ascensiunea şi au fost 
foarte fericite să culeagă cei 30 de arginţi 
de sub picioare. Am văzut cum dispare 
societatea tradiţională în care ne-am năs¬ 
cut şi am crescut: mentalitatea cuminte a 
satului nu-şi mai găseşte adepţi; instituţia 
familiei s-a destrămat prin exodul din 
ţară al unui sfert din populaţia activă, 
dar şi prin degradarea morală generală 
specifică unei societăţi rătăcite; jaloanele 
clare despre bine şi rău s-au dărâmat. 

S-a dovedit că moldovenii (din „re¬ 
publică"), dezbrăcaţi de numeroasele 
limite obiective şi subiective şi, mai ales. 

de măşti, nu au o identitate clară şi stabilă, nici 
calităţi prea mari, ci se manifestă mai curând ca 
fata babei decât ca fata moşneagului, după cum se 
pretindea în folclorul vechi şi nou. Moldoveanul 
nu mai seamănă cu Făt-Frumos, dar, din fericire, 
nu poate fi identificat, încă, nici cu Spânul. Este 
azi un fel de Verea-Viteazul care şi-a pierdut cu¬ 
rajul şi puterea, dar despre care se speră că şi le 
va recăpăta într-o bună zi. 

Speranţa, însă, nu se va materializa niciodată, 
dacă vom rămâne ignoranţi, indecişi şi inactivi. 
Lumea pământească nu a fost şi nu va fi nicio¬ 
dată perfectă, dar şi în condiţiile cele mai grele 
oferă loc pentru credinţă, speranţă şi evoluţie spre 
mai bine. Este datoria noastră să ne trezim şi să 
găsim cărarea care ne va duce pe calea cea bună, 
căci, după cum ne învaţă o vorbă populară, omul 
sfinţeşte locul. 

Credinţa noastră este că Republica Moldova 
ar trebui azi să se ghideze după modelul Poloniei 
postbelice: când nu s-a mai putut salva ţara, s-a 
ales să fie salvată naţiunea. 

Moldovenii, cu toate 
metehnele şi rătăcirile, 
sunt, în fond, parte 
a naţiunii române şi, 
implicit, a civilizaţiei 
europene. Tocmai acest model 
de viaţă le este consubstanţial şi 
pe el îl preferă la nivel de fami¬ 
lie şi de individ. Limba şi cultura 
română sunt acel fundament care îi 
ţine legaţi de aceste valori. 

Al doilea element de identificare a 
moldovenilor îl constituie, în continuare, 
familia tradiţională, încă uşor patriarhală, 
cu elemente orientale şi latine şi cu o pace şi 
cooperare în interior cu totul diferite de mo¬ 
delul parteneriatului occidental anglo-ameri- 
can sau de cel agresiv-ofensiv rusesc. Plecările la 
muncă în toate direcţiile şi numeroasele divorţuri, 
formalizate sau neoficiale, determinate de aceste 
plecări nu au convins pe nimeni că modelul vechi 
de familie ar fi perimat. 

Al treilea element indispensabil de sufle¬ 
tul moldoveanului este credinţa strămoşească 
creştin-ortodoxă, care ne defineşte ca indivizi şi 
comunitate, inclusiv pe cei care se consideră atei, 
dar urmează cutuma acestei credinţe anume în 
momentele decisive ale existenţei pământeşti. 

Astfel, putem spune că un bun moldovean ar 
trebui să fie un bun român, un bun familist şi un 
bun creştin. 

Un al patrulea element definitoriu pentru noi 
rămâne a fi toleranta fată de cei care nu sunt la 


fel, îşi duc viaţa în propriile valori şi credinţe şi 
nu ne afectează cu agresiunea sau intoleranţa lor. 
Această iubire a aproapelui nu trebuie să ne or¬ 
bească însă în situaţia când alţii încearcă să ne fure 
propriile noastre valori şi propria noastră credinţă 
şi să ne bage pe gât lumea lor. După cum nici noi 
nu trebuie să impunem cu de-a sila viziunile noas¬ 
tre celor diferiţi de noi. 

Având în vedere cele spuse mai sus, conside¬ 
răm că la întrebarea din titlu - „Are Moldova o 
direcţie?" - există un răspuns afirmativ, dar cu 
trei indicatori. Primul, păgubos, arată direcţia „a 
sta pe loc", ceea ce nu face decât să ne irosească 
forţele vitale şi spirituale fără rost, după cum se 
poate vedea din experienţa de trei decenii. Să nu 
sperăm că cei 40 de ani ai poporului lui Moise 
sau cei 200 de ani ai SUA ar putea fi valabili 
şi în cazul nostru. 30 de ani de independenţă 
formală parcurşi sunt suficienţi pentru a lăsa 
o urmă, or, în aceşti ani, la Chişinău nu s-a 
ridicat nici măcar o singură clădire cu valoare 
arhitecturală istorică! 

Al doilea indicator ne îndreaptă spre Est, cu 
care, aparent, există multe afinităţi. Această 
direcţie, orbită de aşa-numita doctrină a 
Lumii ruse („PyccKnu Mnp"), nu 
• oferă decât o aservire neoio- 

băgistă, în care să valo¬ 
rificăm inferioritatea 
noastră din toate 
punctele de vedere. 

Cel de-al treilea 
indicator, cel pe care 
îl considerăm 
bun, recoman- 
dă direcţia 
Vest, în care 
fiecare om 



are o valoare perso¬ 
nală şi, în acelaşi timp, 
posibilitatea de a-şi păstra 
identitatea etnică, socială 
şi spirituală. Sloganul poli¬ 
tic foarte vehiculat „Moldova 
are viitor" trebuie completat 
cu sintagma „în România şi în 
Uniunea Europeană". ■ 

Grigore Vieru 


Scrisoare din Basarabia 


Cu vorba-mi strâmbă şi pripită 
Eu ştiu că te-am rănit, spunând 
Că mi-ai luat şi grai, şi pită, 

Şi-ai năvălit pe-al meu pământ. 


în vremea putredă şi goală 
Pe mine, frate, cum să-ţi spun, 

Pe mine m-au mintit la scoală 
Că-mi eşti duşman, nu frate bun. 

i i * 

Din Basarabia vă scriu, 

Dulci fraţi de dincolo de Prut 
Vă scriu cum pot şi prea târziu, 
Mi-e dor de voi si vă sărut 

A? 


/ 


Credeam că un noroc e plagă, 

Un bine graiul cel sluţit. 

Citesc azi pe Arghezi, Blaga - 
Ce tare, Doamne, am fost minţit! 

Cu pocăinţa nesfârşită 
Mă rog iubitului lisus 
Să-mi ierte vorba rătăcită 
Ce despre tine, frate,-am spus. 

Din Basarabia vă scriu, 

Dulci fraţi de dincolo de Prut 
Vă scriu cum pot şi prea târziu, 
Mi-e dor de voi si vă sărut 


I 


Pr 





î 

i 

/ 

1 

■>- 




ii. 




Aflând că frate-mi eşti, odată 
Scăpai o lacrimă-n priviri 
Ce-a fost pe loc şi arestată 
Şi dusă-n ocnă la Sibiri. 

Acolo-n friguroasă zare, 

Din drobul mut al lacrimei 
Ocnaşii scot si astăzi sare 

3 3 

Şi nu mai dau de fundul ei. 

Din Basarabia vă scriu, 

Dulci fraţi de dincolo de Prut. 
Vă scriu cum pot şi prea târziu, 
Mi-e dor de voi si vă sărut. 


illlTifl ■ 

Să fii învăţător înseamnă 

9 

să pui umărul la desăvârşirea 

creaţiei divine 

Aurelian Silvestru 



Aurelian Silvestru, 
directorul Liceului 
de Inventică 
şi Creativitate 
„Prometeu" din 
Chişinău 


Sunteti si scriitor, si dascăl. 

9 9 '9 

Ati editat mai multe cărţi, dar 
ati înfiinţat si un liceu - Liceul de 

9 J 9 9 

Creativitate şi Inventică „Prometeu" 
din Chişinău - prima instituţie de 
învăţământ privat din Republica 
Moldova. Ce v-a făcut să alegeţi me¬ 
seria de dascăl si cum ati reuşit să 

9 9 9 

puneţi temelia acestei instituţii? 

Formarea unui om demn de respect se 
sprijină pe trei piloni: familie, biserică şi 
şcoală. Când s-a destrămat fostul Imperiu 
Sovietic, aceşti piloni erau în stare dete¬ 
riorată. Familia era otrăvită de ideologia 
comunistă, bisericile erau închise, iar 
şcolile erau axate pe idealuri învechite. 


Se cerea un efort imens din partea tutu¬ 
ror intelectualilor pentru a trezi din nou 
la viaţă sufletul neamului, memoria şi 
demnitatea lui. 

Tragedia unui popor aflat sub 
ocupaţie rezidă în faptul că agresorii nu 
se mulţumesc să pună stăpânire doar pe 
teritoriile lui. Ei vor să-ţi taie rădăcinile, să 
te lipsească de memorie. Din acest motiv 
lovesc, în primul rând, în lucrurile sfinte: 
în limbă, în credinţă, în datini, în istorie... 

„Când cuceriţi o ţară - îi instruia 
cneazul Nemirov pe ofiţerii din arma¬ 
ta rusă - nu vă limitaţi să puneţi mâna 
doar pe bogăţiile ei. Loviţi necruţător în 
tot ce are ea mai sfânt: în şcoli, familie, 
biserici, intelectuali. Obligaţi-i să se certe. 

învrăjbiţi-i. încurajaţi trădarea! Doar aşa veţi avea 
în subordine nu un popor de oameni, ci o turmă 
de robi!" 

Sfatul generalului ţarist a fost aplicat cu brio şi 
de către bolşevici în teritoriile ocupate. Din ordinul 
lui Stalin, peste douăzeci de milioane de oameni, 
acuzaţi de „crime" pe care nu le-au săvârşit, au 
fost exterminaţi. Alte zeci de milioane (neincluse 
în statistici) au pierit de foame (adeseori, organi¬ 
zată) sau în lagărele de concentrare din Siberia. 
Totuşi, în pofida atrocităţii sale, când tovarăşul 
Stalin a murit, întreaga ţară a plâns. Pierderea lui 
li s-a părut unora o tragedie atât de mare, încât au 
devenit apatici, iar viaţa li s-a golit de conţinut. 
Rar cine era în stare să-şi imagineze viitorul fără 
dictator. Deci, satrapul ajunsese o parte din eul lor. 
Călăul şi victima deveniseră un singur tot! 

Vă daţi seama ce putere diabolică avea 
maşinăria lor propagandistică? Şi ştiţi de ce? 
Pentru că L-au împuşcat pe Dumnezeu, L-au alun¬ 
gat din om: bisericile au fost ruinate, icoanele - 
distruse, preoţii - puşi la zid sau băgaţi în puşcării. 
Rămasă fără păstor, turma s-a rătăcit. Locul pustiu 
a fost umplut cu ideologie comunistă. Despărţit de 
liderii săi spirituali, poporul a fost redus la tăcere. 
Gospodarii satelor au fost batjocoriţi, intelectualii 
- anihilaţi, iar în scaunul puterii au fost urcate 
gunoaiele societăţii - sclavii fără verticalitate. 

„Robul mulţumit de situaţia sa - afirma Lev 
Tolstoi - este de două ori mai rob, deoarece nu 
numai trupul, dar şi sufletul lui se află în robie". 

Ei bine, misiunea Liceului „Prometeu" (a cărui 
temelie am pus-o în anul 1990) era de a distruge 
robul din sufletul copiilor, educând, pe baza mo¬ 
ralei creştine, un om liber, o personalitate creativă. 




împreună cu Grigore Vieru 


De ce aţi înfiinţat un liceu privat? 

Din simplul motiv că într-o şcoală de stat ni¬ 
meni nu mi-ar fi permis să aduc idei inovatoare, 
să vin cu manuale şcolare şi cadre didactice din 
România (după patru ani de la înfiinţare, în statele 
şcolii erau douăzeci şi trei de profesori detaşaţi 
din România). Liceul „Prometeu" a fost, dacă pot 
să mă exprim aşa, prima oază a unirii celor două 
maluri ale Prutului. 

Referitor la meseria de dascăl vă pot spune 
doar atât: pentru fericire, omul are nevoie de 
două lucruri: o dragoste şi o vocaţie, dar ambe¬ 
le adevărate. Vocaţia de dascăl e, poate, cea mai 
nobilă dintre toate. Să fii învăţător înseamnă să 
pui umărul la desăvârşirea creaţiei divine. Omul 
e grâul semănat de Dumnezeu. Dar acest grâu 
trebuie îngrijit, trebuie ajutat să crească sănătos. 
Când buruienile năpădesc o grădină, de vină sunt 
nu buruienile, ci grădinarul. Un dascăl bun este 
aidoma unui grădinar bun. Marii învăţători au 
stofă de sfinţi, o stofă ce nu se vinde nicăieri. Te 
naşti cu ea! 

După grelele încercări prin care au trecut 
fraţii noştri din Basarabia, cum explicaţi fap¬ 
tul că au rezistat, evitând deznaţionalizarea? 

A te lepăda de limba ta, de Ţară, înseamnă a 
te lepăda de tine însuţi. Cei care o fac aruncă cu 
noroi în Dumnezeu, în mamă, în lumină. Fireşte, 
nu există popor în care, uneori, binele să nu fie 
umbrit de rău. Din unul şi acelaşi neam se nasc 
şi zei, şi fiare. Marile nenorociri apar acolo unde 
şi atunci când răul începe să domine binele. In 
perioada ocupaţiei sovietice, răul a stat în capul 
mesei. Oficial, s-a impus o altă limbă, o altă scri¬ 
ere, o altă istorie. Mulţi au cedat, au trecut de 
partea întunericului. Toporul, după cum se ştie. 

prin el însuşi, nu este periculos. E nevoie de cozi 
de topor ca să devină distructiv. Cozi s-au găsit! 
Nimeni nu duce lipsă de ele, chiar dacă se ştie 
că nicăieri în lume nu există morminte în care 
trădătorii să-şi găsească liniştea de veci. Totuşi, 
în mare, poporul român din Basarabia a rezistat. 
Folclorul, tradiţiile, limba, dragostea de ţară nu 
pot fi strivite sub şenilele tancurilor! Cei scoşi cu 
baionetele din casă şi deportaţi le luau cu ei în 
Siberia, iar când reveneau acasă purtau în valize 
nu boarfe sau merinde, ci osemintele apropiaţilor 
decedaţi acolo, ca să-i înhumeze tot lângă străbuni, 
lângă sufletul neamului. Un popor care procedea¬ 
ză astfel niciodată nu va fi învins! 

In ziua răstignirii, până şi Iisus Hristos a fost 
abandonat de către cei mai mulţi ucenici ai Săi. Să 
ne amintim de Petru care, de trei ori până la cânta- 
tul cocoşilor, s-a lepădat de El. După un timp, însă, 
şi-au revenit şi s-au întors. învăţătura Mântuitorului 
le-a dat putere şi i-a luminat. Sămânţa a dat rod 
prin ei, prin noi, prin cei care urmează să 
se nască şi să creadă cu tărie că Binele 
nu poate fi învins! Nici dragostea 
de Ţară! Nici poporul! 

Ati înăltat în curtea 

9 9 

Liceului „Prometeu" singu¬ 
ra biserică ortodoxă pe stil 
nou din Chisinău. Cum ati 

9 9 

reuşit? E un locaş destinat 

9 9 

doar elevilor? 

M-am născut şi am crescut 
pe lângă mănăstirea Cuşelăuca din 
nord-estul Basarabiei. De mic, am înţeles 
ce mare este rolul Ortodoxiei în viaţa poporului 
român. Nu poţi ajuta pe nimeni, dacă nu eşti ajutat 
de Dumnezeu! Poate de asta am introdus religia 
ca obiect de studiu în şcoală chiar din prima zi a 
funcţionării Liceului „Prometeu". Şi, pentru că 
majoritatea corpurilor liceului le-am construit din 
temelie, m-am gândit să înalţ lângă ele şi o casă a 
Domnului. Aşa a apărut în curtea Şcolii Primare 
capela „Sfânta Treime" de la Prometeu. Atunci, nici 
nu mi-am imaginat că instituţia noastră va fi unica 
şcoală din Republica Moldova cu biserică deschisă 
permanent pentru copii. Acum, mă bucur că a de¬ 
venit locaşul cu cei mai mulţi copii prezenţi la litur¬ 
ghii. E greu să măsori cât Spirit pătrunde, zi de zi, în 
sufletele lor, dar, când descoperi că foştii absolvenţi 
ai Liceului vin tot la această biserică să se cunune 
ori să-şi boteze copiii, simţi cum îngerii surâd în 
ceruri. E un templu al Domnului şi aparţine tuturor. 

Visul meu cel mare e să construiesc şi o mă¬ 
năstire (mai bine zis un Centru de caritate socială 


amplasat pe lângă un locaş ortodox), în care să-i 
pot aduna pe cei mai talentaţi copii orfani din 
Republica Moldova (câte 4-5 preşcolari în fiecare 
an), să-i cresc şi să-i educ până la facultate, prin 
dăruirea cadrelor didactice de la „Prometeu". 

Astfel, cu ajutorul Bunului Dumnezeu, în 
Codrii Călăraşilor s-au înălţat încet, printre stejari, 
biserica centrală şi casa parohială. E un vis teme¬ 
rar, pe care sper să-l pot transforma, cu timpul, 
într-o realitate. Mă conduc după principiul: Ca 
să capeţi maximul, trebuie să vrei imposibilul. 
Victoria e dincolo de imposibil! 

Ce lecţie v-a rămas în suflet de la 
părinţii dumneavoastră? 

Părinţii mi-au dat nenumărate lecţii de omenie, 
credinţă şi onestitate. Vă dau un singur exemplu. 
Odată, tare demult, pe când învăţam în clasa întâi, 

am greşit, făcându-mă vinovat de neascultare 
şi atunci tata mi-a zis: „Mâine îţi inter¬ 
zic să mergi la şcoală". „De ce?", 
l-am întrebat mirat, iar tata mi-a 
răspuns: „Să înveţi e un mare 
privilegiu. Ca să te poţi bucu¬ 
ra de el, trebuie să-l meriţi". 
Astfel, deja atunci, în copilă¬ 
rie, a prins rădăcini adânci în 
sufletul meu respectul pentru 
munca intelectuală. 

Ce înseamnă Ştefan cel 
Mare şi Putna pentru românii 
din stânga Prutului? 

„Daţi-mi un punct de sprijin şi eu voi 
răsturna Pământul", afirma Arhimede. Ei bine, 
pentru noi. Ştefan cel Mare şi Sfânt a fost şi este 
nu doar un punct de sprijin, ci un adevărat munte 
pe care ne plantăm speranţele. Aş repeta lucruri 
arhicunoscute dacă v-aş mărturisi că, pentru noi. 
Marele Voievod al Moldovei a rămas stindardul 
independenţei şi al reîntregirii neamului româ¬ 
nesc. Este simbolul pe care l-au purtat cu ei în 
inimă cei deportaţi în Siberia, cei căzuţi pe front 
în Transnistria, cei care au oprit cu cântece patrio¬ 
tice tancurile care veneau peste noi în Piaţa Marii 
Adunări Naţionale din centrul Chişinăului. 

Cu privire la Putna, este prezentă aici o 
sfinţenie aparte, un suflu voievodal, o încredere 
plină de optimism şi lumină în ziua de mâine, 
în reîntregirea Ţării, în care credem şi pe care o 
aşteptăm ca pe învierea Domnului. 

Aşa să ne ajute Bunul Dumnezeu! ■ 

Prima Serbare a Românilor 
de Pretutindeni - Mănăstirea 
Putna, 15 august 1871 


în 15 august 2021 se vor împlini 150 de ani de la Prima Serbare a Românilor de 
Pretutindeni, care a avut loc la Mănăstirea Putna. Odată cu ea a avut loc şi Primul 
Congres al Studenţilor Români. 

Cu darul lui Dumnezeu, mănăstirea nădăjduieşte să organizeze în 15 august 2021 o 
Serbare Aniversară, la împlinirea celor 150 de ani. 

în continuare, publicăm o analiză politică despre ce a însemnat serbarea din 1871 şi 
un text despre pelerinajul la Putna din 2011, organizat de Liga Studenţilor Români 
din Străinătate în cadrul evenimentului „România Jună", menit să aniverseze activ 
împlinirea a 140 de ani de la Serbarea din 1871. 


Manifestările de la Putna din 1871 - 
tradiţie şi modernitate în acelaşi timp 

Radu Carp 



Radu Carp, 
prof. univ. dr., 
Facultatea de 
Ştiinţe Politice, 
Universitatea din 
Bucureşti 


C ontextul politic în deceniul şase 
al secolului XIX în Transilvania 
şi Bucovina era dominat de dezbaterile 
din interiorul comunităţilor româneşti 
legate de posibilitatea unor acţiuni pentru 
afirmarea identităţii naţionale. In 1862, 
lua naştere Societatea pentru cultura şi li¬ 
teratura română în Bucovina. Instaurarea 
dualismului austro-ungar va accelera 
dezbaterile la nivelul comunităţilor din 
cele două provincii care se aflau sub 
dominaţie maghiară (Transilvania), 
respectiv austriacă (Bucovina). în 
Transilvania, adepţii lui Şaguna doreau 
să se implice mai mult în viaţa politică a 


Ungariei, în timp ce partizanii lui Bariţiu 
refuzau colaborarea de orice fel cu noile 
autorităţi. în Bucovina, opiniile erau de 
asemenea împărţite. Singurul mediu fa¬ 
vorabil unificării diferitelor curente era 
comunitatea studenţilor români aflaţi la 
Viena, care nu aveau neapărat scopuri 
politice şi, provenind din toate provinciile 
româneşti, puteau să redescopere concret 
apartenenţa la aceeaşi naţiune - implicit 
definirea unor scopuri comune. Tocmai 
din acest motiv, studenţii respectivi 
s-au putut reuni într-o singură grupare. 
România Jună, după ce iniţial existaseră 
două asociaţii. 

în anul 1870, se împlineau 400 de ani de la 
sfinţirea Mănăstirii Putna (anul sfinţirii se consi¬ 
dera a fi 1470, recent a fost stabilit ca fiind 1469), 
motiv pentru ca studenţii români din Viena să se 
mobilizeze în prealabil, cu un an înainte, pentru 
a organiza o manifestare naţională de amploare. 
Propunerea de a organiza o manifestare la Putna 
aparţine, după câte se pare, lui Andrei Mureşanu 
- Mihai Eminescu nu se afla la Viena în momentul 
în care a fost luată decizia organizării manifestării 
de la Putna (va veni abia la 2 octombrie 1869). 
Evenimentul a fost amânat pentru 1871, datorită 
izbucnirii războiului franco-prusac, dar şi deoa¬ 
rece banca unde erau depuşi banii pentru această 
manifestare a dat faliment. 

Interesant de remarcat este faptul că la Viena 
s-a născut ideea acestui congres deoarece la 
studii se aflau în acel moment 
tineri din Ardeal, Bucovina, 

Banat, Vechiul Regat. La 
Viena îşi desfăşurau 
activitatea şi deputaţii 
români din Bucovina, 
întâlnirea aces¬ 
tora cu grupul 
de studenţi a 
facilitat organi¬ 
zarea manifestării 
de la Putna. Relaţiile 
dintre cele două gru¬ 
pări ar trebui studiate 
mai atent pe viitor în arhi¬ 
vele austriece. 

Mai mult ca sigur, dacă 
Mihai Eminescu nu ar fi promo¬ 
vat ideea continuării organizării 
manifestării de la Putna, aceasta 
nu ar mai fi avut loc. Poetul a lansat ideea orga¬ 
nizării unui congres al studenţilor la Putna, idee 
care a fost primită cu entuziasm la Bucureşti, la 
Iaşi, la Paris. Eminescu promovează ideea con¬ 
gresului în mai multe articole publicate în ziarul 
Federaţiunea. Mihai Eminescu a fost cel care a 
atras atenţia opiniei publice asupra necesităţii 
unei asemenea manifestări printr-un articol 
publicat în Convorbiri literare în toamna anului 
1870. Mobilizarea studenţilor a servit drept exem¬ 
plu pentru mobilizarea elitelor: Maria Rosetti, 
Nicolae Grigorescu, Alexandru Papiu Ilarian, 
V. A. Urechia, Veronica Micle organizează donaţii, 
colecte, etc. 

Comitetul ales pentru această manifestare, 
la data de 18 martie 1871, era compus din Ioan 
Slavici - preşedinte, Mihai Eminescu - secretar şi 
alţi membri, dintre care unii se aflau la Cernăuţi. 


Ideea de a avea o manifestare religioasă ca jus¬ 
tificare pentru o acţiune naţională a fost cea mai 
de succes idee a studenţilor români - autorităţile 
austriece nu puteau interzice o comemorare reli¬ 
gioasă, fără a plăti costul oprobiului public, deşi 
suspectau că ar fi vorba şi de un substrat poli¬ 
tic. Rolul decisiv în organizarea manifestării l-a 
avut prefectul Oreste Renney, care era apropiat 
de familia Hurmuzaki. Renney i-a comunicat lui 
Slavici că pregătirile pot continua, chiar dacă la 
Viena evenimentul nu mai era privit favorabil ca 
în primele momente. 

Mihai Eminescu a ajuns la Putna călătorind de 
la Cernăuţi la Rădăuţi unde, pe data de 5 august, 
s-a întâlnit cu Renney şi cu egumenul Mănăstirii 
Putna, Arcadie Ciupercovici. 
Eminescu s-a oprit câteva zile 
la Rădăuţi şi apoi a plecat la 
Putna. Pe mormântul dom¬ 
nitorului Ştefan cel Mare 
a fost depusă o urnă 



■ România în 1871 
□ Provinciile care s-au alipit în 1918 


de argint cu pământ 
din toate terito¬ 
riile româneşti, 
iar Ciprian 
Porumbescu (în 
vârstă de doar 17 
ani) a cântat. în seara 
zilei de 14 august a 
avut loc privegherea 
la mormântul lui Ştefan 
cel Mare la care au parti¬ 
cipat, printre alţii, Mihail 
Kogălniceanu, Grigore 
Tocilescu, Constantin Istrati şi o 
delegaţie din partea Mitropoliei 
Moldovei. A doua zi, A.D. 
Xenopol a ţinut o cuvântare, urmată de congresul 
studenţilor români. A fost emisă ideea înfiinţării de 
asociaţii studenţeşti în toate centrele universitare 
unde se găseau studenţi români şi se dorea apariţia 
unui ziar comun care să fie tipărit la Viena. 

După încheierea manifestărilor, Eminescu a 
plecat la Suceava, Ipoteşti, Iaşi (pentru a lua parte 
la întâlnirea Junimii), pentru ca în final să se în¬ 
toarcă la Viena. 

Manifestarea de la Putna a marcat începu¬ 
tul revendicărilor românilor din Transilvania şi 
Bucovina în vederea realizării unităţii naţionale. 
Pentru prima oară după instaurarea dualismului 
austro-ungar s-au reunit studenţi şi elite culturale 
din toate provinciile româneşti. Strategia de a folo¬ 
si un eveniment cultural, într-o locaţie religioasă, 
a avut succes pe termen lung. Probabil că oriunde 
altundeva s-ar fi dorit organizarea acestei întâlniri 

nu s-ar fi reuşit. Austria era mai tolerantă decât 
Ungaria în privinţa comunităţii româneşti, iar fap¬ 
tul că Mănăstirea Putna se afla în partea austriacă 
a Imperiului a favorizat desfăşurarea manifestării. 
Intelectualii şi oamenii politici maghiari şi-au pus 
întrebarea în ce măsură împlinirea propriilor ide¬ 
aluri naţionale în noul context al dualismului ar 
trebui să ducă şi la acceptarea revendicărilor ve¬ 
nite din partea minorităţilor, dar au ezitat să ofere 
un răspuns care ar fi asigurat lipsa unor tensiuni în 
Transilvania. In disputa dintre liberalii generaţiei 
de la 1848 şi conservatorii care au făcut posibil 


dualismul, triumful celor din urmă a făcut ca în 
Transilvania să nu se poată organiza un eveniment 
similar celui de la Putna. Toleranţa austriacă şi 
relaţiile foarte bune între familiile nobiliare din 
Bucovina şi autorităţi au făcut ca manifestarea de 
la Putna să poată avea loc în cele mai bune condiţii. 

Rareori se întâmplă ca o comemorare a unui eve¬ 
niment istoric să fie cel puţin la fel de importantă ca 
şi respectivul eveniment. Manifestările de la Putna 
din 1871 sunt, din această perspectivă, nu doar o 
comemorare, ci un moment de deschidere, de înno¬ 
ire - tradiţie şi modernitate în acelaşi timp. ■ 


Haideţi să spunem cu forţă şi iubire: România! 

Elena Kuji Buteică 



„Ţara este rodul muncii unor zeci de 
generaţii şi aparţine altor zeci de generaţii 
care vor veni." (Mihai Eminescu) 

I n anul 2011, am fost la Putna, îm¬ 
preună cu Liga Studenţilor Români 
din Străinătate, la serbarea a 140 de ani de 
la Primul Congres al Studenţilor Români 
de Pretutindeni. 

Până atunci auzisem şi citisem vorbe¬ 
le unor oameni ce povesteau că au simţit 


emoţia până în măduva oaselor la un 
moment dat în viaţa lor. Nu credeam că 
e adevărat, mereu am crezut că hiperbo- 
lizează de dragul poveştii. Asta până în 
august 2011, la Putna, când am simţit pe 
propria-mi piele ce înseamnă să trăieşti 
ceea ce ţi se întâmplă atât de intens încât 
să simţi că eşti într-o poveste în care 
emoţiile devin asurzitoare şi îţi cuprind 
toate simţurile. A fost atât de frumos, 
încât am simţit că am trăit într-o altă lume 

pentru o zi, într-o lume paradi- 
siacă, iar faptul că ne aflam în 
Ierusalimul neamului românesc 
ne-a amplificat simţirea. 

Preţuiesc această aminti¬ 
re fiindcă atunci am simţit 
atât de frumos româneşte. 

Am simţit cum ne unim în 
gând şi în simţire cu generaţia 
lui Eminescu, A.D. Xenopol, 

Kogălniceanu, Alecsandri şi 
ceilalţi care au fost la Putna în 
1871. Uniunea noastră era în gân¬ 
dul şi simţirea românească - acestea au 
dăinuit peste ani. Mi-aş dori să ştiu că vor 
dăinui şi de acum încolo. Ele se află în 
mâinile celor mai tineri de acum. Tinerii 
români au şansa să redescopere iubirea 
de ţară, să reaşeze valorile românilor 
şi să facă România fruntaşă. Şi merită 
să facă astfel. 

România va fi ţara ce ne-o dorim 
atunci când oamenii vor veni laolal¬ 
tă, când nu vom mai arăta cu dege¬ 
tul în stânga şi-n dreapta, când vom 
înţelege cât bine ne face să dăm o mână de ajutor 
şi celui de lângă noi să crească şi să fie mai bun. 
Prin noi. Dumnezeu vrea să mijlocească drumul 
bunătăţii şi, dacă îi permitem, ne va fi drag să 
trăim pe pământul patriei noastre fiindcă vom fi 
devenit o mulţime de oameni cu minţile curate şi 
sufletele frumoase. 

Vremurile grele ce s-au năpustit peste întreaga 
lume (pandemia de COVID-19), ne-au arătat că 
nu ne trăiam viaţa. Majoritatea eram într-o roată 
în care ne învârteam continuu, fără discernământ. 
Nu mai eram atenţi la sufletele noastre, la oamenii 


T 




Urna în cinstea lui 
Ştefan cel Mare dăruită 
Mănăstirii Putna de 
studenţii participanţi la 
Serbarea din 1871 


din jur, la esenţa vieţii. Mi-aş 
dori să nu ne întoarcem în acea 
roată, să nu pierdem lumina din 
sufletele noastre şi să ne prin¬ 
dem într-o roată a binelui, a 
adevărului, a iubirii de ţară şi 
de Dumnezeu. 

Haideţi să spunem cu forţă 
şi iubire: România! Să-i poleim 
straiele cu adevăr, cu autenti¬ 
citate, cu încredere. Haideţi să 
investim în tradiţiile noastre, 
să le transmitem din generaţie 
în generaţie şi să perpetuăm ce-i bun 
şi ce-i frumos românesc. România este 
„rodul muncii" (Mihai Eminescu) 
noastre, a românilor de ieri, de as¬ 
tăzi şi de mâine, iar noi, românii de 
astăzi avem şansa să facem România 
de mâine mai frumoasă. 

Am o pasiune clară şi arzătoare: 
plăcerea de a pune umărul pentru a 
face din România o ţară a binelui, a 
adevărului, a omului harnic şi drept, 
o ţară în care principiile şi valorile sunt 
la fel de clare şi bine delimitate ca tricolorul ce ne 
reprezintă în lume. Speranţa mea este că românii 
vor ajunge din nou să simtă şi să viseze la fel, 
să trăiască pentru acelaşi ideal cum au făcut-o la 
România Jună în 1871. Doar atunci România va fi 
cu adevărat ţara ce merită să fie. Credinţa aces¬ 
tui fapt şi credinţa în neamul românesc să ne fie 
mereu busolă în drumul nostru prin viaţă. 

La mai binele vostru, români de pretutindeni! 

La mai binele vostru, români ce aţi fost, ce 
sunteţi şi ce veţi fi! 

La mai binele tău. Românie preafrumoasă! ■ 

Putna, bocet al fagilor pierduţi 

Dorin Popescu 


Pe 24 ianuarie 2020, la Parlamentul României a avut loc Convenţia Românilor de 
Pretutindeni. în cadrul ei, Asociaţia „Iniţiativa pentru Cultură Democratică Europeană" - 
filialele Bucureşti, condusă de profesorul Radu Carp, şi Constanţa, condusă de profesorul 
Dorin Popescu, fost vice-consul al României la Cernăuţi, şi Fundaţia Naţională pentru 
Românii de Pretutindeni au organizat dezbaterea cu tema „Cultura română - rezistenţă, 
exil, captivităţi geopolitice. Studiu de caz: cultura română în Ucraina". Scopul întâlnirii a 

fost identificarea nevoilor culturale si identitare ale comunităţii româneşti din Ucraina si 

» 

sprijinirea românilor din Ucraina. 

Având în vedere legătura strânsă a Mănăstirii Putna cu românii din nordul Bucovinei, 
organizatorii l-au invitat pe Părintele Stareţ al mănăstirii să ia parte la dezbateri. 

L-am rugat pe domnul Dorin Popescu să propună câteva soluţii care să îi sprijine pe 
românii din Ucraina să rămână români. Publicăm răspunsul domniei sale, un text izvorât din 
dragoste şi durere, care propune acţiune concretă şi recursul la modele consacrate. 



Dorin Popescu, 
fost consilier 
diplomatic 
la Consulatul 
României de la 
Cernăuţi 


C omunitatea românească din 
Ucraina stă din nou sub sabia lui 
Damocles. Politicile de asimilare culturală, 
lingvistică şi chiar etnică adoptate în ritm 
galopant de către regimurile de la Kiev, 
cu pasivitatea complice a Bucureştiului 
şi Europei, o transformă în victimă sigură ; 
deloc colaterală, ci chiar ţintă predilectă a 
acestor politici - apreciază mulţi dintre 
liderii acestei comunităţi, obosiţi de ipo¬ 
crizii. Pentru un profan, ritmul asimilării 
pare a mai fi slăbit în ultimele luni, însă, 
deja, în subterane, legile asimilaţioniste 


(Legea-cadru privind educaţia. Legea 
privind facilitarea utilizării limbii de 
stat. Legea privind educaţia secundară 
etc.) produc efecte nocive şi în cascadă pe 
termen lung ; presa scrisă în limba româ¬ 
nă a devenit o iluzie, după falimenta- 
rea „Zorilor Bucovinei", „Concordiei", 
„Libertăţii Cuvântului" etc.; învăţământul 
cu predare în limba română se ucrainizează 
etapizat. Ucraina modernă pare a nu avea 
nevoie de minorităţi etnice, pe care le crucifică 
în numele păcii şi Europei. La doar câteva 
sute de kilometri de Bucureşti, o Europă 

iluzorie se articulează pe hârtie, în timp ce ea moare în 
satele, bisericile şi şcolile româneşti (europene prin 
istorie, tradiţie şi vocaţie). 

Situaţia comunităţii româneşti din Ucraina 
se degradează în mod constant şi substanţial, 
pe toate palierele (accesul la limba maternă în 
sistemul educaţional, în biserici, presa de limbă 
română, accesul la cărţi în limbă română, infra¬ 
structura culturală a statului român, reprezen¬ 
tarea comunităţii în mediile administrative); 
înrăutăţirea situaţiei acesteia poate atinge 
în următorii ani, mai ales în condiţiile unui 
sprijin anemic al statului român, un nivel 
critic asociabil destrămării, reducerii şi 
chiar dispariţiei sale fizice şi spirituale. 

Statul român nu are un proiect 
integrat de sprijin pentru această 
comunitate, iar liderii săi ocolesc 
constant Cernăuţiul, Odesa 
sau Apşele din Transcarpatia. 

Praful din sătucele Herţei nu 
mai bucură botinele cu lac ale 
boierilor de Bucureşti. Intr-o 
lume ideală, locuită de lideri 
responsabili, urmaşi ai marilor 
bărbaţi de stat care au creat is¬ 
torie mare pentru această Ţară, 
statul român trebuie să cree¬ 
ze mecanisme de coordonare 
eficientă a sprijinului acordat acestei comunităţi; 
acest sprijin trebuie să fie sistemic, structural, efi¬ 
cient, permanent şi prioritar. In momentul de faţă, 
sprijinul României se bazează pe proiecte episo¬ 
dice, fără viziune şi coordonare. Insă acum bărbaţii 
de stat locuiesc doar în tablourile cu ramă neagră din 
birourile împăraţilor de carton ai României. 


Românii din vecinătatea României au nevoie 
cu adevărat ca în domeniul politicii noastre ex¬ 
terne dimensiunea sprijinului pentru românii din 
comunităţile istorice (în sens larg pentru românii 
din afara Ţării) să nu mai fie văzută şi tratată ca 
o dimensiune periferică, ci ca o prioritate reală şi 
urgentă de acţiune în plan extern a statului român, 
un răspuns constituţional la o obligaţie expresă. 

Ucraina nu are încă gustul şi intuiţia Europei; 
România poate exporta liber aici cutume, politici 
şi practici de tip european care să producă o apro¬ 
piere sectorială reală a Ucrainei de Europa, singura cale 
prin care comunitatea română de acolo poate evada din 
scenariul morţii ei colective. 

Este nevoie de un sistem integrat de sprijin, 
de iniţiative strategice privind salvarea acestei 
comunităţi, de voinţă politică, de bărbaţi de stat 
în instituţii şi de viziuni responsabile pentru 
România şi pentru români. Ultimele proiecte de ţară 
autentice, responsabile şi creatoare de paradigmă ale 



României, s-au consumat în perioada interbelică, acum 
un veac. Restul au fost întâmplări; aproape toate tra¬ 
gice (războaie, destrămări teritoriale, depopulări, 
ostracizări colective, deportări, martiriu sub co¬ 
munism etc.), cu mici interstiţii între luminile lor. 

Pentru aceia din jilţurile ministeriale de la Bucureşti 
interesaţi să iasă din cuşca îngustă a vânătorii de si- 
necuri, o excursie peripatetică pe dealurile Putnei ori 
o simplă reculegere în amurg la porticul suferinţei 
noastre româneşti de acolo ar fi de ajuns. Putna se 
încăpăţânează să ştie că cel care odihneşte acolo nu va 
fi fost ultimul care aude bocetul fagilor pierduţi, m 

Ce aşteaptă tinerii din România 
de la tinerii români din diaspora? 


A m simţit mereu o întărire şi o nădejde extra¬ 
ordinară ştiind că în diaspora există tineri 
care luptă să păstreze identitatea şi cultura româ¬ 
nească şi, mai mult, se arată apostoli ai Ortodoxiei 
prin asociaţii foarte active, ca Nepsis şi ATORG. 

In primul rând, îmi doresc să facem schimb 
de bune practici, de proiecte şi acţiuni care pot fi 
aplicate atât în România, cât şi în diaspora, şi să 
păstrăm legătura în rugăciune, dar şi în mediul 
Online, fiindcă împreună suntem mai puternici. 

A doua aşteptare e pe termen lung: îmi doresc 
din inimă ca la un moment dat să revină acasă, pe 
pământ românesc, deoarece cred că schimbarea în 
bine a României poate să vină de aici, din oameni 
ai Bisericii bine şcoliţi şi cu dragoste de ţară. 

Cătălin Armaş, vicepreşedinte, Asociaţia Studenţilor 
Creştin Ortodocşi Români - Baia Mare 


F iind implicată 
în voluntariat 
pro-viaţă, consider că 
tinerii români din dias¬ 
pora ar putea contribui 
foarte mult în dezvol¬ 
tarea mişcării pro-viaţă 
dacă ar investi în aceas¬ 
ta cunoştinţele pe care le 
deprind în străinătate. 


Mişcarea pro-viaţă are nevoie de oameni 
dedicaţi, de specialişti în diferite domenii pentru 
a veni în sprijinul femeilor în criză de sarcină şi a 
copilaşilor acestora. 

Eliza Maria Cloţea, preşedinte, Studenţi pentru viaţă 

S ă nu uiţi, frate al meu, 
că şi pe umerii tăi se 
odihnesc jertfele înaintaşilor 
noştri, lacrimile de jale, de 
împlinire şi de binecuvântare 
pe care chipul de icoană al 
bunicii noastre le-a aprins, ca 
pe nişte făclii, spre nădejdea 
şi întărirea unui întreg neam 
care înţelegea arta şi darul de 
a fi român, de a fi creştin. 

Să nu uiţi, iubite frate, că pragul care ne des¬ 
parte inimile aşteaptă să simtă umbra paşilor tăi 
făcându-şi cale întoarsă spre strămoşescul „acasă" 
şi scânteindu-şi darul propriu în întuneric, la fel 
ca toţi cei ce se luptă să aprindă lumina în ţară. 

Să nu uiţi, iubite frate, că misiunea de a fi 
român este una dintre cele mai înalte demnităţi 
pe care Dumnezeu le-ar fi putut pecetlui în tine 
şi în mine. 

Scrisoarea aceasta să o citeşti, frate al meu, cu 
ochii celui care nu înţelege o binecuvântare şi o 

responsabilitate mai mare decât aceea de a simţi 
şi a apăra tot lucrul cu care semnul naşterii sale în 
acest popor se identifică. Indiferent de depărtările 
care s-au aşezat între noi şi Maica Românie, să 
nu uiţi să lupţi, să mărturiseşti şi să-ţi împlineşti 
misiunea de fiu al ţării, ca şi cum aici, în inima ei, 
ţi-ai fi ascuns cea mai mare comoară, singura şi 
marea iubire a vieţii tale pământeşti. 

Anita Radics, Asociaţia Tinerilor Ortodocşi 
din Banatul de Munte 

A şteaptă un dialog, co¬ 
muniune şi împreună 
lucrare. O mai bună înţelegere 
a realităţii şi bucuria de a 
gândi şi a simţi româneşte. 
Tinerii din România se 
aşteaptă ca tinerii plecaţi 
din ţară să îşi păstreze limba 
maternă şi împreună cu ea şi 
interesul faţă de casă. 

Tinerii din România doresc să afle că tinerii 
români care se află în diaspora dau dovadă de 
aceeaşi atitudine demnă în faţa vieţii şi a morţii 
care izvorăşte din tradiţie, dar mai ales din spiritu¬ 
alitatea poporului român. Un tânăr se află în dias¬ 
pora dintr-o serie de motive personale, dar niciu- 
nul nu trebuie să permită uitarea recunoştinţei faţă 
de înaintaşii lor. Jertfa celor care au ţinut România 
în cele mai grele momente este la baza vieţii celor 
care se numesc români, indiferent de locul în 
care se află acum. Identitatea fiecăruia dintre noi 
e completă doar atunci când ne cunoaştem istoria 
şi acţionăm în relaţie cu cei dinaintea noastră. 

Dacă mediul îi poate ajuta să îşi dezvolte o 
înţelegere şi o critică asupra aspectelor negative 
din societatea românească, atunci ar trebui să nu 
fie nepăsători şi să pună această înţelegere în slujba 
scopului de a îmbunătăţi ceea ce trebuie îmbunătăţit 


şi de a păstra ceea ce trebuie păstrat în ţară. Suntem 
siguri că acolo au descoperit şi aspectele negative 
ale altor popoare, pe lângă cele pozitive. Negreşit, 
dorul de ai săi şi de acasă îi cuprinde pe toţi atunci 
când se află printre străini. Să nu încerce să-l stingă. 
Să fie receptivi pentru un proiect de ţară românesc. 
Cristian Chesaru, student, Facultatea de Sociologie 
şi Asistenţă socială, Universitatea din Bucureşti 

C el mai trist sentiment 
pentru mine ar fi să 
aflu că un tânăr pleacă în altă 
ţară, iar odată cu plecarea sa 
gândul şi inima se îndepăr¬ 
tează tot mai mult de patria 
mamă. Nu distanţa foarte 
mare sau traiul lor în afara 
graniţelor ţării m-ar face să 
mă simt îngrijorat, ci gândul că în sufletele lor 
s-ar putea crea o distanţă faţă de ceea ce înseam¬ 
nă sufletul românesc şi faţă de ceea ce am primit 
de la înaintaşii noştri, cu multe jertfe şi sacrificii, 
pentru ca noi să fim un popor cu credinţă, libertate 
şi idealuri înalte. 

Am prieteni care sunt în diaspora şi care sunt 
tentaţi să compare dezvoltarea economică a sta¬ 
telor din Occident cu cea a României. Dar cred că 
nimeni vreodată nu va compara şi nu se va ruşina 
de propria familie, care poate este mai săracă decât 
o altă familie a unui prieten. A locui într-un palat 
nu aduce de la sine fericirea într-o familie, dacă 
ea nu este clădită pe valori şi principii stabile. 
De aceea, dorinţa şi aşteptarea mea de la tinerii 
români din diaspora este aceea de a şti că ţara lor 
natală ocupă un loc important în sufletele lor şi că 
ceea ce vor învăţa bine şi frumos în alte ţări vor 
pune în practică şi acasă. 

Emanuel Buta, doctorand, 
Facultatea de Teologie Ortodoxă din laşi 















Veniţi acasă, dragi români! 

Mesaj pentru tinerii din diaspora, de la cei întorşi 

După ce a petrecut o mare parte din anii copilăriei şi adolescenţei în Vancouver 
BC, Canada, Cristina Elena Safta s-a întors în ţară. A făcut doctoratul şi predă limba 
engleză în învăţământul preuniversitar. 


Vă aşteptăm 
cu dor, noi, cei 
întorşi din ţări 
îndepărtate 

Veniţi acasă, dragi 
români! Vă aşteptăm 
cu dor, noi, cei întorşi 
din ţări îndepărtate. Vă 
aşteptăm şi îndurăm ceva de care înainte am fugit, 
dar care, dacă ne unim, putem schimba. E rândul 
nostru să luptăm, deşi câmpul confruntării are altă 
formă, se desfăşoară pe alt plan. Prezenţa voastră 
pe pământul strămoşesc poate să facă diferenţa. 

Am învăţat şi noi, trăind printre străini, că 
dacă eşti onest, harnic şi perseverent, roadele din 
lumea aceasta se culeg negreşit. Am învăţat şi 
noi, revenind în Ardealul nostru drag, că forma 
asupririi de astăzi e perfidă, e îndemnat fratele să 
lupte împotriva fratelui. 


Fraţilor, să strângem rândurile! Nu odată au 
fost fraţi români înşelaţi de imperiile asupritoare 
să-şi trădeze neamul pentru promisiuni efemere. 
Creatorii de naţie, Mihai Viteazul, Horea, Cloşca 
şi Crişan, Constantin Brâncoveanu sunt printre 
victimele acelor nefericiţi; cu toate acestea, sângele 
şi truda lor au biruit. 

Le-aş mai spune tinerilor din diaspora: Veniţi 
la Putna! Acolo parcă strigă Sfântul Ştefan din 
mormânt: dragi români cu suflet iubitor de ţară, 
veniţi şi biruiţi din nou! 

Părintele Dumitru Stăniloae a tradus Filocalia 
în limba română în plin sistem comunist ateu. 
Nu avem motive să credem că a fost încurajat 
de Ministerul Culturii când a decis să pornească 
o asemenea lucrare; dimpotrivă, se angajase la o 
muncă colosală pentru viitoarele generaţii, spu¬ 
nând: „Decât să stau degeaba, mai bine muncesc 

Saltul întoarcerii 
este un act de 
credinţă 

Saltul întoarcerii 
într-o realitate româ¬ 
nească ce îţi oferă atât de 
puţină încurajare să fii 
cinstit, harnic şi perse¬ 
verent, poate da roade, 
la fel cum credinţa poate 
transforma structuri 
sufleteşti. Realitatea din 
România contemporană 
poate să fie transfor¬ 
mată, dar pentru asta 
e nevoie de oameni cu 
orientare spre credinţă 
şi spre acţiune. Soluţiile 
se descoperă celor care 
le caută. 



degeaba". Munca lui, atunci aparent „degeaba", 
astăzi este una dintre cele mai valoroase traduceri 
din ţara noastră. Ceea ce porneşte din dorinţa 
de a face bine, în numele Tatălui şi al Fiului şi al 
Sfântului Duh, nu poate să fie degeaba. Dorinţa de 
a face bine în ţara ta, pentru copiii copiilor tăi, nu 
poate să nu dea roade. 


în ţară, soluţia 
este eroismul 

Atitudinea şi lupta 
pentru bine sunt văzute 
de colegii de serviciu (şi 
nu doar), existând şansa 
ca următoarea dată 
să-şi dorească şi ei să se 
opună nedreptăţilor, să 
ridice nivelul calităţii 
muncii prestate etc. 

Binele se perpetuează. 

Când ţi s-a trântit uşa 
în nas, nu ai ripostat, 
căutând să înţelegi funcţionarul public din spatele 
ghişeului, iar cel din spatele tău se poate bucura că 
nu asistă la o reacţie de mânie sau nemulţumire. 
Dacă tratezi elevii cu respect şi apreciere, se 
poate crea o atmosferă de gratitudine în mediul 
educaţional, profesorii pot deveni la rândul lor 
mai puţin încruntaţi, elevii mai bucuroşi să rămâ¬ 
nă în şcoală. Se poate transforma fiecare provocare 
birocratică sau de corupţie într-o mică ocazie de 
a crea bine; nu credem că astăzi e nevoie să „mori 
cu sabia în mână", după cum spunea un român 
cumpănind decizia întoarcerii. 


mat din oameni; de 
ce să nu fim şi noi, cei 
întorşi, parte din sis¬ 
tem? Construcţia unui 
sistem profesionist ne¬ 
cesită efort, implicare şi 
perseverenţă, şi poate fi 
adus din lumea viselor 
în realitatea noastră, 
a tuturor. 

Să învăţăm de la 
domnul Ioan-Aurel Pop, 
preşedintele Academiei 
Române: „România, 
cu regiunile sale isto¬ 
rice, este azi o parte a 
Uniunii Europene. Să 
nu o hulim noi înşine, 
ci să o construim [...], 
să renunţăm la ceea ce 
trebuie renunţat şi să 
perpetuăm adevăratele 
noastre valori, adu¬ 
când «odă bucuriei», 
acelei bucurii care ne 
poate face să trăim cu 
demnitate, onoare şi 
optimism, întru iubire 
şi bunătate." 

Să reconstruim 
împreună, aşadar, în 
fiecare zi, realitatea 
unei Românii unde 
meritocraţia primează, 
unde principiile creştine sănătoase sunt respectate, 
unde vor putea strănepoţii noştri să construiască 
la rândul lor. 

închei aceste gânduri cu împărtăşirea unei 
strofe din „îndemnul frăţesc" al Sfântului Ioan 
Iacob Hozevitul: 

„Fii pribegi ai ţării mele 
Necăjiţi între străini. 

Nu uitaţi menirea voastră 
De Români şi de Creştini." ■ 

Cristina Elena Safta 


Catedrala Reîntregirii, Alba lulia, Turnul de intrare 


Provocarea să fii emigrant 
în propria ţară 

Mulţi dintre cei din România care nu au 
experienţa emigrantului nu pot să înţeleagă drama 
celor suspendaţi între două lumi. Este o adevărată 
provocare să fii emigrant în propria ţară, unde „sis¬ 
temul" încă nu conştientizează numărul mare de 
oameni care au nevoie de instituţii profesioniste. 

Dar sistemul e for- 


CUVINTE CĂTRE TINERI • XIII / 2020 • 47 








Identitate 


Regele Ferdinand 
la Putna, în 1920 



S -a întâmplat acum 100 de ani. în ziua de 15 
mai 1920, Regele Ferdinand I al României, 
dimpreună cu regina Maria, Principesa Elisabeta 
şi o întreagă suită regală porneau cu trenul din 
Cotroceni cu destinaţia Bucovina, spre a cunoaşte 
şi a vedea cu ochii lor provincia întregită cu 
România-Mamă la 1918. Duminică dimineaţa, 16 
mai, au ajuns în gara din Suceava, apoi au ple¬ 
cat cu automobilul prin satele Ilişeşti, Marginea, 
Horodnic, Vicov, ajungând la Mănăstirea Putna 
la orele 15.00. 

Aici, Regele şi suita au fost întâmpinaţi de 
Miron Cristea, Mitropolitul-primat al României, 
de Pimen Georgescu, Mitropolitul Moldovei şi 
Sucevei, de Ion Nistor, fost ministru al Bucovinei, 
şi de alte personalităţi. Au intrat cu toţii în biserică, 
unde s-a dedicat un Te Deum Suveranilor, şi apoi 
s-a făcut un parastas la mormântul lui Ştefan cel 
Mare, întru odihna eroului adormit al Moldovei. 


în emoţia acelor clipe şi cu gândul la întregirea 
României Mari, Regele Ferdinand I a adus acest 
omagiu înaintaşului său de la Putna: 

„Călcând pentru întâia oară pământul frumoa¬ 
sei Bucovine, readusă la sânul patriei mume, am 
socotit ca o sfântă datorie ca întâiul meu pas să se 
îndrepte spre acest locaş atât de scump oricărei 
inimi româneşti. 

Ştefan al Moldovei, ai trăit veacuri în sufletele 
româneşti şi vei trăi de-a pururea. Chilia şi Cetatea 
Albă, la pierderea cărora a sângerat inima ta, sunt 
ale noastre, şi Ardealul, pentru care tu şi viteazul 
tău fiu Petru Rareş aţi purtat armele victorioase 
peste munţi, este al nostru. Al nostru-i malul mării 
şi bogata Dunăre de jos. 

Şi totuşi, când am plecat genunchii în faţa 
scumpului tău mormânt, în sufletul meu s-a 
născut încă o duioasă rugă, pe care o îndreptăm 
către tine ca unui părinte din veac adormit, dar 

necurmat alăturea 
de sufletele noastre. 
Insuflă-ne duhul sfintei 
uniri în inimile noastre, 
pentru ca să putem duce 
înainte greaua sarcină a 
Statului nostru întregit." 

Aşa a ştiut Regele să 
închine Unirea tuturor 
românilor domnului 
celui iubit al Moldovei, 
acum exact 100 de ani. 
Să îi rugăm şi noi pe 
eroii şi sfinţii neamului 
să ne dea „duhul sfintei 
uniri", întru bunăvoirea 
lui Dumnezeu. ■ 

lerod Iustin T. 

Pentru viaţă, pentru familie 





MARŞUL/»■*» VI AŢĂ 


2020 



Reprogramat pentru 

duminică 

17 mai 


ONLINE 


Pentru viaţă. Pentru părinţi. Pentru copii 



de români 
în sprijinul 


si-au 

3 

vieţii 


unit 



Alexandra 
Nadane, 
preşedinte, 
România pentru 
viaţă 


I n perioada 1-31 martie s-a desfăşu¬ 
rat Luna pentru viaţă 2020. în prima 
săptămână din martie s-au organizat târ¬ 
guri caritabile de mărţişoare şi prăjituri, 
ateliere de fotografie pentru părinţi şi 
copii, proiecte de sprijin pentru femeile 
în criză de sarcină, pentru mame şi familii. 

în 8 martie au apărut primele restricţii 
generate de pandemie, aşa că activităţile 
din Luna pentru viaţă s-au mutat Onli¬ 
ne. S-au organizat mai multe webinarii 
pro-viaţă pentru liceeni, studenţi şi se¬ 
siuni de informare pentru femei însăr¬ 
cinate şi familii. Mai mulţi povestitori 
din Bucureşti şi Iaşi au organizat sute de 
ateliere de poveşti pe Skype pentru copii, 
în cadrul proiectului „Spune-mi o poveste 
pentru suflet", coordonat de Ioana Revnic. 

Zeci de mii de români din toate 
colţurile României şi din mai multe ţări 
de pe glob au participat la Marşul pentru 
viaţă Bucureşti 2020 Online „Pentru viaţă. 
Pentru părinţi. Pentru copii". Evenimentul 
trebuia să aibă loc în Bucureşti, pe 28 
martie 2020. în urma restricţiilor ge¬ 
nerate de pandemie, s-a mutat online, 
desfăşurându-se duminică, 17 mai. 


La Marşul pentru viaţă Bucureşti 2020 
online, Eliza-Maria Cloţea, Alexandra 
Nadane, Lavinia Stan, Adelina Fronea şi 
Alex Ilie au vorbit despre ce înseamnă 
să susţii viaţa pornind de la propriile 
experienţe şi mărturii. 

„Binele nostru depinde de binele 
pe care îl facem şi noi devenim oameni 
atunci când nu rămânem indiferenţi, ci 
arătăm solidaritate." - Eliza-Maria Cloţea, 
preşedinte, Asociaţia Studenţi pentru viaţă 

„Atunci când sprijinim femeile în 
criză de sarcină, părinţii şi copiii născuţi şi 
nenăscuţi, ei primesc încrederea şi puterea 
de a merge mai departe." - Alexandra Nadane, 
preşedinte, Asociaţia România pentru viaţă 

„Am devenit mamă la 20 de ani, 
când eram studentă, iar când mă uit în 
urmă sunt sigură că naşterea copiilor 
nu mi-a împiedicat cu nimic viaţa, dim¬ 
potrivă, mi-a împlinit-o... Aveţi curaj 
şi întemeiaţi-vă familii! Aveţi curaj şi 
aduceţi viaţă pe lume!" - Lavinia Stan, mamă 
a şase copii 

„Zbucium interior mai mare ca atunci, 
credeţi-mă, nu aveam să mai trăiesc vreodată." 
- Adelina Fronea, mărturie despre avortul făcut la 19 ani 

„Haideţi cu toţii să redevenim acei oameni 
ospitalieri, care primesc cu bucurie şi uimire cel 
mai frumos dar al divinităţii, copilul." - Alex llie, 
tată a patru copii adoptaţi 

„Susţin cu toată inima această mişcare, mai 
ales că sunt mamă a cinci copii, adică am adus pe 
Pământ cinci vieţi şi simt că am primit viaţă de 
cinci ori." - Raluca Blejuşcă, cântăreaţă 

Ioana Picoş a adresat un mesaj de susţinere pentru 
Camelia Smicală: „Camelia, melodia aceasta este în 
primul rând pentru tine. Toţi cei care suntem pro-viaţă 
îţi suntem alături. Nu te-am uitat şi nu te vom uita". 


în încheiere. Georgiana Nistor şi Diana 
Precupeanu au oferit în dar melodia „îndemn 
frăţesc", compusă de ele pe versurile unui copil 
rămas orfan de ambii părinţi, dar ajuns sfânt - 
Sfântul Ioan Iacob Hozevitul. 

Peste 100 de tineri au participat la „Leapşa 
pro-viaţă Online", iniţiată de Eliza-Maria Cloţea, 
Preşedintele Asociaţiei Studenţi pentru viaţă. Au 
răspuns în clipuri video la întrebările „De ce sunt 
pro-viaţă?" şi „De ce particip la Marşul pentru 
viaţă online?" Mesajele tinerilor au fost completate 
de două mesaje de susţinere deosebite: 

„Este uimitor să vedem cum atât de mulţi 
oameni din întreaga lume, precum noi, respectă 
viaţa din momentul concepţiei şi sunt dispuşi să 
afirme aceasta" - organizatorii Marşului pentru viaţă din 
Marea Britanie 


Vineri, 15 mai, între orele 17.00-18.30, pe Zoom. 


Webinar pro-viaţă 
pentru liceeni şi studenţi 


STUDENŢI 

PENTRU VIAŢĂ 




C aluni 


Andreea 


Mocan 


Ani ta 


Emaiuic] 

Buta 


Costin 

Ţoţa 


Mana 

Tzoganakis 


Eliza-Maria 

Cloţea 


Rădic s 


„Ca tineri, ştim că 
în prezent poate fi di¬ 
ficil să susţii adevărul, 
dar faptul că suntem 
împreună în acest pro¬ 
iect ne aminteşte că 
nu suntem singuri în 
eforturile noastre de 
a proclama că TOATE 
vieţile sunt preţioase!" 
- ROYA (Asociaţia 
Tineretului Ortodox Român 
din America) 

în preajma Marşului 
pentru viaţă Bucureşti 


50 • CUVINTE CĂTRE TINERI • XIII / 2020 















Pentru viaţă, pentru familie 



2020 Online s-au organizat cinci activităţi pro-viaţă: 
Webinarul internaţional pro-viaţă, la care au par¬ 
ticipat 100 de tineri din România, Europa şi SUA, 
proiecţia filmului „Unplanned", concursurile 
„Românii au talent pro-viaţă", atelierul „Pro-viaţă 
pe înţelesul copiilor", susţinut de Ioana Revnic 
şi Veronica Iani pe baza cărţii „împreună pentru 
viaţă", şi Gala susţinătorilor vieţii. 

„Nu am fost mereu pro-viaţă. Abia pe la ju¬ 
mătatea studiilor medicale am avut ocazia să mă 
confrunt cu problematica avortului. Am înţeles 
ştiinţa, am văzut argumentele şi am ascultat atent 
şi vocea femeilor. Făcând aceasta, mi-am dat 
seama că tot ceea ce credeam că ştiu despre zona 
pro-viaţă a societăţii era inexact. Practic, dovezile 
ştiinţifice şi mărturiile femeilor m-au determinat 
să devin pro-viaţă." - Calum Miller, medic britanic, a 
absolvit Facultatea de Medicină la Oxford 





MULŢUMESC. mamL că mi-ai Tai viaţă. MULŢUMESC 


Cuttaagjluica 


Pe 18 mai s-a desfăşurat Marşul pentru viaţă 
Iaşi 2020 Online, organizat de către Departamentul 
Pro Vita al Mitropoliei Moldovei şi Bucovinei. ■ 

Nu îmi venea să cred că negociam 
cel mai frumos lucru din viata mea: 
viaţa copilului meu 


Avorturile nu se fac pentru că o femeie şi-a propus de mică să facă avort atunci când 
va fi mare sau pentru că un bărbat şi-a propus de mic să ceară unei femei să avorteze 
copilul lor. Această uriaşă dramă se întâmplă la capătul unui drum în care oamenii 
fac alegeri de viaţă greşite. Punctul lor culminant este apariţia crizei de sarcină, când 
aceeaşi gândire greşită propune să fie luată viaţa copilului - o altă alegere greşită, o 
soluţie falsă. Soluţia adevărată este asumarea responsabilităţii şi ajutorul din partea 
celor din jur. 

Mărturia de mai jos arată cât zbucium este în sufletul unei femei în criză de sarcină, 
mai ales când cel care o presează spre avort este tatăl copilului. 


mi vine foarte greu să îmi mai aduc aminte 
de tot urâtul care s-a întâmplat şi sentimen¬ 
tul pentru mine este unul de ruşine şi mare tristeţe. 

Eu sunt mezina unei familii creştin ortodoxe, 
tatăl meu este preot, iar mama s-a ocupat de 
creşterea copiilor. Am crescut într-o familie iubi¬ 
toare, fără traume, cu multă înţelegere şi respect. 

întâlnirea cu partenerul care mi-a 
schimbat viaţa într-un rău inimaginabil 

Toate acestea m-au ţinut ca într-un glob de 
sticlă. Nu am ştiu ce înseamnă durerea, trauma şi 
nefericirea până să cunosc un om care mi-a schim¬ 
bat viaţa şi mi-a făcut cunoştinţă cu iadul. 

L-am cunoscut pe partenerul meu într-un club, 
când aveam 18 ani. Acum îmi spun că nu trebuia 
să fiu acolo. Când voi avea copii, sper să le explic 
că nu în club e bine să îţi cunoşti pe cel/cea alături 
de care te gândeşti că îţi vei petrece viaţa. 

Pe atunci, el avea 24 de ani şi o mare şi bogată 
experienţă în a câştiga ceea ce îşi dorea. în privinţa 
mea - şi a altor femei -, avea capacitatea de a te 
face să simţi că eşti cea mai fericită persoană dacă 
îl alegi pe el şi îl urmezi. Influenţa lui asupra mea, 
atunci şi în următorii 3 ani, până la intrarea mea 
cu totul în iad, a fost una uriaşă, de neimaginat 


pentru mine şi greu de înţeles din afară. îmi dau 
seama că odată ce am început relaţia cu el am de¬ 
venit un om fără scăpare. 

Un prim şoc, pe care nu am putut să îl înţeleg 
şi pe care doar acum pot să îl analizez, a fost că 
am avut pentru prima dată în viaţă relaţii intime. 
Am plecat la mare. Eu credeam că mergem la mare 
ca să ne distrăm, dar la sfârşit mi-a spus clar că el 
nu pleacă de la mare până nu se culcă cu mine. 
îşi propusese asta de la început, iar mie nici prin 
minte nu-mi trecea. I-am spus că nu vreau, că mai 
încolo, apoi am luat forţarea lui ca atare. 

La insistenţele lui, am continuat să avem relaţii 
intime, despre care eram conştientă că nu sunt 
ceea ce trebuie să fie. Mă spovedeam şi nu mă 
puteam împărtăşi. Părinţii îmi arătau cât este de 
greşit tot ce se întâmplă, iar eu parcă eram vrăjită. 
Cum i-a spus tata mamei: „Nu ai cu cine discuta, 
vorbesc numai hormonii din ea". 

Deşi vedeam cum sunt din ce în ce mai rău 
şi deşi mi se spunea asta, mă lăsam mereu îm¬ 
păcată de promisiuni, vorbe dulci şi un viitor 
planificat minunat, despre care el îmi povestea 
mereu, în care vom avea şi vom face totul îm¬ 
preună - doar dacă eu făceam ceea ce spunea 
el că este bine. 

Perioada când am aflat că 
am rămas însărcinată 

El nu voia deloc să folosească prezervativ. 
Atunci când am aflat că sunt însărcinată eram 
acasă, iar perioada ciclului era întârziată. Am mers 
şi am făcut un test. 

Când am văzut rezultatul, toată lumea mea s-a 
prăbuşit. Pe de o parte, ştiam că voi fi o mămică 
fericită, pentru că asta spunea sufletul meu; pe de 
altă parte, nu eram deloc împlinită, gândindu-mă 
că trebuie să le spun părinţilor şi, bineînţeles, lui. 

Mama a fost foarte îngrijorată, ştiind că nu 
eram deloc pregătită şi dându-şi seama că el va 
fi foarte dificil şi foarte crud. Dar a avut şi ea 
speranţa naivă că ne va fi nouă bine şi m-a încu¬ 
rajat pe moment, spunându-mi că totul va fi bine. 

A urmat să-i spun tatălui, care m-a susţinut şi 
mi-a spus că el este de acord cu mama, că, dacă s-a 
întâmplat, s-a întâmplat, este un copil şi trebuie să 
găsim o soluţie cât mai bună pentru a ne fi nouă 
bine, incluzând decizia de a păstra copilul. 

Atunci când m-am apropiat 
de porţile iadului 

Eu nu ştiam că o persoană poate să nu te iu¬ 
bească, deşi eşti împreună cu ea şi că tot ceea ce 
o interesează este propria persoană şi consumul 
celeilalte pentru afişare. Mă gândeam că stilul meu 
de a fi o liniştită şi creştină şi dorinţa lui de a avea 
o persoană supusă, care îl ascultă şi nu îl supără, 
îl vor convinge că sunt o foarte bună parteneră 
pentru viitorul în care va dori să-şi facă o familie. 

Când ne-am întâlnit, nu îmi venea să cred că 
negociam cel mai frumos lucru din viaţa mea. El 
îşi dorea moartea copilului şi singura opţiune era 
să mă supună la avort, iar eu ştiam că niciodată 
nu voi lăsa acest lucru să se întâmple. 

Apoi am mers la Iaşi, pentru a-mi continua 
sesiunea. A fost cea mai frumoasă perioadă din 
acea vreme, pentru că am simţit viaţa în mine. 

Dar el a venit după mine la Iaşi. M-a terorizat, 
spunându-mi continuu că el nu acceptă că acesta 
este un copil, că nu este nimic în primele săptă¬ 
mâni, aşa că nu se va întâmpla nimic dacă voi face 
avortul. Şi că vom putea avea alţi copii în viitorul 
nostru împreună. 

înainte de a veni el la Iaşi, eu am făcut un con¬ 
trol şi am aflat că totul era în regulă cu copilul. 
Am fost întrebată dacă doresc să păstrez copilul 
şi dacă şi partenerul este de acord. Poate atunci nu 
mi-am dat seama de grozăvia acelei întrebări, care 
avea în ea două lucruri teribile pe care aveam să le 
văd mai târziu: că pot alege să moară copilul şi că 
partenerul poate avea un cuvânt de spus în a alege 
să moară copilul împotriva voinţei mele de mamă. 


Eu ştiam că adevărul este că el nu vrea să nasc 
copilul, dar i-am răspuns răspicat doamnei doctor 
ca vreau să păstrez copilul şi mă interesează foarte 
mult dacă totul e bine. După ce a auzit răspunsul, 
doctoriţa mi-a listat la imprimantă ecografia şi 
mi-a dat-o. Tot mai târziu mi-am dat seama că, 
dacă îi spuneam că nu vreau să păstrez copilul, cel 
mai probabil nu îmi dădea ecografia. Dar atunci, 
cu ecografia în mână, eu eram fericită şi încreză¬ 
toare că sunt mamă şi o să port copilul la piept 
atât de curând şi că ceea ce mi s-a întâmplat este 
minunat, că este o minune şi îmi va aduce numai 
bucurii acest copil pe care Dumnezeu a ales să mi-1 
pună în pântece. 

Atunci când el a venit la Iaşi, m-a obligat să 
mergem la control şi să fac o consultaţie în urma 
căreia vom cere o reţetă pentru avort medica¬ 
mentos sau voi face pe loc un avort chirurgical. 
Voia „să rezolve problema" chiar în acea zi, că de 
asta venise. 

Iadul 

A urmat începerea iadului. Pur şi simplu am 
fost supusă şi obligată prin ţipete şi certuri în acea 
zi să merg din clinică în clinică până găsim o cli¬ 
nică de avorturi ca să se săvârşească acel lucru cât 
mai repede. îmi era frică şi groază şi nu simţeam 
decât încolţirea morţii. M-am simţit cel mai singur 

om din lume în acel moment, în care timpul parcă 
se oprise. 

Eu îmi doream doar salvarea şi ca el să accepte 
să păstrăm copilul, dar parcă am fost străpunsă 
şi zdrobită de toată duritatea din lume. Iadul se 
pregătea să mă bage înăuntru. 

El conducea şi tocmai parcase în faţă la ur¬ 
mătoarea clinică, fără ca eu să-mi doresc să fac 
avort. Nu am coborât din maşină. M-a obligat, 
ameninţându-mă în cel mai urât mod, după care 
am fost trasă de mână spre clinica de avort pe 
stradă, în văzul tuturor trecătorilor. 

Când a trebuit să intru în cabinet, eu nu am 
putut intra şi am ieşit afară, pur şi simplu am fugit. 
El a venit după mine. Eu nu am acceptat să revin, 
dar el a continuat să mă tragă de mână spre clinica 
de avort. Acolo, obligată, am făcut un nou control. 
La întrebarea medicului dacă dorim să păstrăm 
copilul, el a zis dur şi răspicat: „Noi vrem să facem 
avort! Ce trebuie să facem?" 

Acest medic nu a ţinut cont că eu am răspuns 
că nu îmi doresc să fac avort şi ne-a înmânat o 
foaie în care erau scrise pastilele şi cum trebuie 
făcut un avort medicamentos. Eu nu am dorit să 
iau acea foaie, dar prietenul meu a luat-o. 

După ce am ieşit afară, eu am izbucnit în plâns, 
iar el îmi ştergea lacrimile cu o duritate care mă 
distrugea psihic. Arăta prin ea că nimic nu conta 
pentru el, doar ca el să fie liber şi să scape de aceas¬ 
tă povară. 

Soluţiile şi rugăminţile mele erau nenumă¬ 
rate, dar el era ca o stană de piatră. A mers cu 
maşina la farmacie şi a achitat medicamentele de 
pe reţetă în drum spre cămin. M-a lăsat la cămin 
şi a plecat acasă. 

Părinţii mei au aflat ce mi s-a întâmplat, iar 
mama a purtat o discuţie cu el a doua zi. I-a spus 
că trebuie să facem totul ca să salvăm acest copil 
şi că trebuie să nasc acel copil, i-a spus că vom 
fi susţinuţi de părinţi şi că noi suntem tineri şi 
vom avea o familie frumoasă, că va fi cea mai 
mare greşeală dacă se face în felul cum gândeşte 
el acum. 

Apoi mama m-a sunat şi mi-a spus că niciodată 
nu s-a simţit umilită în viaţa ei ca atunci când el i-a 
spus că pe acel copil, dacă se va naşte, el nu îl va 
recunoaşte niciodată şi i-a mai spus mamei că nu 
ştie dacă sigur este al lui. Această acuză falsă a fost 
încă o lovitură în suflet, de o putere inimaginabilă, 
atât pentru mine, cât şi pentru părinţii mei, care 
ştiau şi ei că eu l-am avut doar pe el ca prieten şi 
că am fost foarte devotată şi mereu am suferit, din 
prea multă bunătate, în acea relaţie. 

După toate acestea au urmat ameninţări şi 
multe traume. Văzând că nu am mers la farmacie 


să iau medicamentele, el a făcut comandă să mi le 
livreze la cămin. Şi aşa m-am supus să fac avortul 
medicamentos, chiar dacă inima şi sufletul meu 
urlau şi erau fără nicio apărare. 

25 mai a fost ziua şi ştiu acum, după ce am 
citit multe mărturii de la alte femei, că în fiecare 
an această zi va fi groaznică, pentru că în loc de 
o zi de naştere, primul meu copil are o zi în care 
i-am luat viaţa. 

După avort 

După toate acestea, eu nu am mai fost la fel. 
Pur şi simplu trăiam în această lume, dar eram 
moartă. Nu puteam să concep că am luat parte la 
acest lucru, fără ca măcar vreodată să îmi imaginez 
că voi face aşa ceva. 

Am mers la spovedit şi a urmat o apropiere 
mare de credinţă. Am mers mult la biserică, foarte 
multă rugăciune, am citit acatiste, am avut multe 
discuţii cu duhovnicul. 

Dacă aş fi ascultat de părinţi, dacă aş fi as¬ 
cultat de duhovnic nu s-ar fi întâmplat nimic. 
„Hormonii", de fapt patima mai mult decât ei, 
naivitatea şi multă mândrie m-au dus acolo unde 
nu am crezut niciodată că voi ajunge. 

In fiecare seară şi în fiecare dimineaţă parcă 
simt că am un copil la pieptul meu. 

înainte de a face greşeli nu ne dăm seama 
ce consecinţe adânci şi pe toată viaţa au. Iată că, 
acum, eu le simt. 

Apropierea mea de biserică şi ajutorul lui 
Dumnezeu au fost cele care m-au salvat şi mi-au 
dat puterea să merg mai departe şi să-mi doresc 
acum să salvez şi eu vieţi care au nevoie de ajutor. 

Pentru cele care vor fi în situaţia mea 

Toate aceste lucruri se întâmplă dacă laşi moar¬ 
tea să aleagă unde să-ţi pună sufletul de acum 
înainte, la jugul morţii şi al dureroasei deznădejdi, 
sau al vieţii, al bucuriei şi minunii. 

Atunci când inima îţi spune şi te felicită când 
afli că ai rămas însărcinată, atunci când sufletul ra¬ 
diază de bucurie şi când tot ceea ce poţi gândi este 
că vei fi mamă în viitorul apropiat, nu vă temeţi! 

Fiţi puternice, ca şi cum trupul şi sufletul vos¬ 
tru ar fi o fortăreaţă şi ca şi cum nimic nu iese şi 
nu părăseşte corpul vostru fără voia voastră! 

Acest lucru se întâmplă când ştii că tot ceea ce 
trebuie să faci este să aperi viaţa pe care Dumnezeu 
a dat-o ca tu să o hrăneşti, pentru a-ţi aduce feri¬ 
cirea cea mai frumoasă şi binecuvântată pentru 
o femeie, aceea de a fi mamă şi de a te bucura de 
creşterea copilului tău. ■ 

Carmen T. 

Devenind mamă, am fost cu o mie de 
ani lumină mai aproape de Dumnezeu 

Scrisoarea unei mame către copiii ei 


D ragii mei, şi, în mod special, draga mea 
fiică îndepărtată. 

Se apropie ziua de naştere a nepotului meu 
şi aş vrea să fiu împreună cu voi la acest frumos 
eveniment, dar oprelişti şi hotare de tot felul mă 
împiedică. Mi-e dor de voi! Şi acum am un nod 
în gât când îmi amintesc că erau de vreo patru 
anişori când, după ce au coborât din maşină, 
nepoţii au întrebat: 

- Aici, în România, putem vorbi tare şi să stri¬ 
găm şi să ne jucăm, că nu vine Poliţia, nu-i aşa? 

Cât de îngrădiţi sunt încă de mici. Mărturisesc 
că eram acolo, la voi, când într-o seară am spart 
nişte alune şi ne-a bătut Poliţia la uşă. Depăşisem 
ora de culcare a copiilor. 

La voi totul e frumos şi bine. Austria e una din 
ţările cele mai bine cotate ca sistem social şi eco¬ 
nomic. Piciorul vostru nu calcă niciodată în noroi, 
sunt asfaltate toate cărările şi nu mai ştiţi cum e să 


călcaţi cu talpa piciorului gol iarba mătăsoasă şi 
rourată. Cu certitudine copiii voştri nu ştiu ce în¬ 
seamnă rouă. Eu, dacă mai sunt sănătoasă la aceas¬ 
tă vârstă, e pentru că primăvara şi toamna mă luam 
la întrecere cu alţi copii şi fugeam desculţi când 
bruma scânteia la lumina lunii; era fascinant co¬ 
vorul verde, sclipitor, sub picioarele noastre goale. 

In casa voastră totul e automatizat: becurile 
se aprind singure, toată aparatura casnică ţiuie şi 
pârâie, avertizându-te de terminarea programelor 
setate, niciodată nu e linişte. Ştiu că a fost o ade¬ 
vărată provocare să învăţ să fac la tine o cafea sau 
chiar un ceai. Dar cel mai mult am urât robotul 
care făcea pâine; nu puteam accepta să stau şi să 
mă uit şi să nu simt aluatul cum creşte în palma 
mea. Mă tem, însă, că nu vă veţi putea despărţi 
vreodată de comodităţile pe care le aveţi acolo. 

Totuşi, mă înduioşează că printre subiectele fa¬ 
vorite ale fiului tău sunt povestirile istorice despre 


CUVINTE CĂTRE TINERI • XIII / 2020 • 55 










Pentru viaţă, pentru familie 



daci şi romani, despre Ştefan cel Mare şi turci şi tot 
ce a văzut şi i-a plăcut în peregrinările prin România. 

Ai uitat cum este să te trezeşti cu cântecul 
păsărelelor care ciripesc vesele dis-de-dimineaţă, 
cum e să te trezească cântatul cocoşului în prag, 
să latre un câine când îţi intră cineva în ogradă, să 
te mângâie razele soarelui când răsare şi îţi dă de 
veste că începe o nouă zi de muncă. Nu sunt cla- 
ustrofobă, dar nu mi-a plăcut nicicum placa aceea 
pe care o trăgeai seara, care acoperea geamul şi nu 
lăsa să ne „deranjeze" soarele dimineaţa, soarele 
care mi se părea singurul prieten care mă însoţea 
acolo, pentru că luna printre blocuri oricum n-o 
vedeam niciodată. Despre stele, nici nu mai spun, 
erau ascunse cu desăvârşire de aerul poluat. 

Singurul loc în care mă simţeam cât de cât 
acasă era la biserică, duminica. Chiar dacă şi 
acolo erau ciudăţenii cu care încercam să fac pace: 
băncile în care picoteam uneori comod şi relaxat. 
Sfânta Liturghie care se termina parcă înainte de 
a începe, lipsa icoanelor şi statuile care ne încon¬ 
jurau - semn clar că eram într-o biserică catolică 
închiriată de ortodocşi. Dar auzeam vorbindu-se 
româneşte şi mă simţeam puţin mai acasă. 

M-a întrebat cineva ce înseamnă pentru mine 
să fiu mamă, dar mi se pare extrem de greu să 
găsesc cuvinte care să exprime cu precizie acest 
sentiment şi nici nu încerc. 


Nici măcar nu pot contabiliza câţi ani au trecut 
fără ca eu să-mi doresc ceva pentru mine personal. 
Totul era pentru voi şi nu cred că ar fi ceva pe 
lumea aceasta care mi-ar sta în putere să fac pentru 
binele vostru şi eu să pierd o secundă înainte de a 
face acel lucru. Acum, toate se obţin mult mai uşor, 
dar n-aş vrea să ştiţi niciodată câtă jertfă, câte nopţi 
albe am petrecut cu voi în braţe bolnavi, câte la¬ 
crimi mi s-au uscat pe obraz. 

Un lucru e sigur: devenind mamă, am fost cu 
o mie de ani lumină mai aproape de Dumnezeu şi 
mă rugam pentru voi în aşa fel încât El, Creatorul, 
mi se părea că e „obligat" să vă ocrotească şi să vă 
ajute mai mult decât o puteam face eu. Pentru voi 
nimic nu era imposibil: nopţi nedormite, zile de 
muncă până la epuizare, drumuri cu bagaje contra 
cronometru între tot felul de mijloace de transport, 
geamantane pe care nu credeam că le pot urni din 
loc, emoţii pentru examenele pe care le aveaţi, rugi 
nesfârşite când vă ştiam în impas. Pot să spun că 
v-am dat aripi ca să zburaţi şi rădăcini care să vă 
aducă mereu înapoi. 

Ce înseamnă o mamă, dacă nu dragos¬ 
te necondiţionată, jertfă nemăsurată, lacrimi 
nesfârşite, muncă inepuizabilă şi, mai mult decât 
atât, iertare nemărginită. Căci, nu-i aşa?! Mamele 
simt asemenea lui Dumnezeu - nu pot copiii greşi, 
cât poate o mamă ierta. 

Credeţi cumva că, dacă v-aţi aşezat fiecare pe 
drumul vostru, eu am încetat să vă mai fiu mamă? 
Doar o singură dorinţă mai am: să fie pace între 
voi şi o sută de ani după ce eu mor. O să mă ră¬ 
sucesc în mormânt dacă nu va fi între voi pace şi 
înţelegere şi după plecarea mea. 

Nu ştiu ce timpuri vor mai veni, dar aş vrea să 
nu vă uitaţi rădăcinile, să-i învăţaţi pe copiii voştri 
dragostea de neam şi ţară şi să le spuneţi că, indi¬ 
ferent unde le va purta soarta paşii, ei tot români 
vor fi mereu. Iar aceasta să le fie mândrie şi nu 
stigmat. Aş vrea să sper că vă veţi întoarce într-o 
zi definitiv acasă. In urmă cu un an de zile, în 
noaptea de revelion, a murit în Italia Ionel, băiatul 
din vecini cu care ai copilărit şi tu, care în ultimele 
zile de suferinţă avea o singură rugăminte: „Să 
nu mă lăsaţi aici, să mă duceţi în Bucovina, unde 
cântă cucul." 

Ne mor copiii pe meleaguri străine, cu dor de 
aceste plaiuri mioritice; vă mor părinţii arşi de 
dorul copiilor care vin doar să le pună o lumâ¬ 
nare la cap; cresc copiii departe de cei care le-au 
dat viaţă, fără repere morale, fără modele, fără să 
aibă cine să-i aşeze pe drumul cel bun, să-i înveţe 
să preţuiască cinstea, omenia, corectitudinea şi 
credinţa în Dumnezeu. Singurul criteriu de eva¬ 
luare a ajuns banul. Ce blestem pe ţara aceasta, 
aşezată la răscruce de imperii, cu o istorie atât de 
zbuciumată, ai cărei strămoşi au ştiut să-i apere 
hotarele, iar noi acum s-o vindem bucată cu bu¬ 
cată şi să lăsăm să i se scurgă toate bogăţiile cu o 
nepăsare monstruoasă! 

Vorbeşte-le copiilor de ţara ta natală. Ştiu 
c-o faci, dar acum mai mult ca oricând trebuie 
să fim uniţi măcar în cuget şi să ne întâlnim în 
rugăciune. Vorbeşte cu Dumnezeu despre copiii 
tăi, căci singurul lucru pe care nu ni-1 poate lua 
nimeni e credinţa, pentru că şi dacă trăim, şi dacă 
murim, avem nevoie de Dumnezeu. Acum mai 
mult ca oricând. 

Libertatea noastră e în credinţa noastră, ea 
ne-a salvat şi ne-a ţinut drepţi în faţa vitregiilor 
vremurilor, secole de-a rândul. Poate nu ne vom 
mai vedea. Păstraţi-vă în suflete credinţa, nea¬ 
mul şi ţara. Ştiu că te îmbraci în costum naţional 
uneori, când mergi la biserică, ştiu că ai promo¬ 
vat România la şcoala unde învaţă copiii voştri, 
îmbrăcându-vă româneşte. Fă tot ce simţi că ar 
putea face cinste numelui de român. Şi nu uita 
că, undeva, într-un colţ uitat de ţară cu cer mai 
albastru ca la voi, te va aştepta mereu o mamă cu 
mâna pusă streaşină la ochi, uitându-se în zare. 

Voi sunteţi bucuria vieţii mele, raţiunea de a 
trăi; voi, copiii mei de departe şi de mai aproape. 
Vă predau ştafeta. 


Al vostru este viitorul! Eu mi-am împlinit me¬ 
nirea. Să faceţi şi voi la fel, măcar cât am făcut eu. 
Acum nu mă preţuiţi, dar când n-oi mai fi, veţi 
căuta repere în tot ce vă spuneam şi vă veţi aminti 
de ce zicea mama şi cum făcea mama. IUBIREA 
şi IERTAREA sunt singurele sentimente pentru 
care merită să trăieşti. Eu v-am iubit până la cer 
şi înapoi şi v-am iertat tot pe atât, nu am ce-mi 
reproşa, n-a rămas nimic nefăcut din ce mi s-a 
cerut. Pot să apar şi mâine în faţa lui Dumnezeu, 
Căruia îi voi putea spune cu toată convingerea: 
„Doamne, am fost unealtă slabă în mâna Ta şi, ca 
om, atâta am putut face... Fă Tu mai mult pentru 
copiii Tăi... şi ai mei..." 

Aşa că: „Sus să avem inimile!" Va trece şi acest 
val de nebunie ce a cuprins întreaga omenire, dar 
hai să ne ridicăm ochii la Cer, de unde ne vin 
Credinţa, Nădejdea şi Dragostea, fără de care nu 
putem trăi nici măcar o zi. 

Nu uitaţi să fiţi români şi buni creştini. ■ 

martie 2020 

Familia - pace şi bucurie 
în Duhul Sfânt 


Deşi au fost colegi de an la Facultatea de Drept din laşi, a trebuit să treacă mai mulţi 
ani până ca Ciprian şi Diana Pilan să se reîntâlnească şi să-şi dea seama că sunt făcuţi 
unul pentru altul. S-au căsătorit aproape imediat şi au început să investească în 
ceea ce amândoi şi-au dorit cel mai mult în viaţă: în familie. împreună au cinci copii: 
Gheorghe, Andrei, loan, Maria şi Nicolae. l-am rugat să ne împărtăşească câte ceva 
din viaţa lor împreună. 


După facultate, 
am intrat inspector la 
Consiliul Concurenţei. 

M-am concentrat mult 
pe carieră în perioada 
aceea. Diana a profesat 
ca avocat. Ne-am reîn¬ 
tâlnit în 2006, în toam¬ 
nă, şi am hotărât să ne 
căsătorim imediat, foar¬ 
te din scurt, în februarie 
2007. Am fost destul de 
hotărâţi amândoi. Nu 
mai era timp de pierdut, 
la 28 de ani e târziu, mai 
ales dacă vrei o fami¬ 
lie mare. 

M-am mutat cu 
postul în Piatra Neamţ. 

Toată lumea a fost 
foarte surprinsă, a fost 
rezervată în privinţa 
mutării mele, pentru că 
mi se prevedea o carieră frumoasă. Şi am zis: Nu, 
eu dintotdeauna mi-am dorit să am mulţi copii; 
mai ales că şi în familia mea suntem patru fraţi, doi 
fraţi şi două surori; pentru mine cel mai important 
este să mă împlinesc personal, să am copii. 

Mi-au trebuit câteva luni să mă obişnuiesc cu 
un oraş de provincie. Dar, după aceea, am înţeles 
că aici mi-e locul şi am renunţat să mai plecăm. 


V-aţi rugat 
pentru 
căsătorie? 

Nu m-am rugat în 
mod explicit pentru 
căsătorie, ci să se facă 
voia Domnului cu mine. 
Şi m-am încrezut în du¬ 
hovnic care mi-a spus 
că mă voi căsători, cu 
mult timp înainte să se 
întâmple. Iar când a fost 
să i-1 prezint părintelui 
pe Ciprian, după Sfânta 
Liturghie, la altar, ţin 
minte cum a zâmbit 
părintele la vederea lui, 
deşi de obicei este foar¬ 
te serios, ceea ce m-a 
încredinţat că aceasta 
este voia Domnului 
pentru mine. 

Nu v-a fost greu să naşteţi cinci copii? 

La noi, primul copil a venit la un an după ce 
ne-am căsătorit, ceea ce pentru noi a părut destul 
de mult timp. 

Eu am dorit să nasc natural, chiar dacă mulţi 
din jurul meu mă descurajau, inclusiv medi¬ 
cul, care credea că sunt prea micuţă şi că nu 
voi rezista. 

Schimbări 

Cu mine a avut loc o mare transformare, una 
puternică. Eu eram orientat mai puţin către partea 
duhovnicească. Prima impresie a fost că slujbele 
din Moldova mă solicitau prea tare. După ce m-am 
obişnuit, mi-am dat seama că aşa trebuie să fie şi ast¬ 
fel omul se întăreşte în credinţă, răbdând mai mult. 
La Bucureşti eram pe fugă, eram la foc continuu. 

Am ajuns de la început cu Diana la părintele 
Justin Pârvu. Am primit binecuvântare de la sfinţia 
sa pentru a întemeia o familie aici, în Piatra Neamţ. 
In momentul în care ne-am conectat la mănăstirile 
din zonă, am simţit şi eu că e mult mai puternică 
credinţa aici. 

Cum vi s-a părut părintele Justin? 

La prima întâlnire cu părintele Justin nu am 
fost prea convins. Am fost mai mult la insistenţa 
Dianei. Dar i-am cerut binecuvântarea. Eu nu au¬ 
zisem de el când am ajuns acolo. După aceea am 
prins mare drag de părintele şi mergeam o dată 
la două luni, inclusiv cu primii noştri doi copii. 
In 2012 am mers la părintele Justin să ne sfătuim. 
Erau nişte vremuri mai grele, se anunţaseră nişte 
măsuri administrative care ne îngrijorau. Şi am 
întrebat: „Părinte, dar ce facem, mai facem copii?" 
„Păi, faceţi copii, că ţara are nevoie de copii." 

In primul rând, mi-a plăcut blândeţea lui. Cred 
că oricine a remarcat blândeţea sa. Apoi sfaturile... 
Când te duceai acolo, primeai un sfat care era ca 


Ţin minte că eram în travaliul naşterii cu pri¬ 
mul copil, trecuseră patru ore şi din senin m-a 
sunat o prietenă să mă întrebe cum sunt. I-am 
spus că sunt în travaliu şi că mi se pare că fiecare 
etapă durează prea mult. Ea a vorbit cu toate pri¬ 
etenele mele, cu toate surorile din cercul nostru 
duhovnicesc, să se roage pentru mine. Şi efectul 
a fost imediat. Nu numai că naşterea s-a declanşat 
repede, dar şi eu mă simţeam oarecum în afara 
situaţiei prin care treceam, oarecum detaşată, 
încât mi se părea hilar cum doctoriţa mă încuraja 
să împing; mi se părea că era ca un antrenor de 
fotbal, care-şi încurajează jucătorii. De atunci, de 
fiecare dată când a trebuit să nasc am cerut duhov¬ 
nicului să se roage şi tuturor surorilor şi fraţilor 
duhovniceşti. Şi a fost foarte bine. Am descoperit 
că Sfântul Efrem cel Nou ajută mult la naşteri. 

Pot să spun că este greu pentru o femeie să 
nască, mai ales prima dată. După naştere te resimţi 
din punct de vedere fiziologic - eşti mai slăbită, 
emoţională, primeşti tot felul de gânduri legate 
de copil care te sperie, te îngijorează. Primele trei 
luni au fost, într-adevăr, dificile. înţeleg de ce 
sunt femei care au avut doar un copil şi au rămas 
cu convingerea că este greu, pentru că aşa s-ar fi 
întâmplat şi în cazul meu. în realitate, cu fiecare 
naştere adaptarea se face din ce în ce mai uşor, mai 
natural. Eşti pregătită şi treci mai uşor prin tot pro¬ 
cesul, chiar dacă nu e deloc uşor. Şi cu orice ţine de 
creşterea copiilor te descurci mult mai bine decât 
la primul copil. Ţin minte că - şi acum îmi vine să 
râd când mă gândesc -, pentru că nu reuşeam să 
îl adormim pe Gheorghiţă, ne urcam în maşină şi 
ne plimbam prin cartier până adormea. 

Nu mi-a fost greu. Am iubit să am copii. 

Care este secretul înţelegerii în 
familie? 

Eu sunt de părere că este mai bine pentru o fată 
care s-a spovedit, a trăit o viaţă în Biserică şi s-a 
rugat înainte de căsătorie, să nu pună la temelia 
căsniciei gândul că trebuie să se supună soţului. 
Este posibil să se simtă constrânsă şi să dezvolte 
o împotrivire. Dau un exemplu din ceea ce am 
constatat personal: se întâmplă, atunci când alăp¬ 
tezi, să fii sfătuită să nu mănânci anumite legume, 
pentru că îi provoacă sugarului colici, ceea ce este 
discutabil, iar în cazul meu, fals. Şi atunci, din 
cauza stresului, un proces firesc, cum este alăpta¬ 
rea, poate să-ţi devină neplăcut. Aşa mi se pare şi 
în cazul în care, în toate, soţul vrea să aibă ultimul 
cuvânt. Eu am vorbit cu Ciprian despre acest lucru 
şi este important ca soţii să stabilească dinainte pe 
ce cale vor apuca dacă apare o diferenţă majoră 
de păreri între ei. Noi am hotărât că întrebarea 

pentru tine. Lumea zicea că era văzător cu duhul. 
Eu nu ştiu dacă era văzător cu duhul. Ştiu că pri¬ 
meam poveţele lui ca şi cum ni se adresau perso¬ 
nal. Simţeam că sunt bune. De la părintele Justin, 
mai mult decât din alte locuri, plecai împăcat că ai 
reuşit să găseşti cu adevărat răspuns la întrebări. 

Avem multă evlavie în continuare la părintele 
Justin şi mi se pare că am ascultat mare parte din 
poveţele sale. 

în ce constă funcţionarea bună a unei 
familii? 

Eu cred că în orice relaţie cea mai importantă 
este răbdarea şi să existe linişte, să nu fie ispite 
din afară, pentru că pe acestea nu le putem con¬ 
trola niciodată. Să ai răbdare şi cu persoana de 
lângă tine, şi cu copiii, că lucrurile se aşază. Noi 
ne dorim să fie copiii noştri buni, să fie blânzi, să 
fie de ajutor celorlalţi. Eu aceasta îmi doresc: copiii 
să vadă necazurile aproapelui şi să sară în ajutorul 
lui. Asta îi transmit copilului. Cel mai important 
este să-l vezi pe cel de lângă tine când suferă şi 
să-l ajuţi. Dacă reuşeşti să vezi asta, înseamnă că 
eşti om. 


Copiii au deprins credinţa armonios? 

Da, mulţumim lui Dumnezeu că primeşte 
imediat rugăciunile lui Gheorghiţă, încă de când 
era mic copil. Când plecam la drum, trebuia să 
facă el rugăciunea. Ţinem atât de mult la acest 
lucru încât, dacă el este la bunici şi noi plecăm la 
drum în altă parte, o sunăm pe bunica şi îl rugăm: 
„Haide, spune tu rugăciunea!" Rugăciunea lui ne 
apără tot timpul. 

Cum vedeţi relaţia între soţi? 

Mi se pare foarte important ca orice 
neînţelegere între soţi să fie rezolvată între patru 
ochi, nu de faţă cu copiii. Copiii sunt curioşi, 
dar trebuie feriţi de necazuri şi de neînţelegerile 
soţilor. Dacă soţii au o relaţie armonioasă şi copiii 
se vor dezvolta armonios şi sănătoşi. 

Noi am avut încă de la bun început o relaţie 
bazată pe înţelegere maximă. Tot timpul am fost 


la care soţii vin cu răspunsuri diferite trebuie su¬ 
pusă judecăţii duhovnicului. Fiecare dintre soţi 
este om supus greşelii şi nu este infailibil. Trebuie 
cerută părerea duhovnicului, prin care răspunde 
Dumnezeu. Dacă situaţia este de aşa natură încât 
cineva trebuie numaidecât să îşi impună părerea, 
cred că este mai bine să cedeze soţia. Soţii devin 
un trup, ei sunt una. Ar însemna ca jumătatea 
stângă să asculte de jumătatea dreaptă sau invers. 
De aceea, noi ne-am zis că nu se pune problema 
ascultării unui soţ faţă de altul: ei merg ca un tot 
în faţa duhovnicului, care rezolvă problema, şi nu 
ca doi creştini aflaţi în conflict. 

Femeia, starea femeii, poate să influenţeze 
mai mult familia, copiii, decât starea bărbatului. 
In familiile pe care le cunoaştem, am observat 
că, cu cât mama este mai aşezată, mai liniştită, 
cu atât copiii sunt mai calmi şi mai cooperanţi. 
Mama are şi intuiţia relaţiilor (corecte) din fa¬ 
milie, cum trebuie să fie fiecare. Şi starea ei se 
transmite foarte uşor. La primul copil aveam prea 
puţină experienţă pentru a descifra stările lui, 
bebeluş fiind. Al doilea este mult mai sensibil 
decât primul şi modul acesta în care o anumită 
stare sufletească a mamei (grijă, nelinişte) îl îm¬ 
piedică pe copil să se liniştească 
a devenit evident. Am mai 
observat că, în perioadele în 
care, din diferite motive, nu 
mă puteam aduna, nu ţineam 
aproape de Dumnezeu, copiii 
nu mergeau bine. Tocmai din 
această cauză eu cred că dacă 
lucrurile nu merg bine într-o 
familie, aceasta este în principal 
din cauza femeii. 

Mama trebuie să se spovedească foarte bine, să 
fie sinceră cu ea însăşi, să îşi dea seama bine unde 
greşeşte în gândurile sale, să nu se ascundă de ea 
însăşi, ca să ajute familia. 

Cum transmitem copiilor credinţa în 
Dumnezeu? 

Noi am mers pe a nu constrânge. Copiii nu 
trebuie să simtă credinţa ca pe o obligaţie, ci să fie 
făcut totul cu bucurie. Există riscul ca, atunci când 
cresc şi trec obligatoriu prin etapa de desprindere 
de noi pentru a-şi găsi propria individualitate, co¬ 
piii să includă şi modul de vieţuire creştin printre 
cele de care trebuie să se debaraseze. Aşa am fost 
noi şi, probabil, aşa vor fi şi copiii noştri. Cunosc 
copii la care nu a existat deloc această problemă. 

îmi place să le povestesc copiilor din Sfânta 
Scriptură, din Vieţile Sfinţilor. Şi lor le place să 
mă asculte. 


Cel mai important este să-l vezi pe cel de 
lângă tine când suferă şi să-l ajuţi. Dacă 
reuşeşti să vezi asta. înseamnă că eşti om. 

3 3 ' 3 

Eu asta îi transmit copilului. 

aproape unul de altul, 
adică niciunul dintre noi 
nu a făcut ceva fără să ştie 
celălalt. Şi atunci nu au fost 
probleme de niciun fel în 
căsătoria noastră, lucrurile 
au mers foarte lin. 

Care credeţi 
că este rolul 
bărbatului? 

Uneori, bărbatul trebu¬ 
ie să îi lase femeii impresia, 

- mai ales în zilele noastre, 
când femeia are şi carieră 
profesională -, că ea are 
dreptate, chiar dacă el nu 
crede acest lucru, pentru 
că el nu trebuie să fie ne¬ 
apărat autoritar, ci trebuie 
să medieze. Depinde de 
familie. In anumite familii, 
femeia e mai bun mediator. 

Pun preţ pe înţelegere 
şi pace în familie. Aceasta mă interesează cel 
mai mult. 

Ce rol are ascultarea în viata voastră? 

* 

La noi în familie predomină ascultarea. Nu 
există lucru pe care să-l faci fără să ştie celălalt. 
Şi în privinţa copiilor e valabil acelaşi lucru; nici¬ 
odată nu s-a pus problema să facă un copil ceva 
fără să ştim. La noi, ascultarea este la ordinea zilei. 

Un sfat pentru tineri, în vederea 
întemeierii unei familii? 

Eu încurajez orice tânăr să aibă, să tindă către 
familii numeroase. Cred că sunt şi familii armo¬ 
nioase cu un copil. Dar familiile cu copii mulţi 
au şanse şi mai mari să fie armonioase. Andrei, 
al doilea băiat al nostru, este uneori un exemplu 
şi pentru mine prin felul cum încearcă să-i mo¬ 
tiveze pe fraţii mai mici la lecţii şi cum reuşeşte 
să o facă. Ii ia şi îi învaţă tot felul de lucruri. Am 
rămas foarte surprins când am văzut-o pe Maria 
la 4-5 ani făcând calcule şi scriind, învăţată fiind 
de Andrei. 

E greu să dai sfaturi acum. Să încerce pe cât 
posibil să aibă o familie creştină. Măcar să-şi pună 
problema. Ce înseamnă aceasta? Să se consulte 
cu un duhovnic bun. Pe noi aceasta ne-a adus 
cu picioarele pe pământ, până la urmă. Am avut 
duhovnici buni, părinţi buni, din Bucureşti, din 
Moldova. Tot timpul ne-au ajutat şi ne-au dat 
sfaturile cele mai bune. ■ 


Cum trăiţi credinţa 
în familie? 

Cu cinci copii, este mai 
greu să avem un program 
duhovnicesc ca familie. 
Dar ne străduim să ne 
rugăm în fiecare zi. In pe¬ 
rioada aceasta de criză, de 
exemplu, citim Acatistul 
Sfântului Acoperământ al 
Maicii Domnului, Canonul 
către toate Puterile cereşti 
şi către toţi sfinţii. Când 
suntem toţi în casă, cum 
e acum, în carantină, este 
şi mai greu să găsesc timp 
pentru rugăciune. Dar 
încerc să trăiesc prezenţa 
lui Dumnezeu, aşa cum 
spune părintele Arsenie 
Papacioc: „Orice suspin 
poate fi o rugăciune". Câte 
un „Doamne Iisuse...", 
rugăciuni scurte. 

Din când în când mai pun copiii să facă câte 
un şirag de „Doamne Iisuse..." şi vin şi cei mici. 

Ca mamă, când copilul este mic, ţi-e frică de 
tot felul de situaţii primejdioase şi îţi dai seama 
că, dincolo de a-i da de mâncare, a-1 îngriji, a-1 
şterge, dacă i se întâmplă ceva, o boală, nu ai 
un control direct asupra evenimentelor. Atunci 
îl încredinţezi Maicii Domnului. Pe el şi pe 
toată familia. 

M-am gândit ce s-ar întâmpla dacă ar fi voia 
Domnului să-mi ia un copil, cum ar fi? Şi cred că, 
dacă s-ar întâmpla asta, n-aş putea să nu mă rog ca 
Dumnezeu să-Şi schimbe voia. Insă cunosc o bună 
creştină care s-a rugat pentru nepotul ei, căruia i-a 
explodat o sticlă de benzină în faţă şi a inspirat 
vapori de benzină încât s-a ars şi în gât, să se facă 
voia Domnului. Şi copilul este foarte bine, are doar 
urme pe faţă, fără să fie desfigurat. 

Ce rol are duhovnicul în viaţa de 
familie? 

Un rol foarte important. Părerea mea este că cel 
mai bine ar fi ca amândoi soţii să se spovedească 
la acelaşi duhovnic. însăşi alegerea soţului/soţiei 
este foarte important să se facă cu binecuvântarea 
duhovnicului. Pentru că tu poţi să faci o alegere 
după nişte criterii foarte nesigure şi nu ai discernă¬ 
mântul necesar sau vederea a ceea ce te aşteaptă. 
Am văzut cazuri, chiar printre prietenele mele, 
când duhovnicul nu a dat binecuvântare din toată 
inima şi nu a fost bine. ■ 

Educaţia din familie 
nu poate fi înlocuită 

de nicio formă de învăţământ 

* 

Adriana Stoicescu, 
Preşedintele Tribunalului Timiş 


Care sunt valorile care vă călăuzesc în 
viată si cunt le-ati dobândit? 

9 9 9 

Cred că cea mai importantă valoare în viaţă 
este bunul simţ. Educaţia din familie nu poate fi 
înlocuită de nicio formă de învăţământ, oricât de 
mult ne-ar plăcea să credem asta. 


Părinţii mei sunt oameni modeşti, tata a fost 
profesor, mama contabilă. Tot ce sunt azi le dato¬ 
rez lor şi mă rog să îi am cât mai mult timp alături. 

Am crescut înconjurată de cărţi... şi asta da¬ 
torită lor. 

De ce aţi ales să fiţi magistrat? 

Am fost avocat 6 ani. In 
momentul în care nu m-am mai 
regăsit în avocatură, am decis să 
devin magistrat, convinsă fiind 
că acesta îmi este drumul. Decizia 


Cea mai importantă valoare în viaţă 
este bunul simt. 

3 

a fost luată în urma unor „aprige" conversaţii 
cu Dumnezeu. 

Ce înseamnă demnitatea? 

Să stau drept în faţa oamenilor, să fac totul în 
aşa fel încât să nu îmi fie niciodată ruşine de mine. 

Dar a fi credincios? 

Este totul. Este esenţa. Dar credinţa adevăra¬ 
tă, cea mai intimă formă de relaţie, fără a o afişa 
ostentativ. Eşti tu şi Dumnezeu. 

Ce moment din istoria românilor vă este 
la suflet în mod special? 


Sunt în pericol libertatea religioasă şi 
cea de conştiinţă în condiţiile în care se 

9 9 9 

impun vaccinarea obligatorie sau anumite 
restricţii ale comportamentului religios în 
spaţiul public? 

Nu cred că vaccinarea obligatorie are vreo 
legătură cu libertatea de conştiinţă. Din perspec¬ 
tiva mea - copil vaccinat fiind, pentru că aşa erau 
vremurile -, aici trebuie ascultaţi medicii şi nu 
alte persoane. 

In ceea ce priveşte restricţionarea libertăţii 
religioase, este o mare şi ireparabilă greşeală, 
atâta timp cât exercitarea acestui drept nu aduce 
atingere altor drepturi fundamentale. 


Patriotismul este cheia supravieţuirii 
unei naţii. 


Nu am un astfel de moment. 

Dar ce mă răscoleşte mereu este 
perioada comunistă şi ororile la 
care au fost supuşi oamenii, pen¬ 
tru simpla „vină" de a fi creştini 
sau intelectuali. 

Ce înseamnă a fi român? 

Nu cred că apartenenţa la un popor este defi¬ 
nitorie pentru evoluţia unui om. Prea des genera¬ 
lizăm şi aruncăm tarele istorice în cârca întregului 
popor, dar, în acelaşi timp, facem prea mult caz 
de mândria de a fi român. 

In numele unor principii precum toleranţa, 
drepturile minorităţilor, vocea şi atitudinea 
specific româneşti sunt catalogate drept de¬ 
modate si chiar nocive. 

9 

Cred că mai deranjantă este atitudinea împo¬ 
triva creştinismului. De asemenea, în contextul 
globalizării, patriotismul a devenit, din păcate, o 
noţiune lipsită de conţinut, care 
atrage doar ironii şi zâmbete 
condescendente, în realitate fiind 
cheia supravieţuirii unei naţii. 

Se face apel la justiţie pen¬ 
tru a produce mutaţii în codul moral (căsăto¬ 
riile homosexuale şi drepturile care decurg de 
aici, de exemplu). Cum vedeţi aceasta? 

Se ajunge aici pentru că scala de valori este 
inversată. Principiile morale sunt considerate 
demodate şi se tinde la anihilarea lor, în numele 
unei pretinse libertăţi, care nu are nicio legătură 
cu democraţia reală. 


în numele unor principii de sănătate publi¬ 
că insuficient argumentate, s-a adoptat legea 
educaţiei sexuale de la vârste mici. 

9 

Este o mare greşeală, în opinia mea, vârsta 
la care se doreşte începerea acestor cursuri. Dar 
o astfel de educaţie este imperios necesară la 
adolescenţi, în condiţiile invaziei de pornografie 
infantilă, de infracţiuni sexuale asupra minorilor, 
de pervertire a conştiinţelor copiilor. 

Ce ar putea face românii pentru a-şi apăra 
mai bine drepturile şi identitatea? 

Să citească. Să pună accent pe educaţie. Să 
înveţe să asculte. Să fie mai atenţi la cel de lângă 
şi un pic mai smeriţi. Să fie atenţi la ce aleg. 


Un sfat pentru adolescenţii de azi cu pri¬ 
vire la implicarea în viaţa societăţii. 

Să nu stea deoparte niciodată. Să înveţe să 
fie demni şi corecţi. Să întrebe. Să fie curioşi şi să 
caute tot timpul modele în cei care au reuşit doar 
prin forţe proprii şi prin muncă. ■ 


Adolescenţii să înveţe să fie demni 

si corecţi. 

Să avem dragostea 
de a-L mărturisi pe Dumnezeu 

Ştefan Mindea 

Medic specialist în neurochirurgie minim invazivă, Ştefan Mindea a înfiinţat prima 
secţie de acest fel la Universitatea Stanford din SUA, pe care o absolvise. Alături 
de soţia sa, Magdalena, se bucură de cei şase copii ai lor. Au decis să vină acasă, în 
România, pentru a sluji mai mult neamului lor. Dumnezeu l-a binecuvântat şi cu darul 
preoţiei, primind hirotonia întru preot în anul 2020, la praznicul Preasfintei Treimi. 


Prin harul lui Dumnezeu, aţi ajuns să 
practicaţi chirurgia în Statele Unite. Ce sa¬ 
crificii a implicat lucrul acesta? 

Munca de medic sau de chirurg necesită impli¬ 
care maximă, încă din anii de studenţie. Consider 
că, prin harul Lui, Dumnezeu m-a binecuvântat 
să fiu un student serios, în sensul că puteam să 
apreciez destul de devreme că tot ce voi învăţa 
eu se va revărsa peste sănătatea pacientului. Am 


avut parte şi de un anturaj care împărtăşea aceleaşi 
valori, lucru extrem de important. Un îndemn 
pentru studenţi: să-şi aleagă cu atenţie prietenii 
şi să se întrebe un lucru simplu: „Este prietenul 
meu dedicat şi va fi un model ca medic?" Dacă 
răspunsul este da, înseamnă că este cazul să legi 
o prietenie cu persoana respectivă. 

Sacrificiile au fost numeroase. Renunţarea la 
timpul pe care l-aş fi putut petrece alături de soţie 
şi de copii au fost momentele cele mai grele pentru 

mine. Dar am dat înainte, pentru că ştiam că scopul 
şi cauza pentru care mă formam erau importante. 

Sunteţi un medic care pune mare preţ pe 
relaţia cu pacientul. Acest lucru ia timp. 
Merită? 

Absolut. Poate că lucrul 
acesta e greu de realizat, pentru 
că orice medic este tras în toate 
direcţiile, de familie, de obligaţii 
personale. Dar a cultiva o relaţie 
plăcută cu un pacient este pentru 
mine unul din aspectele cele mai 
frumoase ale medicinii. Pacientul 
vine într-o situaţie de nevoie şi tu, prin menirea ta 
de medic, eşti pus în situaţia de a-1 ajuta. Acesta 
este un prilej, o ocazie să fii de folos oamenilor. 
Am avut situaţii în care i-am operat pe părinţi, 
pe copiii lor, pe bunicii lor şi este incredibil când 
omul îşi pune viaţa sau sănătatea în mâinile tale. 
Vreau ca studenţii tineri să ţină mereu cont de 
lucrul acesta: este foarte important ca pacientul 
să te vadă într-o lumină frumoasă, deschis, plăcut. 
Practic, tot ceea ce înseamnă a fi un bun creştin. 
La urma urmei, practicarea medicinii nu cere mai 
mult decât să fii un bun creştin, în sensul că un 
bun creştin este jertfitor, iubitor, implicat, harnic, 
caută să rezolve problemele unor oameni. 

Aveţi o familie numeroasă. Cum aţi îmbi¬ 
nat viaţa personală cu grija pentru bolnavi? 

Acest aspect este cel mai delicat şi necesită 
un echilibru care este foarte important. In primul 
rând, noi trebuie să ne gândim şi să ne aşezăm 
priorităţile într-un anumit fel. Consider că cineva 
nu poate să fie un medic bun fără să fie un părinte 
bun, un tată sau un soţ bun. Pentru că este un 
paradox ca omul să aibă grijă de alţii, când casa 
lui nu este aşezată. Din acest motiv încerc mereu 
să-mi fac timp pentru soţia mea şi pentru copiii 
mei. Dincolo de faptul că ador să îmi petrec timpul 
cu ei, îi consider pe copiii mei şi pe soţia mea un 
dar de la Dumnezeu şi iubesc timpul pe care îl am 
pe lângă ei. îmi place să glumesc cu ei, îmi place să 
văd cum se dezvoltă, ce învaţă, fiecare caută să îmi 
arate ce-a învăţat nou, unul la pian, unul la tenis 
de masă, altul la compuneri. Este o viaţă frumoasă, 
însă avem şi o datorie faţă de pacienţii în nevoie. 
Menirea unui medic este să fie disponibil pentru 
om. Cred că un factor important pentru cei tineri 
este noţiunea de familie. Pe mine m-a ajutat foarte 
mult că soţia mea a fost în domeniul medical şi a 
înţeles când, abia sosit acasă la ora 21, primeam 


un telefon şi trebuia să plec după 10 minute, abia 
având timp să o sărut, să stăm puţin la masă sau 
să văd copiii. Trebuie să existe înţelegere între 
soţi. Consider că orice program se poate organiza 
în aşa fel încât să oferim timpul potrivit familiei 
noastre, dar să avem şi timpul necesar ca să fim 
buni profesionişti. 


Ce vă aduce familia în viaţă? 

Eu privesc familia mea ca fiind o mare, mare 
binecuvântare de la Dumnezeu. Omul nu e făcut 
să fie singur. Are nevoie de familie, de soţie, sau, 
dacă nu e căsătorit, de prieteni, de cineva anume 
care să îl facă să simtă dragoste. Pentru mine, 
familia împlineşte acest aspect în viaţa mea. Pur 
şi simplu îmi face mare plăcere să petrecem tim¬ 
pul împreună, să împărtăşim idei, să glumim, să 
facem activităţile obişnuite de familie. Când eram 
studenţi, soţia îşi dorea doi copii, iar eu patru, şi 
mereu glumesc că am făcut un compromis şi am 
ajuns la şase. Copiii sunt o mare binecuvântare. 
Cineva care crede, privind din afară, că este greu 



Practicarea medicinii nu cere mai mult 
decât să fii un bun creştin. 

să ai aşa de mulţi copii, o familie atât de numeroa¬ 
să, se înşală. Dumnezeu vine şi revarsă harul Său, 


din SUA este frumoasă pe mai multe planuri şi 
sunt foarte recunoscător pentru tot ce mi-a oferit. 
Puteam să trăiesc foarte mulţumit acolo, dar cred 
că toată familia simte că în România trăim mai 
aproape de Dumnezeu, lucru de mare preţ, a cărui 
valoare nu poate fi subestimată. 

La revenirea în tară ati îmbinat medicina 

9 9 

cu slujirea la altar. Au fost oameni care v-au 
insuflat această chemare sau v-au îndrumat 
pe calea aceasta? 

Duhovnicul meu, părintele Iustinian, de la 
mănăstirea Petru-Vodă, a avut o influenţă foarte 
mare. El a creat ocazia să-l cunosc pe părintele 
Justin Pârvu, care a fost omul deosebit la un mo¬ 
ment potrivit în viaţa mea. înainte aveam multe 
lipsuri pe care nu le conştientizam. Cei doi părinţi 
m-au ajutat să-mi dezvolt sfera duhovnicească, 
implicarea pentru alţii, pentru neam, să înţeleg 
de ce trebuie să fim mândri de neamul nostru. 
Lucrurile acestea, ca tânăr student, nu mă preo¬ 
cupau, consideram că viaţa este doar pe plan pro¬ 
fesional. Dar treptat, cu vârsta şi cu maturitatea, 
vin şi alte aspecte, iar asemenea oameni deosebiţi 
pot să aducă o împlinire în viaţa unei persoane, 
când ea se deschide şi la celelalte daruri pe care 
Dumnezeu le are pentru noi. 


Ce v-a adus în plus slujirea 
la sfântul altar? 

Slujirea la altar m-a ajutat să 
simt că am un rol mai activ în 
a mă ruga şi a forma conexiu¬ 
ne ajută să facem faţă şi copiii formează legături nea mea cu Dumnezeu. Orice om, la un anumit 
puternice între ei şi sunt interdependenţi, unul punct în viaţa sa, caută o relaţie mai profundă 
merge la altul să îl ajute şi tot aşa. Se încheagă o cu Mântuitorul, cu Bunul Dumnezeu. Este o 
relaţie puternică şi frumoasă atât 
între copii, cât şi între soţi. 

Este mai frumoasă viaţa 
în România? 

Viaţa din România a fost mai 
împlinită, pot spune. Mi-a oferit 
posibilitatea să mă dezvolt mai 
mult pe plan spiritual. Lucrul 
acesta mai rar se poate realiza 
în SUA simultan cu o profesie 
solicitantă. în România am avut 
ocazia să îmbin aspectul teologic 
cu domeniul medical. Aici am 
întâlnit oameni deosebiţi, care 
mi-au deschis orizontul. Viaţa 



Cred că puterea rugăciunii, în special la 
tineri, este subestimată. 

luptă lăuntrică pentru mulţi, este un aspect al 
existenţei. Eu, ca tânăr student, luptam cu ideea 
şi cu nuanţele acestea. Dar întotdeauna am simţit 
apropiere şi dragoste pentru biserică, pentru slu¬ 
jire. Eram băiat de altar şi iubeam foarte mult 
să fiu în mediul acela. Da, nu eram sfânt, dar 
preţuiam că am cinstea să calc şi eu în sfântul 
altar şi că pot să fiu de folos preotului. Acum, 
ca medic, consider că este cea mai mare cinste şi 
onoare în cariera mea, pentru că pot să întâlnesc 
unii oameni la un consult şi, fără să le spun, pot 
să notez numele lor şi să mă rog pentru ei. Sunt 
foarte mulţi oameni pe care nu mai poţi să-i ajuţi 
chirurgical şi încerc să-i pomenesc la proscomi- 
die. încerc prin binecuvântarea sfântului altar să 
îi ajut pe oamenii aceştia şi prin rugăciune. 

Ce-i face pe tineri să părăsească ţara şi ce 
i-ar putea aduce înapoi? 

Probabil aspectul material este factorul princi¬ 
pal pentru care tinerii caută poziţii în străinătate. 
Apoi, tinerii simt că nu au un mediu în care să se 
dezvolte. Sunt mulţi factori care te pot încurca în 
profesia de medic, mai ales la început. Dar cred 
- şi sunt un om foarte practic - că ţine şi de rugă¬ 
ciune. Eu cred că puterea rugăciunii, în special la 
tineri, este subestimată. Este foarte important să 
ceri de la Dumnezeu anumite lucruri. Dumnezeu 
îţi dă în special când este spre folosul multor oa¬ 
meni. Eu îmi aduc aminte că mă rugam să găsesc 
un formator, un mentor bun, pe cineva care să 
mă înveţe multe lucruri. Dumnezeu a făcut să am 
parte de unii. Sunt convins că în sistemul nostru 
românesc sunt foarte mulţi medici cu suflet, cu 
bună-credinţă, cu frică de Dumnezeu, care ar 
putea să îi formeze pe alţii şi să nu mai fie nevoie 
ca studenţii să părăsească ţara pentru o carieră 
de succes. 



decât ce este bun. Cred că în special tinerii tre¬ 
buie să ţină cont că anturajul este esenţial. Dacă 
ai un anturaj frumos, colegi buni, serioşi, atunci 
şansele ca tu să faci diverse compromisuri vor fi 
mult scăzute. Sunt, desigur, unele situaţii aparte, 
ca în exemplul cu studenţii la ginecologie. Eu cred 
că reuşita în această privinţă vine dintr-un curaj 
interior, prin modele, prin a fi hotărât în ceea ce 
îţi doreşti în viaţă. Pe primul loc întotdeauna tre¬ 
buie să fie voia lui Dumnezeu, dorinţa sinceră de 
a-L bucura pe Dumnezeu prin viaţa noastră. Şi 
dacă cineva se roagă. Dumnezeu îi va da curaj şi 
oameni de sprijin. Şi uneori, dacă te împotriveşti 
la anumite lucruri care nu sunt în regulă, poţi 


Pe primul loc întotdeauna trebuie să fie 
voia lui Dumnezeu, dorinţa sinceră de a-L 

1 3 

bucura prin viaţa noastră. 


Cum pot dobândi studenţii 
de astăzi puterea şi curajul de 
a-şi urma vocaţia fără a face 
compromisuri? De exemplu, 
studenţii care fac rezidenţiatul 
în ginecologie sunt obligaţi ca 
măcar să asiste la avorturi, 
chiar dacă aceasta este îm¬ 
potriva conştiinţei lor. 

Cred că lucrul acesta se realizează prin a avea 
modele în viaţă, persoane pe care le apreciezi, 
care au realizat lucruri frumoase şi care pot fi un 
exemplu. Nouă, de foarte multe ori, ne este mult 
mai uşor să copiem ce este rău sau urât în jur. 


câştiga o mare apreciere pentru faptul că ai tărie, 
ai coloană vertebrală şi ai o poziţie clară. Să ne 
fie frică de Dumnezeu mai mult decât de oameni. 
Dacă noi vom avea o frică adevărată şi sfântă faţă 
de Dumnezeu, curajul pentru cele lumeşti va veni, 
cu siguranţă. 


CUVINTE CĂTRE TINERI • XIII / 2020 • 67 








Interviu 



Credeţi că medicina şi, în general, ştiinţa 
sunt o piedică în actul credinţei? Cum este 
posibilă simbioza dintre stiintă si credinţă? 

r 9 9 9 9 

Din experienţa mea de viaţă am constatat că 
cei care au înţeles că Dumnezeu este Făcătorul ce¬ 


rului şi al pământului au avut o viaţă mai liniştită 
şi mai frumoasă decât cei care s-au luptat întreaga 
viaţă cu mândria de a avea o cunoaştere mai mare 
decât Făcătorul Universului. Un om de ştiinţă 
poate să ajungă la o cunoaştere foarte înaltă. In 
cazul corpului uman, putem să-i înţelegem toată 
biochimia, dar cum să înţelegem aminoacizii sau 
anumite detalii, de exemplu, cum a fost constru¬ 
ită celula care contribuie la ritmul inimii? Sau 
cine anume a putut să formeze neuronul, care 
funcţionează într-o reţea fabuloasă a creierului 
şi a cordonului medular? Noi 
putem să înţelegem neurobi- 
ologia, dar cine a făcut celula 
aceea? Ingineria din spatele 
acestor elemente este la un 
nivel atât de mare! Gândiţi-vă 
la lucrul acesta, care, dacă 
stăm să-l pătrundem, este 
uimitor: noi, cu toată tehno¬ 
logia de până în anul 2020, 
nu putem să recreăm un 
simplu neuron. Din acest 
motiv, nu putem trata oame¬ 
nii paralizaţi. Realizăm astfel 
cât de mare ne este neputinţa 
când ne bazăm strict pe ştiinţă 
în viaţa noastră. Noi trebuie 
să avem şi credinţă ca să fim 


oameni de ştiinţă mai buni. Einstein a spus că 
„Dumnezeu nu joacă zaruri". Un geniu şi-a dat 
seama că există Dumnezeu şi că cele create de El 
depăşesc, în multe cazuri, capacitatea noastră de 
a le înţelege. 

Au fost momente, în timpul operaţiei, când 
aţi simţit în mod real ajutorul lui Dumnezeu? 

Categoric, sunt foarte multe situaţii. Uneori, 
Dumnezeu lucrează în mod atât de subtil încât 
medicul poate nici să nu perceapă ajutorul Lui. 
Am avut momente în sala de operaţie când mă 
luptam să fac o disecţie anatomică, să manipu¬ 
lez foarte uşor vase de sânge foarte delicate şi 
pur şi simplu am simţit prezenţa şi ajutorul lui 
Dumnezeu în a-mi da stabilitate mâinilor, în a-mi 
lumina mintea în ce direcţie s-o iau. Consider 
că Dumnezeu, pe lângă ajutorul în sală, uneori 
ne ajută tocmai să îi selectăm pe 
pacienţii care pot avea un benefi¬ 
ciu de pe urma operaţiei şi pe cei 
pe care operaţia nu are cum să-i 
ajute. Lucrul acesta este extrem 
de important şi cere un discer¬ 
nământ anume. De când eram în 
Statele Unite am o mare evlavie la Sfântul Ioan 
Maximovici. Aveam racla cu sfintele lui moaşte în 
San Francisco. înainte de cazuri mari, mergeam şi 
mă rugam la Sfântul Ioan: „Sfinte, ajută-mă mâine 
cu pacientul respectiv! Sunt îngrijorat, se poate 
întâmpla asta, se poate întâmpla aia!" Să ştiţi că 
sfinţii ne pot ajuta doar când le cerem ajutorul. 
Noi trebuie să vorbim, să ne smerim, să plecăm 
genunchii şi să le cerem ajutorul. Sunt trist că nu 
toţi medicii beneficiază de acest ajutor. Eu cred 
că ar fi un mare lucru, mai ales că România este o 



Noi trebuie să avem si credinţă ca să fim 
oameni de stiintă mai buni. 

ţară ortodoxă, dacă fiecare medic şi-ar da seama 
cât ajutor şi cât sprijin ne pot oferi Dumnezeu 
şi sfinţii Săi. Dar, din dragoste şi blândeţe pură 
şi adevărată. Dumnezeu îl ajută şi pe medicul 
necredincios, tocmai cu nădejdea că, poate, pe 
parcurs, chiar şi în ultima clipă a vieţii sale, îşi va 
da seama de ajutorul Lui şi se va 
întoarce cu multă pocăinţă. Mi-ar 
fi groază să intru în sală şi să simt 
că nu am ajutorul lui Dumnezeu. 

Ce înseamnă pentru me¬ 
dicul Ştefan Mindea a fi 
creştin astăzi? 

9 

Să fiu un slujitor bun al lui 
Dumnezeu, care se implică cu 
dăruire în problemele oamenilor, 
aproape de Dumnezeu prin rugă¬ 
ciune, un căutător de fapte bune, 
un autentic iubitor de familie, de 
soţie, de copii şi, în special, să fiu 
un mărturisitor. 

în zilele noastre, societatea s-a 
schimbat atât de profund, încât 
din ce în ce mai mult se ezită să 
se vorbească despre Dumnezeu. 

Oamenilor care au ajuns la o anu¬ 
mită poziţie în viaţă sau cu anu¬ 
mite realizări le este teamă uneori 
să-L mărturisească pe Dumnezeu, 
din motivul că cei din jur îi iau în 
râs sau nu-i iau în serios. însă lu¬ 
crul acesta face parte din a fi un 
bun creştin. Noi nu putem să ne 
permitem o asemenea frică, noi 
trebuie să ne mărturisim credinţa 
pentru Dumnezeu, trebuie să avem 
această dragoste, să nu acceptăm 
să ascundem un lucru care este 
firesc şi frumos, din cauza presi¬ 
unilor din jurul nostru. 


Cred că cei care realizează importanţa acestui 
lucru şi se străduiesc - pentru că uneori este o 
luptă să facă aceasta -, vor dobândi foarte mult 
har şi binecuvântare de la Dumnezeu în orice 
domeniu pe care îl vor urma în viaţa lor. ■ 


Eram foarte atent cu oamenii, iar ei simţeau 

1 a 

efortul meu de a-i ajuta. Ca să-l câştigi pe 
om trebuie să ai dragoste faţă de el, să-l 
înţelegi, să-i fii alături în necazul lui, să par¬ 
ticipi la suferinţa lui. Aşa trebuie să începi: 
cu jertfa. 

Iubirea de Dumnezeu înseamnă luciditate, 
este trăire fără nicio oprelişte sau graniţă, 
dar şi fără nicio întrebare, pentru că nicio 

întrebare nu-si mai are rostul acolo unde 

.> 

Dumnezeu a răspuns la toate gândurile 
noastre. Iubirea lucidă este iubirea prin 
fapte: spovedania şi iertarea. 

Părintele Justin Pârvu 

Frumuseţea este puterea realităţii 

de a ne atrage 

Convertirea unui pianist 

Felipe Scagliusi 


Felipe este un pianist brazilian în vârstă de 42 de ani. A absolvit Universitatea din 
Săo Paolo şi Manhattan School of Music. A concertat în multe ţări de pe mapamond. 
Nevoia de a înţelege realităţile lumii în care trăim l-a condus, prin intermediul unor 
învăţători providenţiali, către studiul religiei. Aşa a descoperit Ortodoxia, care i-a 
schimbat viaţa. El şi soţia sa, Sara, au venit în România la sfârşitul anului 2018 pentru 
a trăi Ortodoxia la ea acasă. 


începuturile 

M-am născut romano-catolic, dar nu am avut 
niciun fel de viaţă religioasă, spirituală. 

Ambele mele bunici erau foarte credincioase. 
Erau singurele persoane pe care le ştiam cu o viaţă 
religioasă. Una dintre ele avea o imagine cu Hristos 
sub care era aprinsă o mică lampă electrică. Acea 


imagine a creat în mine o impresie foarte puterni¬ 
că. Cred că a fost un pic de experienţă religioasă, 
foarte subtilă. îmi amintesc că uneori, copil fiind, 
mă rugam în faţa ei când îmi doream ceva. 

Am început să cânt la pian la nouă ani. De 
îndată ce prima oră de muzică s-a încheiat, am 
ştiut că asta vreau să fac toată viaţa. Am fost un 


70 • CUVINTE CĂTRE TINERI • XIII / 2020 


Actualitate 


copil foarte studios şi aşa am evoluat. Am mers 
la Universitatea din Săo Paolo, unde am studiat 
pian şi dirijat de orchestră. Când am absolvit, am 
mers să-mi fac masteratul la Manhattan School of 
Music. Am petrecut cinci ani în New York şi am 
concertat şi la renumita Carnegie Hali. 

Apoi am plecat la Paris, unde am studiat la 
Ecole Normale de Musique. Am petrecut cinci ani 
şi la Paris. Acolo am scos şi primul album, care a 
mers destul de bine, şi am şi concertat un pic. Apoi 
am avut câteva proiecte în Brazilia, în perioada 
2012-2013. Atunci am cunoscut-o pe Sara. 

învăţătorul 

3 

Imediat după ce am întâlnit-o pe Sara, am găsit 
pe internet, pe YouTube, un învăţător minunat, 
care a schimbat întreaga Brazilie. Omul acesta este 
ca un miracol. Numele lui este Olavo de Carvalho. 

învăţam diferite lucruri cu el: un pic de filo- 
sofie, un pic de politică, un pic de geopolitică. Ne 
arăta lucruri aflate chiar sub nasul nostru, dar pe 
care nu le observam. Nu vorbea prea mult despre 
religie; pomenea puţin, ici şi colo. Dar le recoman¬ 
da oamenilor să se roage lui Iisus Hristos, să se 
roage Maicii Domnului, că aceasta era singura 
cale de ieşire, cel mai important lucru; că singura 
realitate care există este Cuvântul lui Dumnezeu. 

Aceste informaţii m-au şocat. Omul acesta, 
care explică situaţia lumii într-o manieră atât de 
inteligentă, să vorbească şi despre Iisus Hristos, 
şi despre Fecioara Maria şi despre religie!? Mi-am 
spus: „Ce interesant! Nu am mai auzit pe nimeni 
să vorbească despre asta înainte". Părerea mea 
era că religia e pentru cei foarte simpli, pentru 
ignoranţi. „Poate că ar trebui să-l iau în serios, 
căci mi-a schimbat modul de a gândi în multe fe¬ 
luri. Poate că are dreptate şi în privinţa asta". Am 
încercat să fac ceea ce ne învăţa, să mă rog puţin. 
Dar totul era încă foarte nesigur. 

Zorii convertirii 

Prin el l-am cunoscut pe fiul său, Luis Gonzaga 
de Carvalho, care este un mare profesor de religii, 
în special de creştinism. Luis Gonzaga ne explica 
sensul spiritual al pasajelor din Sfânta Scriptură, ce 
e tradiţie în creştinism şi ce nu e, istoria Bisericii, 
în general, şi vieţile sfinţilor. Vorbea despre viaţa 
duhovnicească, vorbea despre viaţa mistică şi des¬ 
pre lucruri esenţiale, despre necesitatea de a avea 
disciplină, de a face lucrurile în mod constant. Ne 
vorbea despre simbolism, iar la sfârşitul lecţiei 
spunea: „Luaţi aminte, toate acestea pe care vi le 
explic, ca să le înţelegeţi, trebuie să vă rugaţi în 
fiecare zi! Ele au fost dezvoltate de oameni care se 
rugau în fiecare zi. Ele necesită această disciplină. 


îmi pare foarte rău, dar dacă nu faceţi aşa, nu veţi 
învăţa. La început învăţaţi ceva, apoi devine ceva 
mai greu, şi mai apoi se ridică o barieră imposibil 
de trecut, dacă nu vă rugaţi. V-aţi petrecut toată 
viaţa încrezându-vă în profesorii de şcoală, în TV, 
în nu mai ştiu cine. încercaţi să vă puneţi încrede¬ 
rea în Iisus Hristos sau în Moise, timp de un an în 
viaţa voastră. Măcar încercaţi. Faceţi-o din încre¬ 
derea pe care o aveţi în mine". Era foarte aspru. 

Am început să mă rog şi o făceam din ce în 
ce mai mult. Am mers iarăşi la biserica catolică 
şi în acelaşi timp citeam şi din Sfinţii Părinţi. Am 
sesizat o diferenţă foarte mare între cele citite, pe 
care le credeam a ţine de religia originală, şi modul 
în care Biserica Catolică făcea lucrurile sau cum 
credincioşii îşi practicau religia în zilele noastre. 
Era o distanţă mare. Liturghia era foarte scurtă, 
predomina un soi de atmosferă lumească. Şi mă 
întrebam unde se practică religia aşa cum citeam 
la Sfinţii Părinţi. 



Liturghia - Sfintele Paşti 

Am cunoscut un preot ortodox prin interme¬ 
diul lui Luiz Gonzaga, care îi era prieten. Părintele 
ne-a invitat la Liturghie în biserica unde slujea. 
Era învierea Domnului. A fost absolut magic. Am 
realizat că era tocmai ce căutam, dar despre care 
nu ştiam că există cu adevărat. 

Totul avea mai multă greutate. Liturghia, 
modul de rugăciune, postura, iconografia. Mi-am 
spus: „Ei bine, aceasta este o religie cu mai multă 
«carne», cu mai multă consistenţă. Cealaltă [ca¬ 
tolică] are structură, are scheletul - pentru că au 
doctrina -, dar nu mai are carne, a fost golită." 

Am început să mergem la această biserică, 
am devenit ortodocşi şi apoi, după două luni, 
ne-am cununat. 

îndrumare duhovnicească 

Situaţia Bisericii Ortodoxe din Brazilia este 
foarte improvizată. Parohiile sunt mici, pentru 
imigranţi, iar imigranţii au îmbătrânit. Situaţia 
este foarte grea. Am decis să venim în Europa, ca 
să fim mai aproape de ţările ortodoxe tradiţionale. 
Am ajuns în Italia. Am căutat cea mai apropiată 
biserică ortodoxă, iar aceasta s-a nimerit să fie una 
românească din Verona. Imediat ce l-am cunoscut 
pe părinte, l-am îndrăgit foarte mult. 

Mi-am dorit foarte mult să găsesc un îndrumă¬ 
tor, care să mă ajute în viaţa spirituală. Nu voiam 
să fiu doar un credincios care merge duminica la 
biserică şi se roagă câteva minute şi gata. îmi do¬ 
ream să cresc, să fiu aproape de Dumnezeu. Şi ve¬ 
deam că în Biserica Catolică nu exista aşa ceva. Nu 
există o legătură organică şi inviolabilă între un 
părinte şi copiii săi duhovniceşti, în cadrul căreia 
el să-i povăţuiască. îmi doream acest lucru; visam 
la aşa ceva. în Ortodoxie, aveam simţământul - şi 
informaţia, deşi nu o aflasem încă - că îndrumarea 
duhovnicească este încă vie. 

Văzusem un documentar şi câteva cărţi ale 
părintelui Gabriel Bunge. Părintele vieţuia la trei 
ore de noi, în Elveţia, aproape de graniţă. Doream 



foarte mult să-l cunosc. Am reuşit să găsim o mo¬ 
dalitate de a ajunge la sfinţia sa printr-o parohie 
din apropiere. L-am îndrăgit enorm. I-am devenit 
fii duhovniceşti. Mergeam acolo o dată pe lună. 

De fiecare dată când ne întâlnim cu părintele 
Gabriel, suntem copleşiţi de un simţământ de pace 
care ne pătrunde şi ne însoţeşte de-a lungul unui 
anumit număr de zile. Când l-am întâlnit pentru 
prima dată, m-am simţit de parcă aş fi fost beat. 
Chiar şi mirosul din aer s-a preschimbat când 
m-am apropiat de sfinţia sa. Părea că nimic altce¬ 
va nu mai exista, doar chipul sfinţiei sale. Timpul 
s-a oprit. Am fost complet hipnotizat. Are acest 
amestec de dulceaţă şi asprime. Astfel de oameni 
se aseamănă cu Dumnezeu, într-un fel, pentru că 


Dumnezeu este, de asemenea, dulce şi aspru. Ei îl 
imită într-un mod foarte natural. Aşa este părintele 
Gabriel. Foarte direct şi câteodată foarte aspru şi, 
în acelaşi timp, când îi vorbeşti, ai sentimentul 
că te afli pe acelaşi plan intelectual şi spiritual cu 
sfinţia sa. Simţi că îţi este prieten, că sunteţi amân¬ 
doi la acelaşi nivel. Desigur că nu-i aşa, dar aşa 
simţi, că poţi să-i spui orice. Şi când sunt aproape 
de el, nu mai vreau să plec. 

România 

Ne-am mutat în România la sfârşitul anului 
2018. înainte să venim, l-am întrebat pe părintele 
Gabriel dacă ne dă binecuvântarea să locuim în 
România ceva timp. Mi-a spus: „Dacă mergeţi la 
Bucureşti, trebuie să mergeţi la o mănăstire numită 
Stavropoleos şi să vorbiţi cu părintele Iustin". Am 
mers la mănăstire, iar părintele Iustin ne-a primit 
foarte bine. Ne place foarte mult la Stavropoleos, 
a fost o surpriză foarte mare. Totul este atât de 
frumos. întreaga Liturghie este perfectă. 

Legat de România, cred că există două aspecte. 
Primul, cel care ne-a adus aici, pe lângă interesul 
nostru pentru Biserică, a fost faptul că românii 
sunt oameni adevăraţi. Când noi, brazilieni fiind, 
vorbeam cu români, aveam întotdeauna sentimen¬ 
tul că avem în faţă fiinţe umane autentice. Pentru 
că uneori, în unele ţări mai mult decât în altele, 
atunci când dialoghezi cu oamenii există o barieră, 
ceva artificial între tine şi acea persoană, de care 
nu poţi trece. Cu românii totul este pe faţă, foarte 
sincer. Şi, în al doilea rând, nu am văzut niciodată 
oameni atât de generoşi. Când avem nevoie de 
ceva, când avem vreo problemă, prietenii noştri 
români ne sunt mereu alături şi sunt foarte de 
încredere. Este de necrezut. Acest aspect de ge¬ 
nerozitate este foarte izbitor. 

Muzică si Ortodoxie 

* 

Frumuseţea este puterea realităţii de a te atra¬ 
ge. Mi-am petrecut viaţa încercând să dezvolt un 
simţ estetic pentru frumuseţe. Mi-am dezvoltat 
acest simţ foarte mult prin muzică, cu multă dis¬ 
ciplină, un simţ al echilibrului şi al armoniei între 
lucruri. Dacă studiezi muzica, poţi aplica tot ceea 
ce înveţi în ea la orice lucru material din lume, 
poţi vedea totul într-un mod muzical. Prin urmare, 
nu puteam accepta ca atunci când priveam lucru¬ 
rile pentru Dumnezeu sau de la Dumnezeu, să 
nu regăsesc acest aspect într-un mod desăvârşit. 
Şi când exersam operele lui Mozart, ale lui Bach, 
nişte capodopere extraordinare - create de om, 
până la un anumit punct -, iar apoi mergeam la o 
biserică catolică şi vedeam acolo anumite lucruri 
în care nu găseam armonie, mi se părea foarte 

straniu. Subiectul era foarte nobil, foarte frumos, 
dar modul în care era portretizat nu părea să se 
potrivească, lipsea ceva. 

Apoi am descoperit Ortodoxia, frumuseţea 
şi delicateţea iconografiei, frumuseţea vieţii că¬ 
lugărilor, viaţa pustnicilor, simplitatea şi discer¬ 
nământul lor, nu numai în ceea ce spun, ci şi în 
modul în care acţionează, frumuseţea Liturghiei, 
frumuseţea şi aspectul mistic al muzicii bizantine, 
pe care nu o ştiam. Acesta era un tip de frumuseţe 
care m-a frapat. 

Deoarece frumuseţea este puterea lucrurilor de 
a ne atrage, de a ne capta, chiar mă aşteptam să gă¬ 
sesc această frumuseţe în Biserica lui Dumnezeu, 
în modul în care Dumnezeu le îngăduie oame¬ 
nilor să exprime manifestările Sale. De aceea, 
fusesem foarte dezamăgit negăsind-o [în Biserica 
Romano-Catolică]. Dar am găsit-o în Ortodoxie. 
Desigur, nu în fiecare parohie - unele sunt mai 
frumoase decât altele, unele mănăstiri sunt mai 
frumoase decât altele. Dar, în general, compor¬ 
tamentul, modul de a face rugăciuni, modul de a 
privi o icoană, felul de a picta icoanele tradiţionale, 
modul de a evita filosofarea excesivă înlăuntrul 
religiei, grija ca ea să nu-şi piardă misterul şi 
misticismul şi de a sfârşi într-o birocraţie care nu 
are nimic de-a face cu Dumnezeu, ci mai degrabă 
cu funcţiile publice, totul era foarte atent echili¬ 
brat. Aceasta este frumuseţea pe care am găsit-o 
în Ortodoxie. 


Pentru mine, cel mai important şi cel mai frumos 
aspect este cel al preoţilor şi al călugărilor de a fi aspri 
ca bărbaţi, ca bărbaţi adevăraţi şi, în acelaşi timp, 
dulci, calzi. Acest echilibru este unul foarte muzical. 

Cred că Ortodoxia are puterea de a purta şi de 
a aduce oamenilor creştinismul primilor creştini. 
Cred că de n-ar fi fost Ortodoxia, creştinismul 
primelor veacuri s-ar fi pierdut. Consider că 
Ortodoxia este religia originală. Când ne aflăm 
într-o biserică ortodoxă şi vorbim cu un părinte or¬ 
todox, când vedem orice lucru legat de Ortodoxie, 
simţim că ea este religia Sfinţilor Părinţi, continu¬ 
area Noului Testament. 

îndemn 

Fiţi foarte, foarte selectivi, aşa cum sunteţi 
atunci când căutaţi să cumpăraţi ceva pentru casă. 
Fiţi selectivi şi cu locurile în care mergeţi, cu cine 
învăţaţi, cu cele care vi se spun. Trebuie să săpaţi 
adânc şi să cercetaţi exact ca atunci când mergeţi 
la medic; dacă nu sunteţi mulţumiţi, mergeţi la 
altul. Aşa e în toate, inclusiv în religie. 

Din experienţa mea de până acum, dacă doriţi 
să trăiţi religia adevărată, trebuie să încercaţi să 
găsiţi sfinţii în viaţă şi să învăţaţi cu ei. Este posibil 
ca ei să nu corespundă cu aşteptările pe care le 
aveţi, s-ar putea să fie complet diferiţi de ceea ce 
aveţi în minte, dar pe aceştia trebuie să-i căutaţi. 
In lumea de astăzi, ei nu au altă opţiune decât să 
fie puţin ascunşi. Trebuie să săpăm adânc. ■ 

Misiune în India 


Continuăm interviul de anul trecut cu părintele Atanasie Kone din Hawaii, cu relatarea 
misiunii pe care a întreprins-o în India (Tuni, statul Andhra Pradesh) în toamna lui 
2018 şi în primăvara lui 2019. Părintele Atanasie a fost ajutat de ieromonahul Efrem 
Poonen - care timp de 23 de ani a fost ucenic de chilie al părintelui Efrem Moraitis din 
Arizona -, în prezent duhovnic al Schitului Sfântul Nil Sorski din Alaska. Suplimentăm 
interviul cu material din jurnalul ţinut de părintele Efrem. 


începuturi protestante 

Eram creştin protestant în Alaska când, în 
noiembrie 2000, am mers în India într-o misiune 
de evanghelizare şi pentru a fonda un orfelinat. 

Mai apoi, în SUA, strângeam fonduri pentru 
misiune. Eu nu m-am întors în India, dar persoana 
de contact de acolo [Dr. Wesley] a venit de câteva 
ori în Statele Unite pentru a strânge fonduri. Astfel 
am stat mai mult timp împreună şi după aceea am 
rămas în legătură cu el de-a lungul anilor. 

Dr. Wesley 

Dr. Wesley a crescut într-o familie hindusă. 
S-a convertit când avea 17 ani. Convertirea lui a 
fost atât de adâncă şi de reală, încât i-a schimbat 


total viaţa. A plecat de acasă şi aproape a fost 
dezmoştenit de familie. S-a înscris la seminar şi şi-a 
dat doctoratul în teologie, undeva prin Indonezia. 
Apoi s-a întors în India şi a început să se ocupe 
de evanghelizare. Este un misionar extraordinar, 
un om de acţiune, de mare credinţă şi râvnă. El 
şi fratele său, Joshi-Paul, au creat o reţea de 500 
de pastori şi 45.000 de credincioşi. Are cinci copii. 

Sfinţenie 

Când am devenit ortodox, Dr. Wesley s-a cam 
supărat pe mine. Mi-a scris ceva de genul: „Frate, 
de ce părăseşti credinţa, de ce o iei pe calea asta 
ciudată?" Prin 2017 am postat o fotografie de-a 
mea pe Facebook, iar Dr. Wesley mi-a trimis un 

e-mail: „Ce ţi s-a întâmplat, frate, arăţi complet 
diferit, ai ceva ce nu ştiu să fi avut înainte, parcă 
ai avea sfinţenie acum. Cum ai reuşit?" I-am spus: 
„O, nu sunt deloc sfânt, dar asta am încercat să-ţi 
explic despre Ortodoxie." Zice: „Ce este aceea. 
Ortodoxia?" Şi aşa am început să fac catehism cu el 
prin Facebook Messenger. A fost uluit de Ortodoxie 
şi mi-a spus: „Noi, protestanţii, nu au sfinţenie - 
credem că avem, dar de fapt nu avem nimic care să 
conducă o persoană la sfinţenie. Sunt foarte frustrat 
că nu am acces la sfinţenie; Ortodoxia are sfinţenie." 

începuturi ortodoxe 

Dr. Wesley a împărtăşit cu grupul său de pas¬ 
tori lucruri despre Ortodoxie, iar ei au devenit din 
ce în ce mai interesaţi de Ortodoxie. M-a invitat 
să merg să le vorbesc pentru că doreau să devină 
ortodocşi. I-am spus: „Da, sigur, vin în India, le 
vorbesc şi le explic Ortodoxia. Facem catehism şi 
vedem apoi cum evoluează lucrurile". Vorbeam 
în fiecare zi pe Facebook Messenger. 

Marţi, 18 septembrie 2018. Am aflat de la pă¬ 
rintele Atanasie că scopul conferinţei organizate pen¬ 
tru cei 500 de pastori este ca el să le vorbească despre 
Ortodoxie. Aşa că a pregătit 12 omilii catehetice ca să-i 
aducă cât mai repede la înţelegerea Ortodoxiei. Dar nu 
ştie exact la ce să se aştepte. O mare problemă va fi ba¬ 
riera lingvistică, deoarece majoritatea nu ştiu engleza. 
Vom vedea cum lucrează Dumnezeu prin noi şi prin ei. 

Când am ajuns acolo, erau aproximativ 200 de 
pastori interesaţi să devină ortodocşi. Am predi¬ 
cat în fiecare zi, chiar şi de două sau de trei ori 
pe zi, uneori. Am vorbit despre ce este Biserica 
Ortodoxă, despre ce este această sfinţenie, des¬ 
pre cum această Biserică despre care nu au auzit 
nimic este Biserica primară şi despre cum ea este 
desăvârşita descoperire a Adevărului. Oamenii au 
început să reacţioneze, dar nu în opoziţie, ci: „Păi, 
mai spuneţi-ne, cum aflăm mai multe?" 



Sâmbătă, 22 septembrie 2018. Părintele Atanasie 
a mai ţinut o prezentare despre importanţa pocăinţei 
continue. Crede că aceasta este important de ştiut pentru 
ei, căci, ca fost protestant, el cunoaşte cam ce le lipseşte. 


Vindecări 

De fiecare dată când predicam, luam mir 
sfânt [de la Icoana Maicii Domnului din Hawaii] 
şi îi ungeam pe oameni. Este un lucru uimitor, 
dar mulţi oameni s-au vindecat. Au fost peste 50 
de vindecări documentate din acea primă călă¬ 
torie. Am fost întrebat: „Cum te-ai rugat? Ce-ai 
spus?" Am răspuns că singura rugăciune a fost: 
„Preasfântă Născătoare de Dumnezeu, tu ştii 
problemele acestei persoane, roagă-te Fiului tău 
să o tămăduiască". Ne-am rugat pentru sute de 
oameni, sute şi sute, încât oamenii ne opreau pe 
stradă şi ne cereau să ne rugăm pentru ei. 



Joi, 27 septembrie. Joshi-Paul ne-a spus că în ul¬ 
timele zile, 19 persoane au fost vindecate în unul din 
locurile unde am predicat, 8 în alt loc şi 20 în altul! 
După fiecare predică a părintelui Atanasie, ne punem 
amândoi epitrahilele, ungem oamenii cu mir de la 
icoană şi apoi punem epitrahilele peste ei, rugându-ne 
în taină. Cred că motivul pentru care s-au vindecat 
atât de mulţi este, pe de-o parte, harul icoanei Maicii 
Domnului şi, pe de alta, credinţa lor puternică. Este 
foarte emoţionant să vezi evlavia lor adâncă. Se poartă 
cu noi de parcă am fi îngeri coborâţi din cer. 

Cateheză 

Reacţia lor la plecarea noastră a fost: „Vă rugăm, 
trebuie să ştim mai multe, vă rugăm să ne mai 
trimiteţi un preot. Să vă întoarceţi, trebuie să aflăm 
mai multe despre catehism, vrem să ne botezăm." 
Dar nu am putut să mă întorc pentru că am parohie. 

aşa că a trebuit să găsesc un alt preot. Cunoşteam 
un preot misionar, pe care l-am convins să vină. 
Am stabilit să catehizeze 30 de pastori timp de cinci 
zile, toată ziua. Ne-am gândit că, dacă-i catehizăm 
pe pastori, atunci ei la rândul lor îi pot învăţa pe 
oamenii din comunităţile lor de la sate. S-a făcut 
aşa, iar reacţia oamenilor a fost că au vrut să fie 
botezaţi - asta se petrecea în noiembrie-decembrie 
2018. Trebuia să facem ceva cu această dorinţă a lor. 

în noiembrie, câţiva traducători profesionişti din 
India au fost angajaţi ca să traducă în telugu cartea 
părintelui Serafim Bell, „Discovering the Rich Heritage 
of Orthodoxy". Această carte răspunde la întrebările 
pe care protestanţii le au de obicei atunci când încep 
să cunoască Ortodoxia. Şi mai târziu, în decembrie, 
părintele Serafim însuşi a mers în India! 

Campanie de îmbisericire 

Am primit binecuvântare de la Mitropolitul 
Ilarion să mă întorc şi să botez oamenii. Aşadar, 
în februarie 2019, m-am întors în India. 

Părintele Atanasie ne-a invitat pe mine şi pe părintele 
George Maximov din Rusia să-l ajutăm. Părintele George 
are experienţă misionară în Filipine. Vine însoţit de alte 
două persoane din Rusia: maica Ioana şi Anastasia. 



Cealaltă persoană care ni se alătură în această călă¬ 
torie misionară este maica Parascheva. Este una dintre 
maicile de la mănăstirea mea din Alaska, Sfântul Nil. 
Ea îi va învăţa pe indieni să facă prescuri şi le va vorbi 
femeilor despre rugăciune. Dorim să oferim Sfânta 
împărtăşanie tuturor oamenilor nou botezaţi, aşa că 
va trebui să coacem prescuri în India! 

împotriviri 

Vineri, 1 februarie. Astăzi este ziua cea mare în 
care începem să botezăm! Am ajuns la locul de botez, 
care se află în mijlocul unui câmp de orez. în total, 97 
de persoane s-au înscris pentru botez. 

Părintele George şi părintele Atanasie şi-au pus 
veşmintele, iar eu am rămas la masa cu lista de nume 
ca să păstrez o oarecare rânduială. După exorcisme, 
părintele Atanasie mi-a cerut să-mi pun veşmintele şi 
să mă alătur lor pentru că erau prea mulţi oameni şi 
era nevoie de ajutor. 

Săvârşeam botezurile când ne-am trezit dintr-o 
dată cu un grup de oameni puşi pe harţă, gata să 
destrame adunarea şi ameninţându-ne cu folosi¬ 
rea violenţei. Femeile care veniseră să fie botezate 
au ieşit în calea militanţilor hinduşi şi le-au spus: 
„Nu ne puteţi spune ce să facem, vom lupta pentru 
dreptul nostru de a fi botezate." Urma să iasă scan¬ 
dal, aşa că pastorul responsabil cu organizarea, care 
ne invitase acolo, s-a temut foarte tare: „Trebuie să 
ne oprim, altfel va fi vărsare de sânge." Reuşiserăm 
să botezăm doar 43 din cele 97 de persoane. 

Era un lucru uimitor că făceam aceste botezuri 
undeva în mijlocul unui câmp şi, dintr-o dată, 
parcă s-a dezlănţuit iadul şi n-a mai mers nimic, 
întâmplarea i-a zguduit pe pastorii protestanţi, 
încât n-au mai ştiut ce să facă timp de câteva 
zile. Erau îngroziţi că vor fi răniţi de acei hinduşi 
militanţi, care erau extrem de porniţi şi puşi pe rele. 

Sâmbătă, 2 februarie. Dr. Wesley a fost uluit 
de împotrivirea cauzată de botezuri, mai ales când se 

gândea la experienţele sale anterioare de evanghelizare, 
în cei 30 de ani de activitate, nu mai avusese niciodată 
parte de o asemenea împotrivire. Aceasta cu atât mai 
mult cu cât el a convertit hinduşi şi a predicat şi în faţa 
a 40.000 de oameni pe un stadion, fără niciun incident. 
Pentru Dr. Wesley şi pentru ceilalţi era clar că demonii 
sunt conştienţi de amploarea a ceea ce se întâmplă aici. 

Botez 

Trebuia să botezăm 1.000 de oameni, dar din 
cauza haosului am botezat aproximativ 360 de 
oameni. A fost extraordinar! Când botezi în jur 
de 25 de oameni pe zi, este atât de mult har. Este 
uluitor. Nici nu se poate descrie: ai senzaţia că te 
afli pe altă lume, deşi eşti epuizat şi dogorit de 
soarele fierbinte, iar trupul te doare. Am săvârşit 
botezuri timp de aproximativ 10 zile. 

Miercuri, 6 februarie. Părintele Atanasie s-a 
dus dis-de-dimineaţă să-l boteze pe Dr. Wesley cu 
numele Dumitru! După slujbă, Dumitru a spus că se 
simte transformat. 

Sfânta Liturghie 

Duminică, 10 februarie. Am rămas în Srikakulam 
ca să slujim prima noastră Liturghie în India! Planul 
era să părăsim hotelul la 9.30 şi să pregătim lucrurile 


pentru slujbă la biserica de pe strada lui Iosua (noul 
nume al lui Joshi-Paul după botez). Sfânta Liturghie 
a decurs destul de lin, în ciuda faptului că s-a săvârşit 
într-un loc atât de primitiv. Au fost aproape 250 de 
oameni, dintre care aproape 100 se botezaseră în de¬ 
cursul săptămânii. Părintele George a numărat că s-au 
împărtăşit 77 de oameni. 

Imediat după Sfânta Liturghie, s-au apropiat doi 
hinduşi. Erau foarte supăraţi şi vociferau. Iosua ne-a 
spus să ne urcăm repede în maşină. Buclucaşii ne 
aşteptau şi ei şi ne-au urmărit cu maşina lor! 

De fiecare dată când încercăm să săvârşim o taină 
a Bisericii (cum ar fi un botez sau o Sfântă Liturghie) 
în vreo zonă publică din India, puterea sa spirituală 
pare să deranjeze demonii, care ridică oameni împotriva 
noastră. într-un loc precum India, unde hinduismul 
idolatru este religia dominantă, nu este de mirare că 
există mulţi demoni. 

Noii creştini ortodocşi 

* 3 

Duminică, 10 februarie. S-a petrecut o transforma¬ 
re frumoasă cu oamenii de aici. Un caz deosebit a fost cel 
al unei tinere care suferea de o tulburare de alimentaţie 
şi arăta ca un schelet viu. Nu mâncase de patru luni, 
iar mama ei era în lacrimi, disperată. Dar după ce pă¬ 
rintele Atanasie s-a dus acasă la ele şi a binecuvântat-o 
pe această fată, ea a început să-şi revină. Câteva zile 
mai târziu, după ce s-a botezat, a 
dobândit o înfăţişare foarte paşnică 
şi îngerească. Starea ei sufletească şi 
trupească s-a schimbat complet. 

Miercuri, 13 februarie. îmi fac 
griji pentru acest grup de creştini 
ortodocşi nou botezaţi. Trebuie 
multă muncă şi foarte mult timp ca 
ei să se maturizeze în Ortodoxie. Vă 
rog să vă alăturaţi mie în rugăciune 
pentru oamenii buni din India, ca 
Dumnezeu să îi ajute să crească 
şi să ajungă la „măsura vârstei 
deplinătăţii lui Hristos". u 

Mai sunt creştini în Siria? 

Ierod. Meletie Shattahi 



lerodiacon 
Meletie Shattahi, 
Patriarhia Antiohiei, 
Damasc, Siria 


C a să răspundem la întrebarea 
aceasta trebuie să înţelegem îna¬ 
inte de toate istoria poporului sirian şi 
cum numai cu mila Domnului a ajuns 
până în zilele de astăzi. 

Deşi ucenicii au fost numiţi creştini 
întâi în Antiohia Siriei (Faptele Apostolilor 
11, 25-26), creştinismul sirian n-a cunos¬ 
cut pacea decât o perioadă scurtă, care a 
început de când Sfântul Constantin cel 
Mare a dat decretul de la Milan din anul 
313, care a recunoscut creştinismul ca 
fiind religie oficială în Imperiul Bizantin, 
şi a durat 323 de ani, până când Damascul 
a căzut în mâna musulmanilor veniţi din 
peninsula arabă în 636. Persecuţia musul¬ 
mană n-a început dintr-odată. Cât timp 
creştinii plăteau o taxă (haraj), musulma¬ 
nii îi lăsau în pace. Dar au luat cele mai 
importante biserici şi le-au transformat 
în moschei. De atunci, pentru creştini 
nu s-au liniştit apele niciodată în istorie. 
Cruciaţii veniţi din Apus au început o 


persecuţie împotriva creştinismului orto¬ 
dox când au ocupat Antiohia, iar această 
persecuţie a crescut în mod evident cu 
mamelucii mahomedani veniţi din Egipt, 
la căderea Antiohiei în mâna lor la 1268. 

Iar după ei, tot Orientul a căzut într-o 
epocă întunecată odată cu venirea otoma¬ 
nilor, musulmani fanatici. Perioada oto¬ 
mană a fost cea mai grea pentru creştinii 
Siriei, în general, şi pentru ortodocşi, în 
special. Spre exemplu, în noaptea de 9-10 
iulie 1861, otomanii au omorât 50% dintre 
creştinii Damascului, care număra atunci 
în jur de 60.000 de creştini, distrugând 
cartierul creştin din Damasc şi dărâmând 
bisericile. între ele s-a aflat şi catedrala 
ortodoxă, cu 3.000 de martiri care par¬ 
ticipau la Sfânta Liturghie împreună cu 
Sfântul Iosif Damaschin, care a luat îm¬ 
preună cu ei cununa muceniciei după ce 
a consumat Sfintele Taine înainte să intre 
soldaţii otomani în biserică. între 1870 şi 
1916, otomanii au omorât mai mult de 

şase milioane de creştini, dintre care ortodocşii au 
plătit preţul cel mai scump, cu 2.100.000 de martiri. 
După otomani, creştinismul răsăritean a cunoscut 
o altfel de persecuţie odată cu căderea Siriei sub 
ocupaţia franceză şi întemeierea primei biserici 
catolice, care a crescut repede, fiind susţinută de 
guvernul francez. După ce au plecat francezii, în 
1947, creştinismul în Siria a cunoscut pacea şi o 
înflorire fără precedent pentru o perioadă de 65 
de ani, până când a început aşa-zisa „primăvară 
arabă", care a distrus omul şi piatra, iar înainte de 
toate, creştinii şi Biserica lor. 

In Siria, înainte de aşa-zisa 
„primăvară arabă", erau mai 
multe Biserici. Cea mai numeroasă 
era Biserica Ortodoxă, cu aproxi¬ 
mativ 1.700.000 de credincioşi. 

După ei veneau siro-iacobiţii, 
cu 1.200.000, armenii - 600.000 
şi în jur de 300.000 de catolici, 
protestanţi etc. Acum, odată cu 
războiul care nu a încetat din 2011, nu mai sunt 
armeni, căci au plecat cu toţii în Armenia. De aseme¬ 
nea, majoritatea siro-iacobiţilor au plecat, au rămas 
mai puţin de 9.000. Mai sunt în jur de 20.000 de cato¬ 
lici şi 36.000 de protestanţi. Biserica Ortodoxă rămâ¬ 
ne cea mai numeroasă, cu 1.400.000 de credincioşi. 
Biserica protestantă creşte din ce în ce mai mult, 
profitând de sărăcia poporului de după război şi 
având resurse materiale bogate din Occident. 

Acum, războiul militar s-a liniştit, dar a început 
un alt război: războiul economic şi moral. Fiind o 
ţară dărâmată după război. Siria are şi economia 
distrusă, ceea ce înseamnă un nivel ridicat de să¬ 
răcie, cu 82,5% din populaţie sub limita sărăciei. 
Iar sărăcia conduce la o altă problemă, şi anume 
imoralitatea. Moralitatea generaţiei care a crescut 
în perioada războiului este total diferită faţă de 
moralitatea generaţiei care a crescut înainte de 
război. Iar pe umerii Bisericii a căzut sarcina de 
a-i ajuta nu numai pe ortodocşi, ci pe toţi sirienii 
care au nevoie de ajutor. Problema cea mai mare 
este că resursele ei sunt foarte limitate. Fiind o 
mamă. Biserica nu poate să îi lase pe copiii ei fără 
ajutor, dar şi Biserica are nevoie de un mare ajutor. 
Ceea ce face situaţia şi mai dificilă sunt sancţiunile 
americane şi occidentale, care nu afectează decât 
poporul sărăcit şi lipsit de lucrurile elementare 
pentru a trăi cu demnitate. In acest moment, nu 
mai sunt medicamente pentru cei bolnavi. Rămâne 
numai un singur remediu: nădejdea noastră în 
Dumnezeu şi în Fiul Său, Cel care a suferit cu noi 
şi ştie ce înseamnă suferinţa pentru om. 

Ne întoarcem la întrebarea noastră: oare mai 
sunt creştini în Siria astăzi? Desigur, mai sunt. 


Creştinismul a apărut pe acest pământ şi Faţa lui 
Hristos nu se va lipsi niciodată de el. Bineînţeles, 
ca număr, acum sunt mai puţini creştini în Siria, 
înainte de război erau 10% din toată populaţia, 
iar acum se crede că sunt în jur de 6%. însă, după 
calitate, cred că acum sunt mai mulţi creştini în 
Siria decât au fost vreodată în istorie. Creştinul 
este omul care are ceva din „materia" lui Hristos. 
Şi pentru că aici creştinii au gustat ceva din 
patimile lui Hristos, de aceea au dobândit şi ei 
ceva din această materie a Mântuitorului nostru 
Iisus Hristos. 


în aceste împrejurări, credinţa în Hristos ră¬ 
mâne arma cea mai eficientă. Sau, mai bine spus, 
singura armă. Iar credinţa are mai multe trepte, 
care diferă de la un om la altul. Vremea aceasta 
este o vreme a îmbrăţişării. Cel care se consideră 
pe sine întărit în credinţă să aibă grijă de cel care 
este mai slab, în loc să-l judece. Vremea aceasta 
nu este o vreme a dezbaterii sau a polemicii, ci o 
vreme a rugăciunii şi a încurajării, o vreme a coo¬ 
perării şi a dragostei. Vom avea destul timp după 
trecerea războiului pentru a dezbate cât dorim. 

într-o zi, actualul Patriarh al Antiohiei, Ioan al 
X-lea, care atunci era diacon, a luat parte în Cipru 
la o întâlnire unde era prezent şi Sfântul Paisie 
Aghioritul. Pentru că Sfântul Paisie era cunoscut că 
face minuni încă din timpul vieţii, cineva i-a cerut 
să povestească o minune. însă răspunsul Sfântului 
Paisie, după ce s-a uitat la diaconul Ioan, a fost: „Cea 
mai mare minune este că mai sunt creştini acolo." ■ 



Vremea aceasta este o vreme a îmbrăţişării. Nu este 
o vreme a dezbaterii sau a polemicii, ci o vreme a 
rugăciunii şi a încurajării, o vreme a cooperării şi 
a dragostei. 

Sub asediu! Creştinii - cei mai 

3 

persecutaţi locuitori ai planetei 

în civilizaţia de tip occidental tn care trăim, creştinii nu mai sunt persecutaţi, dar 
valorile lor sunt. Iar aceasta în numele „drepturilor" unor minorităţi. în foarte multe 
părţi ale lumii, însă, nu există condiţiile de pluralism şi de toleranţă care fac posibilă 
în Vest însăşi negarea propriilor rădăcini creştine. Acolo, drepturi esenţiale, precum 
cel la viaţă, sunt negate creştinilor. Acolo, creştinii au parte de ură şi intoleranţă greu 
de imaginat pentru creştinii din civilizaţia occidentală. 

Prezentăm doar câteva elemente ale persecuţiei creştinilor, suficiente, însă, pentru 
a înţelege amploarea fenomenului şi ignoranţa noastră. Văzând cu câtă înverşunare 
este prigonit creştinismul în lume, simţim îndemnul de a trăi cu mai multă demnitate 
si trezvie moştenirea lăsată de înaintaşi. 

3 3 3 


Cristofobia elitelor europene 

„Sunt două tipuri de ştiri care nu trec de codu¬ 
rile interne de promovare ale mediilor de informa¬ 
re occidentale: ştirile care pun creştinismul într-o 
lumină favorabilă şi ştirile care arată persecuţiile la 
care e supus. Dimpotrivă, tot ce pune creştinismul 
într-o lumină proastă e imediat promovat ca 
ştire semnificativă. 

Paradoxul este acesta: pentru mediile occiden¬ 
tale de informare. Islamul este acceptabil chiar şi 
când respinge în mod violent lumea occidentală, 
în schimb, creştinismul provoacă respingere chiar 
şi când o apără. îmi vine să spun: mai ales când 
o apără, pentru că o face identificându-se cu ea, 
ceea ce pare de neiertat. 

La originea acestor atitudini stă fobia faţă de 
creştinism, o fobie atât de intensă, încât poate călca 
în picioare chiar şi cel mai puternic sentiment 
moral al lumii contemporane, drepturile omului 
(care a devenit religia civilă a zilelor noastre). 
Cuvântul de ordine al acestei atitudini este cris- 
tofobia." (H.R. Patapievici) 

Cauze ale persecuţiei 

Persecuţia a milioane de oameni nu are loc în¬ 
tâmplător. Majoritatea persecuţiilor au trei motive 


majore: regimuri politice comuniste şi post-comu- 
niste, naţionalismul extremist din unele societăţi 
hinduse şi budiste şi creşterea intoleranţei în unele 
societăţi musulmane. 

Comunism şi post-comunism 

Coreea de Nord 

Ianuarie 2005, provincia Hamgyong. „în urma 
unui denunţ, agenţi de la Unitatea Centrală de Inspecţie 
a Activităţilor Antisocialiste mi-au perchiziţionat casa. 
Au găsit o Biblie. Am fost dus într-un lagăr împreună 
cu soţia şi fiica mea. Fiul meu, care locuia în China, 
a venit în ţară fără să ştie nimic. A fost adus şi el 
în lagăr." 

Septembrie 2005, provincia Nord Pyongan. O feme¬ 
ie de patruzeci şi ceva de ani a fost prinsă având o Biblie 
în casă. A fost dusă la o fermă din apropiere, legată de 
un stâlp şi împuşcată în prezenţa unui martor, care mai 
târziu a fugit din ţară şi a dat mărturie. 

După separarea de Sud, în anul 1948, în Coreea 
de Nord a început o dictatură marxistă sub con¬ 
ducerea „Marelui Conducător" Kim Il-Sung. 
Este ţara cea mai militant ateistă din lume şi, 
deci, cel mai mare prigonitor al religiei, inclusiv 
al creştinismului. Cultul personalităţii lui Kim 
a înlocuit religiile, lucru continuat de fiul său. 

Statul Orissa, India, august 2008 


„Iubitul Conducător" Kim Jong-II, şi de nepot, 
actualul lider, Kim Jong-Un. Prin lege, portretele 
familiei Kim sunt cinstite în toată ţara. Fiecare 
instituţie este obligată să le atârne pe perete şi să 
le cinstească. 

Există un număr considerabil de creştini clan¬ 
destini. însă orice manifestare a religiei creştine 
este strict interzisă. De aceea, creştinii trebuie să-şi 
ascundă credinţa şi faţă de membrii apropiaţi ai 
familiei, putându-se ruga în grupuri de maxim 
2-3 persoane pentru a nu fi deconspiraţi. Un sfert 
dintre ei sunt în lagăre pentru că nu au consimţit 
să participe la cultul familiei conducătoare. 

China 

Nu mai au loc execuţii în masă, ca pe tim¬ 
pul lui Mao Zedong, dar activitatea religioasă 
este strict controlată, în ultima vreme şi prin 
intermediul omniprezentelor camere video cu 
recunoaştere facială. Există trei biserici de stat şi 
o minoritate ortodoxă, a căror activitate este con¬ 
trolată îndeaproape. 

Naţionalismul hindus 

3 

India, statul Orissa, 25-28 august 2008. După asa¬ 
sinarea liderului local al grupării naţionaliste Vishwa 
Hindu Parishad (VHP - Consiliul Universal Hindus), 
care era monah hindus, naţionaliştii hinduşi au dat vina 
pe creştini şi au pornit atacuri în masă împotriva lor în 
tot statul. Atacatorii au tăiat copaci pentru a bloca ac¬ 
cesul forţelor de ordine, au omorât peste 40 de creştini, 
au vandalizat sau incendiat peste 395 de lăcaşuri de 
cult creştine, au tâlhărit sau incendiat peste 5.600 de 
case, au tâlhărit peste 600 de sate, multe femei şi fete 
au fost asaltate sexual. Doi ani mai târziu, peste 60 de 
femei din zonă au fost găsite în New Delhi, vândute în 
sclavie sexuală. Mai mult de 54.000 de oameni şi-au 
părăsit locuinţele. Agresorii au suferit pedepse minime 


şi majoritatea au fost achitaţi. S-a dovedit că liderul 
hindus fusese ucis de extremiştii comunişti maoişti. 

Numeroase state din componenţa Indiei au 
promulgat legi anti-convertire şi restricţii în ceea 
ce priveşte schimbarea propriei religii. De exem¬ 
plu, în statele Rajastan şi Gujarat, pedeapsa pentru 
convertirea unui hindus la creştinism este mai 
mare decât pentru uciderea din culpă. Aceste legi 
creează un climat de ostilitate publică împotriva 
creştinilor şi, în special, a clerului şi a celor care 
fac evanghelizări. 

Naţionalismul budist 

3 

Sri Lanka 

Peste 70% din populaţia singaleză practică 
budismul Theravada, cea mai veche formă de 
budism păstrată. Din dorinţa de a păstra această 
moştenire şi de a o feri de pericolul de a fi coruptă 
de popoare şi religii străine, s-a născut o formă de 
naţionalism singalez şi militantism religios violent. 

Crooswatta, 16 km nord de Colombo. Biserica în¬ 
chinată Fecioarei Maria a fost construită în 2003, iar 
în februarie 2007 au început lucrări de extindere. Pe 
28 septembrie 2008, un grup de extremişti budişti au 
ameninţat că „dacă lucrările de construcţie nu încetează 
până mâine, o să pierdeţi între 10 şi 15 vieţi". Pe 6 
decembrie 2009,1.000 de oameni cu bâte, săbii şi pietre 
au invadat biserica în timpul slujbei de dimineaţă. Au 
distrus totul. Unul din atacatori a încercat să-l loveas¬ 
că cu sabia pe preotul Iuda Lakshman. „Ucideţi-l!", 
strigau atacatorii. 

Persecuţia islamică 

3 

Cea mai mare şi mai răspândită persecuţie îm¬ 
potriva creştinilor are loc în lumea musulmană. Ea 
creşte şi se intensifică tot mai mult. 

Arabia Saudită 

August 2008. Un poliţist religios şi-a omorât fiica, 
Patima Al-Mutairi, pentru că aceasta s-a convertit la 
creştinism. Ea a fost arsă de vie. Limba i-afost tăiată 
- probabil ca repercusiune pentru că publicase articole 
şi poeme creştine pe blog-ul ei. 

Este ţara cu cea mai mare influenţă în lumea 
musulmană, datorită bogăţiei ei colosale (produce 
un sfert din petrolul mondial) şi a Wahhabism-ului 
sunit (o formă de islamism radical) care este practi¬ 
cat acolo şi care este propagat cu tenacitate şi în afara 
ţării. Ea nu permite locaşuri de rugăciune non-mu- 
sulmane pe teritoriul ei, nu permite practicarea altor 

DE CREŞTINI AU SUFERIT DIN 


CAUZA CREDINŢEI LOR IN 2019 

PERSECUŢIE INTENSA 

PERSECUŢIE BUDISTĂ 



religii în public şi nici chiar în privat şi stipulează ca 
toţi cetăţenii ei să fie musulmani. Cei care părăsesc 
Islamul pot fi omorâţi de stat sau de cetăţenii mu¬ 
sulmani fără nicio repercusiune legală. 

Din cei 27 de milioane de locuitori ai Arabiei 
Saudite, aproximativ 10 milioane sunt muncitori 
străini, din care mai mult de un milion simt creştini 
din Filipine, Liban, Etiopia, Eritrea, Pakistan, Egipt 
şi India, precum şi din ţările occidentale. Aceşti 
creştini nu numai că nu se pot întâlni în public 
pentru a-şi practica religia, dar şi când se roagă îm¬ 
preună în privat pot fi arestaţi de poliţia religioasă. 

Prin puterea şi influenţa pe care le are, Arabia 
Saudită este acuzată că a contribuit la radicali¬ 
zarea islamiştilor extremişti în Pakistan, Egipt, 
Afganistan, nordul Nigeriei. Statul a finanţat 
construirea de moschei, şcoli, biblioteci şi centre 
academice musulmane în SUA şi în multe alte 
ţări din lume. Osama bin Laden şi majoritatea 
teroriştilor care au participat la atentatul împotriva 
World Trade Center din 11 septembrie 2001 au fost 
educaţi în Arabia Saudită. 

Iran 

Februarie 2011. Teheranul a ars 600 de cărţi cu 
Noul Testament descoperite într-un autobuz la punc¬ 
tul de frontieră din Salmas. în aceeaşi perioadă, Iranul 
condamna internaţional arderea Coranului de pastorii 
Terry Jones şi Wax/ne Sapp în Florida. 

Este un stat islamic care se luptă cu Arabia 
Saudită pentru supremaţie în lumea musulmană. 


propagând islamismul şiit. în Iran, uciderea celor 
care părăsesc Islamul nu este pedepsită de lege. 
Există aproximativ 350.000 de creştini în Iran, 
marea majoritate armeni, cărora li s-a cerut să 
declare public că nu vor converti musulmani. 

Pakistan 

în 2010, Ana, o creştină de 12 ani, a fost răpită 
în Ajunul Crăciunului şi dusă în alt oraş, unde a fost 
ţinută 8 luni de zile, timp în care a fost în mod repetat 
violată, bătută şi forţată să se convertească la Islam. 
A reuşit să evadeze şi să sune familia ca să o recupe¬ 
reze. Răpitorii au depus cerere la poliţie pentru a le 
fi returnată, afirmând că Ana se convertise la Islam 
şi se căsătorise cu unul din violatori. Poliţia a sfătuit 
familia că ar fi mai bine să o predea „soţului", care era 
membru al unei organizaţii teroriste, altfel ar putea fi 
daţi în judecată. îngrozită, întreaga familie a ales să se 
ascundă, să dispară. Conform legii pakistaneze, vârsta 
legală pentru căsătorie fără acordul părinţilor este de 
16 ani. 

Cu o majoritate covârşitoare de peste 170 de 
milioane de musulmani, care se radicalizează din 
ce în ce mai mult, cei aproximativ 3 milioane de 
creştini din Pakistan simt sub o presiune constantă. 

Oricine strică sau desacralizează un Coran 
poate fi condamnat la închisoare pe viaţă. 

Ca şi în alte ţări musulmane, precum Egiptul, 
există practica de a răpi fete şi femei creştine sau 
hinduse şi a le forţa să se căsătorească cu bărbaţi 
musulmani sau să se convertească la Islam. 

Sudan 

Februarie 2012, tabără de refugiaţi din Nuba. 
O femeie a declarat că soldaţi (nord)sudanezi înarmaţi 
au venit în satul ei în camioane care aveau mitraliere 
montate în spate. „Nu vrem pe nimeni care spune că 
e creştin în satul ăsta!" Au violat femei şi au comis 
brutalităţi. Legau oamenii şi îi executau. 

Timp de decenii, sudul Sudanului a fost însân¬ 
gerat de unul din cele mai îndelungate şi brutale 
războaie civile din istorie. Războiul a început în 
1983, când regimul de la Khartoum a impus legea 
Şaria în toată ţara. In total au murit 2 milioane de 
sud-sudanezi, în mare parte creştini, alte 4 mili¬ 
oane au fost relocaţi, mulţi în tabere de refugiaţi 
sordide, mii au fost luaţi ca sclavi la casele musul¬ 
manilor din nord. Nordul a declarat un jihad cu 
intenţia de a islamiza Sudul. 

După separarea ţării în Nord şi Sud la 9 iulie 
2011, au rămas aproximativ un milion de creştini 
în nordul musulman. 

Nigeria 

Maiduguri, nord-estul Nigeriei, iulie 2009. Boko 
Haram a atacat sedii de poliţie, închisori, şcoli, locaşuri 
de cult şi case creştine, incendiind totul în calea lor. 
Violenţa s-a răspândit în statele Borno, Kano şi Yobe, 
urmărindu-i în principal pe creştini. Mulţi au fost 
răpiţi şi forţaţi, sub ameninţarea cu moartea, să renunţe 
la credinţă. Aproximativ 700 de oameni au murit numai 
în Maiduguri. 


Este ţara cea mai populată din Africa, cu peste 
160 de milioane de locuitori. Aproape 10% din ei 
păstrează credinţe vechi africane, iar restul sunt 
musulmani şi creştini, în proporţii egale. Creştinii 
sunt majoritari în sud, musulmanii în nord. Sursa 
conflictelor violente a fost încercarea de a impu¬ 
ne Şaria în întreaga ţară şi proliferarea grupă¬ 
rilor islamice paramilitare, printre care temuta 
Boko Haram, care, în august 2009, s-a aliniat la 
Al-Qaeda. 

Caz aparte: Leagănul creştinătăţii 

Orientul Mijlociu şi nordul Africii au fost lea¬ 
gănul creştinătăţii şi locul de unde creştinismul 
s-a răspândit în toată lumea. 

In 1914, aproape un sfert din populaţia 
Orientului Mijlociu era creştină. Acum sunt 
mai puţin de 5%. In Irak, prezenţa creştină a 
scăzut de la 35% la 1,5%; în Iran, de la 15% la 
2%; în Siria, de la 40% la 10%; în Turcia, de la 
32% la 0,15%. Principalul motiv al scăderii este 
persecuţia religioasă. 

în ultimele decenii a avut loc un adevărat ge¬ 
nocid împotriva creştinilor din Orientul Mijlociu, 
în faţa căruia lumea occidentală a rămas, în mare 
parte, indiferentă. 

Irak 

în Moşul, ISIS a însemnat casele creştinilor cu 
litera „N" scrisă cu roşu - de la „nazarineni". Apoi, 
creştinilor li s-a spus că trebuie să se convertească sau 
să moară. Aceasta s-a întâmplat pe scară largă şi în 
Siria, în zonele ocupate de ISIS. 

După 2003, două treimi din cei aproximativ 
1,5 milioane de creştini din Irak au fugit în Siria, 
Iordania sau mai departe. Clericii creştini au fost 
ţinte predilecte ale atacurilor teroriste. 

De-a lungul istoriei, creştinii din Orientul 
Mijlociu au fost factori de stabilitate şi echilibru. 
Au creat şcoli de care au beneficiat toţi. De exem¬ 
plu, la alegerile prezidenţiale din 2005 din Irak, 
trei dintre candidaţii musulmani erau absolvenţi 
ai Colegiului Iezuit din Bagdad. Cu toate acestea, 
creştinii simt că sunt cetăţeni de mâna a doua în 
ţările din Orientul Mijlociu unde musulmanii 
sunt majoritari. ■ 

Surse: 

Paul Marshall, Lela Gilbert, Nina Shea, 
Persecuted. The global assault on Christians; 

opendoors.org 

Protos. Ieremia B. 

Sediul Mitropoliei Cernăuţilor, construit în 1864-1882, în prezent Universitatea din Cernăuţi 


Şcoala si tinerii români din 

5 9 

regiunea Cernăuţi - încotro? 

Marin Gherman 



Marin Gherman, 
jurnalist, 
directorul 
Centrului Media 
BucPress, Cernăuţi 


Ş coala a fost în permanenţă un 
izvor nesecat al cunoştinţelor şi 
al identităţii naţionale. învăţământul în 
limba maternă pare important mai ales 
în mediul comunităţilor de români din 
afara României. Fiind înconjurată de ro¬ 
mâni, după cum spunea Nicolae Iorga, 
România ca stat trebuie să manifeste o 
grijă aparte faţă de aceştia, or, anume ei 
fac parte din marele neam românesc. 

în ultimii ani, accesul tinerilor români 
din regiunea Cernăuţi la învăţământul 
în limba maternă a devenit mai dificil. 
Legea Educaţiei din 2017 şi altele care 
au urmat până în 2020 au redus semnifi¬ 
cativ dreptul la studii în limba maternă 
pentru comunitatea română, în pofida 
numeroaselor explicaţii ale autorităţilor 


cum că ,„niciun drept nu este încălcat" 
prin inovaţiile legislative. Aşadar, dacă 
în ciclul primar se mai păstrează într-o 
oarecare măsură sistemul de învăţământ 
în limba română, la gimnaziu şi liceu nu¬ 
mărul de ore predate în limba ucraineană 
creşte de la un an la altul. în clasele supe¬ 
rioare, cel puţin 60% din materii trebuie 
predate în limba ucraineană, iar formula 
„cel puţin" ar însemna şi 95-99%. Aceste 
reglementări legislative au complicat şi 
mai mult situaţia românilor din regiunile 
Cernăuţi, Transcarpatia şi Odesa. 

Ca un colac de salvare, dar - ce-i 
drept - unul mai mult iluzoriu, legis¬ 
latorul ucrainean a lăsat posibilitatea 
de şcolarizare în orice limbă în cadrul 
şcolilor particulare. Câte şcoli particulare 

a deschis până acum România în Cernăuţi sau în 
altă parte? Răspunsul este: niciuna. Ca o replică 
la iniţiativele Kievului în domeniul educaţiei, 
Bucureştiul a luat decizia în 2017 să acorde burse 
elevilor din clasele întâi şi a doua care învaţă în 
limba română - o decizie bună, însă aceasta este 
minusculă pentru a modifica echilibrul de forţe. 

Dacă nimic nu se va schimba în următorii 
2-3 ani, comunitatea românească din Ucraina 
riscă să se trezească asimilată cultural, mental şi 
identitar, iar memoria istorică va dispărea pentru 
totdeauna. Merită menţionat faptul că în şcolile 
româneşti din Ucraina nu se predă istoria româ¬ 
nilor, iar tinerii nu mai fac legătura între ei, ca 
entitate colectivă, şi strămoşii lor, care au creat 
neamul românesc. 

Creşterea numărului de ore care vor fi predate 
în limba ucraineană şi descreşterea celor în limba 
maternă vor cauza o ruptură şi mai mare între 
România ca ţară-mamă şi românii din regiunea 
Cernăuţi. Tinerii nu vor mai cunoaşte noţiuni din 
geografie, istorie, biologie, chimie, matematică în 
limba lor maternă. Aceste materii vor fi predate 
doar în limba ucraineană. Va urma dispariţia orică¬ 
rui interes faţă de cărţile, publicaţiile şi emisiunile 
de specialitate în limba română, iar tinerii care fac 
parte din neamul românesc nu vor mai simţi nece¬ 
sitatea de a cunoaşte bine şi în profunzime limba 
lor maternă. Satele româneşti cu şcoală ucrainizată 
sau rusificată dispar de pe harta naţiunii române 
- ne învaţă istoria secolului al XX-lea. 

Problema conştientizată de mediul asociativ 
românesc din Cernăuţi nu prea găseşte soluţii la 
nivel diplomatic şi politic la Bucureşti, lucru care 
a provocat o anumită dezamăgire. Nu putem miza 
nici pe soluţii de alternativă, non-politice, care sunt 
total absente ca măsuri de păstrare a identităţii 
româneşti în Ucraina. Din păcate. România nu 
reprezintă un model economic atrăgător pentru 
comunitatea românească, statul român nu des¬ 
chide uzine sau alte entităţi economice în zonă 
prin oamenii săi de afaceri (vorbim de prestigiul 
economic al limbii române), nu acordă credite şi 
granturi pentru IMM-uri, precum face Ungaria 


în Transcarpatia, care se bucură de respectul 
ucrainenilor din zonă. Mai mult decât atât, mulţi 
ucraineni îşi dau copiii la şcolile cu predarea în 
limba maghiară. Nu trebuie să idealizăm modelul 
Budapestei, însă grija acesteia faţă de comunitatea 
sa din Transcarpatia se traduce prin efecte benefi¬ 
ce pe mai multe paliere: creştere economică, şcoli 
particulare, universităţi, centre culturale, drumuri 
asfaltate, un mediu asociativ divers, care nu se 
axează doar pe cultură, nemaivorbind de spriji¬ 
nul diplomatic la nivel internaţional al aspiraţiilor 
minorităţii ungare de a-şi păstra identitatea. 
Lucrurile se cunosc în comparaţie. 

Dacă ne punem întrebarea ce va urma, nu vom 
găsi prea multe răspunsuri optimiste. Unii români 
din Cernăuţi se vor baza în continuare pe familie 
ca centru de educaţie şi de transmitere a identităţii 
şi limbii materne. Insă acest lucru nu este suficient 
în cel de al treilea mileniu, în contextul provo¬ 
cărilor noi şi a necesităţii de adaptare rapidă la 
realităţile socio-politice şi geo-lingvistice schim¬ 
bătoare. Românii din Ucraina sunt în aşteptarea 
unei mângâieri din partea fraţilor din România: 
prin susţinere diplomatică şi tărie politică, prin 
atitudini patriotice şi conştiente faţă de neamul 
românesc. Se mizează mult şi pe societatea civilă, 
pe clerul şi elita culturală din Patria-mamă, care 
ar trebui să sensibilizeze şi să iniţieze o revenire a 
elitei politice din România la rădăcinile uitate şi la 
fraţii lăsaţi singuri în anii '40 ai secolului trecut. ■ 

Gînduri despre învăţămînt 
pe timp de pandemie 

Lucia Cifor 



Lucia Cifor, 
prof. univ. dr., 
Facultatea 
de Litere, 
Universitatea 
„AU. Cuza” laşi 


C ontextul pandemie în care ne 
desfăşurăm viaţa are, alături de 
inconvenientele create, şi o parte bună, 
cum au toate lucrurile care ni se întîm- 
plă. Partea bună o văd în puterea de a ne 
obliga să ne descoperim nouă înşine, în 
exerciţiul activităţilor cu un grad mare de 
rutină, cum este îndeobşte considerat a fi 
învăţămîntul, laturile ascunse, de nu şi mis¬ 
terioase ale acestor activităţi. De exemplu, 
importanţa prezenţei fizice în activităţile 
de instruire, atît a profesorilor, cît şi a ele¬ 
vilor, în obişnuitele şi cvasigeneralizatele 
activităţi didactice faţă în faţă. Atît de mult 
ne obişnuiserăm cu deplîngerea situaţiei 
cînd elevii şi chiar profesorii nu se dove¬ 
deau a fi suficient de activi la activităţile 
didactice obişnuite, că începuserăm să 
credem că intemetul şi tehnologiile tot mai 
sofisticate pot şi chiar ar trebui, susţineau 
nu puţini entuziaşti, să substituie cu totul 
actorii procesului de învăţămînt ori măcar 
să remodeleze rolurile acestora. 

După cîteva luni de desfăşurare a 
activităţilor didactice online, dincolo de 



inevitabilele dezamăgiri produse de in¬ 
frastructura insuficientă sau de-a dreptul 
precară din unele unităţi de învăţămînt, 
dincolo şi împreună cu slaba sau in¬ 
suficienta dotare a tuturor elevilor şi 
studenţilor cu dispozitivele necesare unei 
bune comunicări online, cei capabili de 
onestitate recunosc că nici pe departe nu 
pot aceste mijloace ale învăţării la distanţă 
să înlocuiască tradiţionalele lecţii faţă în 
faţă, indiferent de vîrsta învăţăceilor ori 
de nivelul lor de instruire. 

Care să fie explicaţia? Una banal de 
simplă, dar care nici nu putea fi pînă 
astăzi adusă prea uşor în dezbatere, 
întrucît se referea la unul dintre acele 
fenomene incontrolabile, care neputînd 
fi predat şi învăţat, nici nu trebuie dez¬ 
văluit: inspiraţia. De la elevii de şcoală 
primară pînă la studenţii din anii termi¬ 
nali, se poate auzi acest unanim reproş 
adus învăţămîntului la distanţă: lipseşte 
inspiraţia generată şi catalizată de con¬ 
textul emoţional creat de prezenţa fizică 
şi co-prezenţa intelectuală/spirituală a 
actorilor din actul pedagogic: profesori 
şi colegi. Predarea la distanţă nu reuşeşte 
să-i inspire pe învăţăcei, chiar cînd pro¬ 
fesorul este bine pregătit sub aspectul 
utilizării tehnologiilor (lucru rar încă la 
noi, atît în învăţămîntul preuniversitar, 
cît şi în cel superior). Fascinaţia exercitată 
asupra tinerilor de tehnologii pare să se 
fi diminuat în contextul utilizării lor de-o 
manieră exclusivă, în învăţămînt ori în 
alte practici ale vieţii în pandemie. 

Mai mult ca oricînd, acum, prezenţa 
în persoană şi predarea ca transmitere 
de la persoană la persoană îşi revelează 
însemnătatea şi pregnanţa. Tot acum. 

limitele şi iluziile generate de puterea tehnologi¬ 
ilor tot mai performante din învăţarea la distanţă 
se descoperă ca atare, indicînd un adevăr pe cît 
de simplu, pe atît de tainic: un om învaţă doar de 
la alt om, nu de la o maşină, un om nu poate fi 
înlocuit de nicio cucerire a tehnicii în activitatea 
de modelare (educare/instruire) a unui alt om. Cel 
care predă, pe sine se predă, pentru că nu doar o 
sumă de informaţii transmite, pe acestea le poţi 
descoperi şi în cărţi ori pe internet, ba chiar într-o 
cantitate mai mare decît 
poate tezauriza oricare 
dintre oameni. Cînd 
spunem „se predă pe 
sine" ne referim la 
ceea ce fac dintr-un om 
cunoştinţele, deprinde¬ 
rile, informaţiile pe care 
le transmite el ca profe¬ 
sor, cu toate transformă¬ 
rile şi mutaţiile sensibile 
care survin în persoana 
sa în timp ce predă. 

Profesorul nu este 
un depozit de cunoştinţe, nici un 
simplu vehicul al acestora. El se 
(auto)creează, devine profesor, pe seama multi¬ 
plelor ocazii de a vitaliza cunoaşterea dobîndită 
prin trăirea şi exprimarea de sine. In exerciţiul 
predării, el se schimbă pe el însuşi, ştiut fiind că 
profesorul adevărat învaţă şi în timp ce predă, nu 
doar înainte de a preda. Ca unul care învaţă predînd 
se descoperă profesorul pe sine învăţăceilor săi, 
într-un climat intens emoţional şi emulativ, în care 
nu se mai ştie cine dă şi cine primeşte. De fapt, cu 
fiecare lecţie reuşită, nu doar elevii, ci şi profesorul 
experimentează inspiraţia, fără ca asta să însemne 
dobîndirea unei asigurări pe viaţă de bun profesor. 
Inspiraţia vine ca un dar, nu vine la cerere, iar cînd 
nu vine, nu se poate suplini prin zel pedagogic. 
Profesorii care au cunoscut inspiraţia în timpul 

D e 21 de ani lucrez în învăţământ. Am 
investit fix jumătate din viaţa mea în 
această meserie care, pentru mine, înseamnă res¬ 
ponsabilitate. Slujire. Şi îndoiala permanentă că 
am făcut suficient de mult pentru copii. De pildă, 
ştiu că i-am învăţat pe destui să scrie corect în 
limba română. însă oare pe câţi i-am învăţat SĂ 
ÎŞI IUBEASCĂ limba? 

Cred că voi lucra cu copiii mereu. 

DAR nu într-un sistem care nu are grijă de 
toţi oamenii lui. Care impune ideologii agresive. 
Care-mi atacă credinţa. Care agresează inocenţa 
copiilor. Care neagă sau minimalizează valori 


lucrului cu elevii/studenţii ştiu şi ce pericole se 
ascund în asemenea experienţe pedagogice. Pe 
unii dintre ei, inspiraţia îi face mai umili, ştiind 
că ceea ce a fost mai bun şi mai deosebit în acti¬ 
vitatea lor de la catedră nu li se datorează, că lor 
li s-a dat, ei nu au făcut decît să se predea acestei 
inspiraţii venite din altă parte decît din ambiţia 
sau voinţa lor. Mai sunt însă şi profesori cărora 
aceste fulgurante momente de inspiraţie le iau 
minţile şi, în loc să se smerească, ei se infatuează. 

Profesorul inspirat, 
capabil să înfrunte is¬ 
pita autoadulării, este 
pe deplin răsplătit prin 
iubirea care vitalizează 
orice proces de predare 
şi învăţare, persona- 
lizîndu-1. Cei care sunt 
părtaşi la un proces 
de predare-învăţare 
modelat de inspiraţie 
sunt cimentaţi de 
acest eros divin al 
cunoaşterii-împreună, 
care îi va lega pe viaţă de profeso¬ 
rul lor şi de grupul/grupa în care au 
desfăşurat lecţiile cu profesorul respectiv. Cu tim¬ 
pul, ei vor mai uita din informaţiile şi cunoştinţele 
primite, niciodată însă nu vor putea fi rupţi de ceea 
ce i-a unit şi crescut spiritual. Şi nu doar învăţăceii 
nu-1 vor uita pe profesorul inspirat, nici acesta nu-i 
va uita pe cei cu care a experimentat marea taină 
a inspiraţiei, pentru că, „printr-un proces interac¬ 
tiv, osmotic, (şi) magistrul învaţă de la discipol 
în timp ce predă" (George Steiner). Profesorii 
buni, magistrii exemplari, ştiu întotdeauna cît 
de îndatoraţi le sunt elevilor sau discipolilor lor. 
După cum şi discipolii, indiferent că-i urmează 
sau îi contestă (depăşindu-i) pe maeştrii lor, ştiu 
ce rol important au jucat aceştia în devenirea lor, 
nu doar profesională, ci şi umană. ■ 

consacrate. Şi nicidecum în postura de cobai al 
nesfârşitelor experimente oficiale. 

Fiecare profesor are libertatea să-i înveţe pe 
copii lucruri ziditoare. Nu doar nişte conţinuturi 
dictate de programă. 

Cât vor exista responsabilitatea, dăruirea, 
integritatea, curajul, discernământul, credinţa, 
nădejdea, dragostea şi - fireşte - ştiinţa de carte a 
profesorilor, şcoala va fi şcoală. 

Sau nu va mai fi deloc. 

Ioana Revnic, profesor la Liceul Pedagogic Ortodox 
„Anastasia Popescu", Bucureşti 





Foto: Benedict Both 



Măicuţo, tu: vecie, 
Nemuritoare carte 
De dor si omenie 
Si cântec fără moarte! 

în loc de nemurire - mama 

Corina Pantelimon Bistriceanu 



Corina Pantelimon 
Bistriceanu, 
conf. univ. dr., 
Facultatea de 
Sociologie, 
Universitatea 
„Spiru Haret", 
Bucureşti 


„Femeile au copii" 

Cele mai nespiritualizate, mai materi¬ 
aliste concepţii antropologice pornesc de 
la o evidenţă de netăgăduit în ştiinţă, ca 
şi în viaţă: primul principiu al cunoaşterii 
omului ca specie este acela că „femeile 
au copii" (principiu enunţat de Robin 
Fox în lucrarea lui clasică, de factură 
evoluţionistă, „Kinship and Marriage" - 
Rudenie şi căsătorie, din 1967). 

Că „femeile au copii" este un principiu 
antropologic mai important decât altele 
o dovedeşte anterioritatea cronologică şi 
logică a acestei idei. Mamele erau recu¬ 
noscute social şi venerate cultual mult 
înainte de a se constata sau de a conta 
contribuţia virilă a bărbatului la zămis¬ 
lire; în epocile matriarhale, aceste valori 
- ale fecundităţii, generării şi regenerării 


- erau considerate cu mult mai impor¬ 
tante decât celelalte - ale dominaţiei, 
inovării, explorării. Matriarhatul nu 
însemna venerarea femeii, ci venerarea 
maternităţii ca primă şi sigură evidenţă 
a acestei nemuriri secundare concedate 
omului prin înlănţuirea, în moarte şi 
viaţă, a generaţiilor. 

Mama si învestirea tatălui 

Desigur că, deşi femeile şi bărbaţii 
continuă astăzi să facă aceleaşi lucruri 
pe care le-au făcut dintotdeauna, mater¬ 
nitatea nu mai este venerată ca valoare 
supremă a umanităţii. Patriarhatul, pa¬ 
ternitatea, patria - ca loc al tatălui - au 
devenit ideile directoare în societăţi. 
Mamele şi descendenţa pe care ele o asi¬ 
gură au rămas însă coloana vertebrală a 

familiei. Legitimitatea (drepturile şi datoriile) 
era garantată de tată; dar filiaţia, „materia" 
asupra căreia ea se putea manifesta era asi¬ 
gurată de mamă. 

Pentru că mama este izvorul primelor şi 
celor mai importante certitudini, era atât de 
importantă moralitatea şi fidelitatea mamei. 
Rolul tatălui de a-şi recomanda şi asigura 
progenitura în faţa lumii începea după ce era 
convins că statutul de tată i se cuvine, recu¬ 
noscut fiindu-i de către mamă. 

Am mamă, deci exist 

Mama nu dă copilului numai certitudinea 
existenţei lui fizice şi biologice, ci mult mai 
mult decât atât. Căci copilul se naşte nu numai 
în ceasul în care vede prima dată lumina soa¬ 



relui, ci şi înainte şi după aceea, când înţelege, 
treptat, că lumea lui nu este numai pântecul 
cald sau sânul dulce, când privirea i se întinde 
dincolo de ochii mamei, iar mâinile apucă şi 
altceva decât părul ei. Această naştere lentă 
presupune neapărat continuitatea, legătura 
neîntreruptă cu mama; altfel, copilul se va 
desprinde brusc, va creşte în salturi, putând 
avea perioade de precocitate, dar şi manifes¬ 
tări de înapoiere sau pierderi iremediabile în 
ceea ce se va închega ca propria sa lume. 

Cercetările antropoloagei Jean Liedloff 
în triburile primitive din America de Sud au 


consacrat ideea de „continuum" ca temelie a 
creşterii materne a copiilor. Spre deosebire 
de principiile moderne, care susţin nevoia de 
emancipare, de autonomizare a copilului de la 
cea mai fragedă vârstă, principii despre care 
se crede că ele cultivă capacitatea de adaptare 
a copilului, culturile arhaice şi tradiţionale 
(între care numim şi cultura tradiţională 
românească) cunosc legătura neîntreruptă a 
copilului cu mama. Această continuitate nu 
duce la dependenţă, aşa cum sugerează orien¬ 
tările moderne menţionate, ci la independenţă 
treptată şi stabilă, căpătată odată cu depline¬ 
le puteri ale copilului de a-şi avea propriile 
certitudini. Dimpotrivă, îndepărtarea şi în¬ 
străinarea copiilor de mame, uneori făcută - 
împotriva oricărei logici şi rânduieli - de către 
mame însele, nu duc decât la înstrăinarea şi 
însingurarea copiilor. Nu este independenţă 
această emancipare atât de lăudată astăzi, 
ci pierderea siguranţei, a încrederii. Copiii 
crescuţi astfel nu devin liberi decât pentru 
a-şi redefini nevoia de ataşare şi de încredere 
- eventual în alte legături permise sau încura¬ 
jate social: cu şcoala, cu telefonul, cu grupurile 
de socializare, cu presa, cu serviciile sociale 
sau cu locul de muncă. 

Rolul mamei este de a păstra mereu dis¬ 
ponibilă copilului lumea naşterii lui, ceea ce 
va însemna pentru el, de aici înainte, mereu, 
acasă; de fapt, de a se păstra mereu disponibilă 
lui, căci lumea copilului se desfăşoară treptat 
şi concentric în jurul mamei sale. De aceea, 
orice mamă reinterpretează şi modifică univer¬ 
sul în sensul maternităţii sale. Se redefineşte 
pe sine şi întreaga lume din jurul ei. 

In acest spirit putem să înţelegem com¬ 
portamentele (prea) uşor condamnate de 
puericultura modernă ca neigienice sau 
imprudente ale mamelor ţărănci: purtarea 
copilului cu sine la câmp, în pădure sau la 
târg, alimentarea din mâncarea lor, dumica¬ 
tă înainte, atingerile afectuoase şi insistente, 
intimitatea lumii pe care o creează în jurul lor 
şi al „puiului" lor. Tot în acelaşi spirit se poate 
citi una dintre capodoperele artei populare, 
legenda Maicii Domnului - Călătoarea plecată 
în căutarea Fiului său, pierdut copil şi regăsit 
pe cruce. Dumnezeu. Şi tot în acelaşi fel se 
poate înţelege intimitatea legăturii dintre om 
şi Maica Domnului, într-un univers atât de 
apropiat şi atât de iertător, având în grijă „pre 
toţi viermii/ Şi toţi viespii,/ Pre toate gujuliile/ 
Şi toate gângăniile..şi, cu siguranţă, pe toţi 
oamenii în ceasurile neajutorării lor. ■ 

Cu sinceritate, despre prietenie 

Mihaela Dumitru 


D e aproape fiecare dată când închid telefo¬ 
nul după o lungă discuţie cu una dintre 
cele mai bune prietene, despre o bucurie, ori poate 
povestind vreo mică furtună, inima mi se îmbracă 
în recunoştinţă. La finalul oricărei întâlniri, parcă 
nu îmi ajung cuvintele pentru a exprima ce bucu¬ 
rie e aceea de a avea prieteni. 

Indiferent de câte metafore ar putea fi folosite 
în descrierea prieteniei, cred că cele mai potrivite 
sunt cele simple, curate, fireşti. Iar cu firescul ei 
nu a încetat vreodată să mă surprindă! Fiindcă, în 
ciuda faptelor deosebite ale prieteniei, naturalul în 
care se îmbracă o face părtaşă fiecărui suflet. Nu 
cred că au fost prea multe amintiri auzite la bunicii, 
la părinţii mei sau chiar la cei de vârsta mea, care să 
nu amintească de prietenii cei mai buni. O părtăşie 
cotidiană la marile sau micile evenimente ale vieţii, 
care multiplică bucuria şi uşurează suferinţa. 

Astfel încât nu pot să nu-mi amintesc de eter¬ 
nele, lungile discuţii cu prietenii mei din timpul 


perioadelor dificile, care, printre plângeri feluri¬ 
te, au puterea extraordinară de a ridica mult din 
greutate. Sigur, problemele, stresul sunt tot acolo, 
însă puterea liniştitoare a acestor împărtăşiri nu 
o pot explica decât prin minunea prieteniei. Aici 
găsesc, personal, miracolul ei! Soluţiile nu sunt 
nici imediate, nici rapide, totuşi sufletul îşi găseşte 
deseori puterea, după ce oftează faţă de ei. Taină, 
ori poate doar picătură de veşnicie ascunsă sub 
aspectul firescului! 

Iremediabil, gândul îmi ridică în faţa inimii 
o amintire dragă a prieteniei. Iar imaginea unei 
nopţi lungi, care s-a continuat până dimineaţa, în¬ 
cepută cu multe lacrimi din partea mea şi sfârşită 
într-un zâmbet larg, îmi încălzeşte iar sufletul. 
Mutându-mă la o nouă facultate mult mai dificilă, 
simţeam din zi în zi cum avântul mi se atenua. Dar 
venind în vizită doi dintre cei mai buni prieteni, 
după o îmbrăţişare şi o discuţie lungă, inima şi-a 
luat încă o dată poziţia de zbor. Iar eu, dincolo de 

curajul pe care l-am primit, am rămas din nou cu 
profunda convingere că cel mai potrivit cuvânt 
pentru a descrie prietenia este un sincer mulţumesc. 
Cred cu tărie că acest chip al prieteniei este uni¬ 
versal. Face parte din miracolul ei ca prietenii să 
ne primească o parte din dureri, fără să simtă 
greutatea lor. 

Insă, pe lângă marele sprijin al prieteniei lor, 
mi-ar fi dificil să nu amintesc marea bucurie a 
împărtăşirii întâmplărilor frumoase. Nevoia pe 
care o simt, atunci când zilele sunt darnice în 
fericire, de a vorbi cu ei. Nu de puţine ori mă ui¬ 
mesc şi mă numesc cu adevărat binecuvântată în 
momentele în care, indiferent de problemele lor 
personale, se bucură atât de mult pentru mine, 
încât pare că bucuria mea le aparţine. Şi sigur că 
le aparţine! Nu ştiu ce farmec ar fi avut un premiu 
literar pe care l-am primit anul trecut fără toată 
bucuria pe care am văzut-o atunci în ochii lor. Nu 
era nicidecum doar evenimentul meu, ci al nostru, 
fiindcă trăiau odată cu mine acea satisfacţie. Sau 
cum aş putea desprinde întâlnirile noastre de tot 
umorul cu care ne colorăm zilele unii celorlalţi. 
Lucruri fireşti ale prieteniei, dar care pentru mine 
o transformă în acel loc cald al inimii. 

Totodată, deplin caracteristică prieteniei am 
înţeles ca fiind statornicia. Iar acesta e un alt aspect 
al acestei legături, pe care îl numesc, fără tăgadă, 
picătură a veşniciei. Anii de şcoală au fost preţioşi 
mai ales din prisma unei prietenii pe care tim¬ 
pul a îngăduit-o de atunci. Fireşte, zilele ne-au 
purtat prin diferite locuri, dar se pare că numai 
fizic, întrucât inimile ne-au rămas apropiate. Nu 
vorbim des, vorbim atunci când trebuie, iar aici e 
doar meritul inimii. De mai bine de opt ani nu mai 
stăm în aceeaşi bancă, dar acest fapt nu a fost un 
impediment pentru statornicia prieteniei noastre. 
Nu pot uita surprinderea pe care am avut-o, anul 
trecut, când la aniversarea zilei mele de naştere 
a venit alături de alţi prieteni pentru a-mi face o 
surpriză, în ciuda depărtării şi a orei târzii. Iar 
urarea ei O prietenie care nu a fost afectată nici măcar 
de timp sau distanţă. îmi doresc să îi putem dovedi 
în continuare timpului că lucrurile vor fi la fel!, nu 
face decât să îmi întărească mereu încrederea în 
trăinicia prieteniei adevărate. 

In cufărul a ceea ce simt eu a fi prietenia mai 
aşez cu mare grijă unul din cele mai deosebite 
sentimente, acela al despărţirii de orice aparenţă, 
al iubirii necondiţionate. Despre el mă simt cu 
adevărat nevoită să amintesc, fiindcă l-am trăit 
din plin, asemenea multora dintre cei îmbogăţiţi 
cu prietenia. Lângă prieteni am această stare a 
libertăţii totale, de întoarcere acasă. Iubirea lor nu 
e legată de aspecte exterioare ale mele, ci direct 


de sufletul meu. Nu îmi e teamă să îmi exprim 
vulnerabilitatea, căci pentru ea am primit doar 
îmbrăţişări, nu îmi e teamă că glumele nu îmi 
vor fi înţelese, fiindcă au fost primite mereu prin 
complicitate, cum nu îmi e frică nici să greşesc, 
pentru că la final mă aşteaptă un sfat sincer. Fiind 
adesea ocupată sau poate doar neatentă, neglijam 
să îi contactez. Iar când luam legătura cu ei, o 
făceam cu o oarecare nesiguranţă. Fireşte, era o 
nesiguranţă nefondată. Fiindcă, la capătul celălalt, 
mă aştepta, cu braţele deschise, prietenia ! Eram ac¬ 
ceptată exact aşa - cu întârzieri, uitări - şi iubită! 
Inevitabil, mă întrebam ce leagă sufletele atât de 
mult încât înţeleg defectele fără explicaţii?! 

Tot prietenia mi-a dezvăluit această uluitoare 
abilitate a sa de a descoperi esenţialul. Un chip 
drag al ultimilor doi ani devine referinţă pentru 
această dezvăluire. O prietenie care m-a surprins 
mai întâi prin legarea ei, întrucât suntem atât de 
diferite. Dar prietenia nu a ţinut cont de asta, 
pentru că a escaladat toate caracteristicile noastre 
exterioare şi ne-a unit prin asemănarea sufletelor, 
pe care nu aş fi intuit-o vreodată. Iar întâlnirile 
noastre sunt doar întâlniri de suflet ! Prietenia mi-a 
revelat această identificare a inimii celuilalt, prin- 
tr-un limbaj doar al ei. Altfel nu îmi pot explica 
cum două persoane atât de diferite pot fi atât 
de apropiate. 

Iar bucuria de a avea prieteni nu o pot exprima 
fără să numesc creşterea spre mai bine, mai fru¬ 
mos! I-am găsit mereu ca pe o imagine constantă 
a omului care mi-aş dori să devin. îmi apar în 
minte momente în care ne strângem în jurul unor 
idei, în jurul unor fapte bune sau a împărtăşirilor 
care ne ajută în devenire. Prietenia cu cel pe care 
îl numesc şi dragul meu îmi stă mărturie pentru 
aceasta. Multă motivaţie şi îndreptare a privirii 
către ceea ce contează cu adevărat s-a revărsat din 
această prietenie. îmi place să spun că tovărăşia lui 
mi-a oferit mai multe tipuri de iubire, printre care 
se numără iubirea de istorie şi de ţară. Alături de ei 
devin mai conştientă de lucrurile cu care sufletul 
ar trebui să se îndeletnicească, ce merită efortul 
şi ce nu. 

Prietenia e trăită, desigur, de fiecare în parte. 
Totuşi, sunt nuanţe ale ei care traversează nisipul 
mişcător al timpului fără să îmbătrânească. Prin 
legătura aceasta tainică înţeleg dar, primit şi de 
dăruit. Dincolo de amintirile care grăiesc neînce¬ 
tat, prietenia este pentru mine acea prezenţă care 
nu permite să trăiesc fără recunoştinţă. Iar eu nu 
cred că aş putea să închei altfel, decât spunându-le, 
aşa cum poate oricine ar încheia câteva rânduri 
despre părtaşii sufletului său, că le mulţumesc şi îi 
iubesc mult! m 

Câte tinere românce au fost 
traficate? Cât ne pasă? 


România este principala ţară membră a UE sursă a traficului de persoane spre ţări 
din Uniunea Europeană. Aproape jumătate din femeile care se prostituează tn ţările 
Europei Occidentale sunt din România. Urmează Republica Moldova, Ucraina şi Rusia. 


A n de an, mii sau zeci de mii de adoles¬ 
cente şi tinere din România şi Republica 
Moldova au ajuns victime ale exploatării sexuale 
în Occident, traficate de reţele de români. In cei 
30 de ani de la căderea comunismului, numărul 
lor depăşeşte, probabil, un milion. 

Un număr pe care nu îl poate valida sau inva¬ 
lida nicio instituţie de stat sau europeană, ori de 
cercetare academică sau a societăţii civile, pentru 
că nimeni nu a întreprins un demers sistematic 
pentru a afla măcar numărul victimelor; cu atât 
mai puţin ce s-a întâmplat cu ele. / 

Metoda Loverboy - „Iubitul" 

Când se vorbeşte despre traficul de per- \ 
soane, primul gând este la răpirea lor. Dar \ 
nu răpirea este calea prin care marea majoritate 
a femeilor sunt traficate, ci o metodă care la în¬ 
ceput nu implică violenţa, ci mimează dragostea 
şi sprijinul. 

Dintre adolescentele şi tinerele românce, 80% 
sunt vulnerabile la metoda Loverboy - „Iubitul". 
Ceea ce înseamnă că, dacă sunt alese ca ţintă, 80% 
din ele nu au nicio şansă să scape. 

Traficanţii identifică o potenţială victimă şi 
apoi unul din ei desfăşoară o campanie de cucerire 
sentimentală, care durează de la câteva săptămâni 
până la câteva luni. Ţintele sunt în special tinere 
care sunt în mod evident vulnerabile: din familii 
dezorganizate (eventual aflate în sistemul de stat 
de protecţie a copilului), fără o situaţie materia¬ 
lă bună, cu un nivel de pregătire şcolară scăzut, 
care sunt dornice să primească atenţia, dragostea. 


protecţia, siguranţa şi stabilitatea pe care nu le-au 
primit în familie. 

La început, traficantul o înconjoară pe victimă 
în mod sistematic cu multă atenţie, o flatează, îi 
oferă cadouri şi ieşiri în public care o măgulesc şi 
o fac să se simtă iubită şi în siguranţă. Ii promite 
împlinirea viselor şi o viaţă sigură alături de el. în 
paralel, în mod intenţionat o izolează de grupul 
de prieteni şi de familie. 

Când victima a devenit dependentă emoţional şi 
nu are un apropiat care să intervină, are loc plasarea 
în circuitul exploatării sexuale, fie în mod direct, fie 
prin vânzarea ei. Trecerea de la falsa relaţie de dra¬ 
goste la exploatare poate avea loc în două moduri. 

Unul este violent, în care se folosesc bătaia, 
violul, şantajul cu fotografii şi clipuri video rea¬ 
lizate în mod consimţit sau pe ascuns în timpul 
relaţiilor intime, confiscarea actelor şi a telefonului 
şi preluarea accesului la conturile personele de pe 
reţelele de socializare. 

Celălalt mod este neviolent: traficantul con¬ 
tinuă falsificarea poveştii de dragoste, amăgin- 
du-o că pentru împlinirea planurilor de a avea un 
viitor frumos împreună este nevoie ca pentru o 
perioadă să practice prostituţia, pornografia sau 
video-chat-ul. Dacă dependenţa emoţională s-a 
instalat, victima va accepta ani de zile situaţia 
fără nicio opunere, chiar dacă raţional este clar că 
viitorul frumos nu există, ci este minţită şi folosită. 

Familia şi societatea nu previn traficul 

In anul 2016, 3,5 milioane de femei şi 1 milion 
de fete minore au fost victime ale exploatării sexu¬ 
ale, la nivel mondial. Statisticile europene arată că 
doar una sau două din 100 de victime sunt salvate 
şi că doar unul din 100.000 de traficanţi europeni 
este condamnat! 

De ce se cade pradă traficului atât de uşor şi 
de ce este atât de grea stoparea lui? 

Piedicile principale în prevenţie simt familiile 
disfuncţionale şi lipsa de informare publică. In 
România, Republica Moldova şi la românii din 
Ucraina sunt condiţiile ideale pentru înflorirea tra¬ 
ficului de femei: sărăcia unor segmente sociale, lipsa 
de informare despre cum are loc traficul de persoane 
şi despre implicaţiile tragice ale exploatării pentru 
victime, lipsa de conştientizare a responsabilităţii 
pentru siguranţa propriei persoane şi concepţia 
naivă că „mie nu mi se poate întâmpla aşa ceva", 
uşurinţa călătoriei în ţări consumatoare de prostituţie 
(cu paşaportul românesc), lipsa de implicare siste¬ 
matică şi de anvergură a statului şi a societăţii în 
această problemă, impunerea impresiei false că 
începerea vieţii intime înainte de căsătorie este un 
semn de civilizaţie şi facilitarea publică a infidelităţii 
în căsătorie, ipocrizia cu care sunt tratate victimele în 
comparaţie cu traficanţii şi cu consumatorii. 

Neştiinţa si dispreţul întreţin uciderea 

3 3 3 I 3 3 

De ce ştiu viitoarele victime atât de puţin des¬ 
pre drumul pe care merg voioase? De ce nici cei 
din jur nu realizează ce va urma? 


Primele persoane care ar trebui să le prevină şi 
să prevină societatea sunt cele care au fost deja vic¬ 
time. Dar femeile care cad victimă traficului devin 
nevăzute pentru societate. Viaţa lor curge în afara 
spaţiului public. In afară de cele aflate în aceeaşi 
situaţie, ele nu povestesc nimănui ce înseamnă cu 
adevărat viaţa lor. Iar dacă povestesc, sentimen¬ 
tele, dorinţele, durerile lor sunt minimalizate din 
cauza a două păreri false, dar larg răspândite: că 
ele au ales liber să facă ceea ce fac şi că, dacă ar 
vrea, ar ieşi singure din prostituţie. 

Principala piedică în calea salvării persoanelor 
traficate este lipsa de înţelegere a efectului răului 
asupra victimelor. 

Traficul este, aproape în toate cazurile, capătul 
unui drum presărat cu traume, lipsă de ocrotire, 
abuz în copilărie şi adolescenţă. Multe dintre 
femeile recrutate prin metoda Loverboy au fost 
întâi abuzate de rude, de vecini, de cunoscuţi ai 
părinţilor, de colegi, nu de puţine ori chiar de 
partenerii de viaţă ai mamelor lor, alţii decât taţii 
lor, fără ca mamele să îşi dea seama. Având în 
vedere această realitate, ţările nordice din Europa 
şi-au întemeiat politicile publice pe considerarea 
femeilor din prostituţie ca victime. De aceea, ele 
îi incriminează legal doar pe traficanţi, proxeneţi 
şi clienţi, nu şi pe femei. 

Normativizarea patimii desfrânării 

Cei care generează şi întreţin exploatarea se¬ 
xuală sunt consumatorii, care nu au parte de blam 
social nici măcar cât victimele, darămite pe măsura 
reală a ceea ce fac ei: participă la uciderea sufleteas¬ 
că şi, pe termen lung, şi la cea trupească a femeilor. 

Există un cadru mai larg, internaţional, care 
facilitează traficul de femei şi păstrarea mentalităţii 
publice care dispreţuieşte femeile despre care am 
vorbit. Este vorba despre separarea artificială între 
industria exploatării sexuale şi traficul de persoane. 

Prin legalizarea diferitelor forme de prostituţie 
(pornografie, video-chat, bordeluri) este întărită 
falsa percepţie că femeile de acolo fac ceva liber 
consimţit, ca şi cum ar avea un serviciu oarecare, 
că bărbaţii care sunt clienţi sunt nişte cumpărători 
care au nevoie de un produs, iar proxeneţii sunt 
oameni de afaceri respectabili, cu familii şi copii, 
care contribuie la bugetul ţării. Ca urmare, statutul 
şi starea femeilor de acolo nu mai sunt analizate 
cu atenţie. 

Corectitudinea politică ignoră apriori realitatea 
că cea mai mare parte a femeilor din prostituţie, 
pornografie şi video-chat sunt traficate. ■ 

Sorin lonescu 

Glasul tinerilor. 

Răspunsuri la frământările tinereţii 


Ai o amintire frumoasă legată 
de copilărie? 

îmi amintesc mereu cu drag jocurile între¬ 
prinse cu fratele meu în grădina casei şi la ţară, 
în satul Ciprian Porumbescu, sat unde îşi aveau 
originea rudele mamei. Ne confecţionam deseori 
arcuri, săgeţi, săbii, buzdugane şi puşti din răchite 
şi sălcii, însă tot acest arsenal trebuia căutat mai 
întâi în natură, prin lanuri şi hăţişuri, lângă pâraie 
şi iazuri, trebuia „meşteşugit" cu toporişca, testat 
şi ascuns de ochii curioşi. Toată osteneala aceasta 
ne dădea un sentiment al împlinirii, al satisfacţiei 
că ne puteam alege singuri instrumentele şi sce¬ 
nariul jocului. împreună fiind, aveam impresia că 
următoarea zi va fi o nouă ocazie de aventuri, de 
găsire a noi ascunzători prin scorburi de copaci. 


Petru Andrei 
Juravlea 

25 de ani, jurist, originar 
din Suceava, absolvent 
al Facultăţii de Drept a 
Universităţii Bucureşti. 
Preocupat să schimbe 
colţul său de lume în mai 
bine şi să scoată adevărul 
la iveală. Pasionat de citit 
şi de peripluri montane. îi 
place să se ghideze după 
cuvintele: „Audiatur et altera pars" (Ascultă şi partea 
adversă) şi „Numquam periit amor" (Dragostea nu 
moare niciodată). 

de confecţionare a propriilor hărţi şi de întreprins 
acţiuni de cercetare prin grădinile vecinilor şi prin 
hambarele unchiului nostru. Aventura aceasta te 
îmboldea să iubeşti să rămâi culcat la pământ în 
iarba înaltă, printre gâze şi alte insecte, să simţi 
mirosul de fân cosit, de flori de câmp şi de lemn 
ars în bucătăriile de vară ale ţăranilor. 

O altă amintire extraordinară este naşterea su¬ 
rorii noastre. Fiind doi băieţi, o fetiţă era ca o perlă 
în casă, o fiinţă al cărei suflet era diferit şi atât de 
drag nouă, încât eu şi fratele meu rezervaserăm 
fiecare câte un obraz la cât de mult o pupam. 

Cum tti trăieşti tinereţea fără să 
ţi-o pierzi? 

Cred că tinereţea e cea mai bună perioadă din 
viaţă, în care putem sădi în noi seminţele unei vieţi 
în voia lui Dumnezeu. Simt că tinereţea este o forţă 
prin ea însăşi. De sufletul nostru depinde şi cum 
manifestăm puterea tinereţii în exterior. Nu îmi 
pierd tinereţea pentru că, asemenea unei flori, o 
îngrijesc să fie recunoscătoare pentru toate, atentă 
la a alege din toate ceea ce îi este de folos, să aibă 


modele vrednice de urmat şi să caute permanent 
comuniunea reală şi conştientă cu Dumnezeu. 
Dacă sufletul a fost rănit de dragostea harică a 
Sfintei Treimi, el nu-şi va pierde tinereţea aseme¬ 
nea trupului, căci având vocaţia veşniciei, va căuta 
mereu acea dragoste. Iar căutarea dragostei e una 
din trăsăturile tinereţii. 

Care îti sunt cele mai mari temeri 
sau frământări? 

Cea mai mare temere este ca eu şi toţi pe care 


i-am cunoscut să nu ne mântuim, să fim lipsiţi 
de comuniunea veşnică cu Sfânta Treime. Ar fi 
cel mai mare eşec al vieţii mele, ratarea scopului 
pentru care m-am născut. 

O altă temere e să mor fără să văd Basarabia re- 
unificată cu Ţara Mamă. Comunismul a dispărut, 
dar urmele sovietizării au rămas în unele zone din 
stânga Prutului. Conştientizarea fibrei naţionale 
comune, prin cultură şi predarea istoriei, alături 
de eforturi guvernamentale din ambele părţi, cred 
că ar trebui să fie etape cheie ale acestei reunificări. 

Simţi uneori că eşti singur? Dacă da, 
cum depăşeşti singurătatea? 

Au fost momente în viaţă când într-adevăr 
am simţit singurătatea. Dar lecturile şi rugă¬ 
ciunea m-au ajutat. Când afli şi simţi legătura 
harică cu lumea nevăzută, când citeşti ce spunea 
Evagrie Ponticul, că în timpul rugăciunii îngerii 
îngenunchează alături de tine, când afli că Maica 
Domnului este grabnic ajutătoare şi e supărată 
pe cei care nu îi cer nimic, singurătatea îşi pierde 
orice efect. 


Cum ti-ai vedea 

3 

familia pe care ai 
dori să o tntemeiezi? 

Cred că viitorul 
ideal ar fi o familie 
numeroasă, într-un 
sat sau oraş de munte, 
aproape de o mănăs¬ 
tire. Scopul principal 
în educaţia copiilor ar 
fi creşterea în frica lui 
Dumnezeu, fără televi¬ 
zor, prin cultivarea lec¬ 
turilor, a drumeţiilor în 
natură şi a pasiunilor 
fiecăruia. Poveştile în 
familie la gura sobei ar 
fi evenimente cât mai dese, la fel ca lecturile în 
comun sau cositul ierbii în grădină, cu băieţii. Cu 
timpul, cred că e foarte importantă împărtăşirea 
sentimentelor dintre părinţi şi copii, alături de 
discuţiile despre idei şi concepte. 

Pun foarte mult preţ pe menţinerea surprize¬ 
lor, a atenţiei şi a blândeţii între soţi şi între părinţi 
şi copii. Atât înainte, cât şi după plecarea copiilor, 
soţii ar trebui să menţină legătura dragostei lor vie 
şi în voia lui Dumnezeu. 

Ce ai spune unui tânăr care nu este 

interesat de a-L cunoaşte pe Dumnezeu? 

Este aproape imposibil să nu crezi. Dar, pen¬ 
tru credinţă ai nevoie de o sinceritate raţională, 
desprinsă de orice prejudecată şi, mai ales, un 
simţământ al inimii care îţi arde fiinţa în căutarea 
Adevărului. Vei fi surprins că Adevărul nu e o 
filosofie, ci o Persoană care le cuprinde pe toate 
şi care îţi va răspunde la toate, îţi va arăta cum 
să trăieşti cu deplinătate fericit, căci este singura 
fericire liberă, dezinteresată şi nesfârşită. De ce 
este greu să nu crezi? Pentru că minunile au fost, 
sunt şi vor fi parte integrantă din viaţa Bisericii. 
In fiecare an Iordanul îşi va schimba cursul de 
Bobotează, norul va învălui muntele Tabor de 
Schimbarea la Faţă, iar Sfânta Lumină se va fi 
coborât în Sfântul Mormânt nearzând un timp 
materia în chip minunat. 

Este imposibil să nu crezi când inima îţi e răni¬ 
tă de dragostea lui Hristos. Nu te vei mai raporta 
la cursul vieţii tale indiferent faţă de dragostea 
care ţi-a atins sufletul, pentru că nu vei mai putea 
ignora firescul lucrurilor. 

Ce ai spune cuiva care consideră că nu 
are nevoie de Biserică sau de preot pentru 
a-L cunoaşte pe Dumnezeu? 

Doar Biserica poate facilita legătura dintre om 
şi Dumnezeu, ea fiind o realitate divino-umană. 
Dacă Sfântul Pavel afirmă că noi suntem mădula¬ 
rele Bisericii şi astfel alcătuim un singur trup care 
suferă pentru boala unui singur mădular, este pe 
deplin înţeles de ce nu ne putem mântui decât 


în comuniune unii cu ceilalţi, în cadrul Bisericii. 
Mântuitorul este capul acestui trup, al Bisericii, 
astfel încât o viaţă fără Biserică sau în afara ei ar 
echivala cu a-L respinge conştient pe Dumnezeu. 

Preoţii sunt urmaşii Sfinţilor Apostoli, cei care 
au continuat transmiterea harului de-a lungul 
veacurilor, cei care asemenea Sfinţilor Apostoli 
au puterea de a dezlega păcatele oamenilor. Sfinţii 
Apostoli în călătoriile lor hirotoneau preoţi, di¬ 
aconi şi episcopi, păstrând legătura cu aceştia, 
astfel încât ascultarea faţă de Hristos se reflecta 
în ascultarea Sfinţilor Apostoli şi a celor hirotoniţi 
de ei. „In numele lui Hristos, aşadar, ne înfăţişăm 
ca mijlocitori, ca şi cum însuşi Dumnezeu v-ar în¬ 
demna prin noi" (2 Corinteni 5, 20). 


Ana Ciobanii 

23 de ani, educator la 
o grădiniţă din Iaşi, 
originară din Moineşti 
(Bacău), absolventă a 
Facultăţii de Teologie 
Ortodoxă şi studentă 
a Facultăţii de Ştiinţe 
ale Educaţiei din Iaşi, 
vicepreşedinte ASCOR 
Iaşi. Se consideră binecu¬ 
vântată, având încă trei 
fraţi şi cinci surori. Iubeşte foarte mult copiii, este 
implicată în ceea ce face şi dornică să îşi trăiască fru¬ 
mos tinereţea şi restul vieţii. 

Cum tti trăieşti tinereţea fără să 
ţi-o pierzi? 

îmi trăiesc tinereţea din plin, fiind atentă la 
ce se întâmplă în jurul meu, la oamenii care îmi 
apar în cale, la şansele pe care Dumnezeu mi le 
trimite pentru a mă şlefui. Toată energia, curăţia, 
entuziasmul, dragostea, bucuria sunt daruri ale 
tinereţii pe care mă străduiesc să le folosesc pentru 
a mă clădi şi forma ca om şi, nu îl ultimul rând, 
pentru a le pune în slujba Celui de Sus, ajutându-i 
pe cei din jurul meu. 

Ce crezi că dă prospeţime vieţii? 

Un cuget curat, familia, un stil de viaţă sănătos, 
credinţa din suflet şi bucuria pe care o primim 
când îi ajutăm pe ceilalţi, când lăsăm propriul 
ego la o parte şi încercăm să privim lumea din 
perspectiva aproapelui. 

Cum vezi familia 
pe care ai dori să 
otntemeiezi? 


O văd alături de lo¬ 
godnicul meu, iar cămi¬ 
nul pe care îl vom forma 
să fie plin de pace, aşa 
cum am simţit-o în sânul 
familiei. îmi doresc să 
avem copilaşi pe care să 
îi creştem inspirându-le 
frumosul, bucuria vieţii, 
hărnicia, adevăratele 


valori ale neamului nostru şi pe 
Dumnezeu înainte de toate. 


Ce ai spune unui tânăr 
care nu este interesat de a-L 
cunoaşte pe Dumnezeu? 

Cred că în străfundul fiinţei 
noastre fiecare avem sădită 
această dorinţă de cunoaştere 
şi sentimentul unei Divinităţi, 
a unei Puteri care armonizează 
şi dirijează lumea. I-aş spune 
aceste lucruri, l-aş invita să pri¬ 
vească natura şi să îşi asculte 
conştiinţa, iar Dumnezeu cred 
că îi va mişca inima. 

Ce ai spune cuiva care consideră că nu 
are nevoie de Biserică sau de preot pentru 
a-L cunoaşte pe Dumnezeu? 

L-aş ruga să privească lumea şi tot ce este în jur. 
Singuri nu putem face mare lucru. Aşa cum soa¬ 
rele nu luminează pentru el, copacii nu înverzesc 
pentru ei, râurile nu curg pentru ele, toate acestea 
sunt puse în folosul celorlalţi. Iar în Biserică, în 
comunitate II vom cunoaşte pe Dumnezeu, în ea 
ne mântuim. 

Preoţii, care au primit harul de la Dumnezeu, 
sunt asemenea părinţilor care au grijă şi îndrumă 
noul născut. Ar fi absurd să credem că un nou 
născut poate să crească şi să se dezvolte singur. 
Cred că aşa este şi în cazul preoţilor. Au rolul de 
a sprijinii, de a îndruma şi de a creşte credincioşii 
pentru Hristos. 


Care îti sunt cele mai mari temeri 
sau frământări? 


Ca nu cumva să îmi baricadez mintea cu con¬ 
vingeri şi principii proprii încât să nu mai reuşesc 
să primesc nimic din jur, adică să nu ajung în mo¬ 
mentul în care să fiu convinsă că tot ce spun eu 
este bine şi corect. 


Simţi uneori că eşti singură? Dacă da, 
cum depăşeşti singurătatea? Dacă nu, de 
ce nu? 


Nu îmi amintesc să fi trăit sentimentul de sin¬ 
gurătate. Copilărind într-o familie numeroasă, iar 
în timpul facultăţii având o viaţă activă, nu am 
avut timp să mă plictisesc. Am primit o educaţie 
ce L-a făcut pe Dumnezeu prezent în viaţa mea, 
am fost mereu implicată în multe activităţi şi sunt 
înconjurată de prieteni: 
acestea sunt motivele 
pentru care nu m-am 
simţit singură. 

POMPILIU 
GÎRLONTA 

3 

20 de ani, născut în 
România, de la şase ani 
locuieşte în Sacramento, 
California, student al 
Facultăţii de Inginerie 
„Henry Samueli" din 
cadrul Universităţii din 
California, Los Angeles. 
Membru al comunităţii 
româneşti de la Parohia 
„învierea Domnului", membru 
ROYA (Romanian Orthodox Youth 
of the Americas) împreună cu cele 
trei surori ale lui, participând la tabe¬ 
rele organizate în SUA şi România. 

Ai o amintire frumoasă 
legată de copilărie? 

Ţin minte cum mă jucam cu 
surorile mele când eram mici. 

Organizam piese de teatru in¬ 
spirate din basmele care mama 
ni le povestea seara. Aveam şi o 
cameră video pe care o foloseam 
să ne înregistrăm. Era bucurie mare să vedem în¬ 
registrările, pentru că greşeam des şi aveam ocazia 
să ne corectăm. 

Cum tti trăieşti tinereţea fără să 
ţi-o pierzi? 

Eu găsesc bucurie şi o oarecare împlinire în 
lucrurile simple. 

Care îţi sunt provocările şi cum 
le depăşeşti? 

Provocările mai mari le găsesc în lucrurile 
pe care le preţuiesc cel mai mult. Uneori sunt 
neînţelegeri cu prietenii sau cu cineva din fami¬ 
lie, pentru că îmi este greu să-mi păstrez răbda¬ 
rea. In acele momente, descopăr că rugăciunea 
şi însingurarea pentru a mă gândi limpede la ce 
mă frământă sunt două lucruri care mă ajută să 
depăşesc aceste situaţii. îmi dă nădejde şi gândul 
că pot învăţa ceva valoros despre mine sau acea 
persoană, prin acea încercare. 

Cum vezi familia pe care ai dori să 
oîntemeiezi? 


O familie apropiată de viaţa creştinească, 
aproape de Biserică şi de Sfintele Taine şi povăţuită 
de un duhovnic. O familie care luptă împreună 
pentru a trăi ceea ce credem, în care cei doi se ajută 
unul pe altul să se ridice din orice cădere. 

Ce ai spune unui tânăr care nu este 
interesat de a-L cunoaşte pe Dumnezeu? 

In primul rând aş dori să mă întâlnesc cu acel 
tânăr. După aceea aş începe să-l cunosc, să văd ce 
îl interesează, ce îl pasionează. Astfel, aş încerca 
să intru într-o relaţie personală cu el. 


Ce ai spune cuiva care consideră că nu 
are nevoie de Biserică sau de preot pentru 
a-L cunoaşte pe Dumnezeu? 

Aş încerca să povestesc din viaţa mea cum am 
simţit ajutorul Bisericii sau al preotului. Aş încerca 
să am o discuţie despre frumuseţea bisericilor din 
satul românesc, despre frumuseţea comunităţii 
parohiale, despre oameni care au crescut împre¬ 
ună şi s-au ajutat unul pe celălalt. Aş încerca să 
vorbesc şi despre frumuseţea comunităţilor care 
s-au format în jurul mănăstirilor. 

Gina-Mădălina 
Tapu 

3 

21 de ani, originară din 
Piatra-Neamţ, studentă 
a Facultăţii de Inginerie 
Chimică şi Protecţia 
Mediului „Cristofor 
Simionescu " şi a Facultăţii 
de Compoziţie şi Studii 
Muzicale Teoretice, din ca¬ 
drul Universităţii de Artă 

„George Enescu" - Iaşi. Voluntar ASCOR Iaşi, Pro 
Vita Iaşi şi reporter Radio Trinitas, filiala Iaşi, pentru 
emisiunea „Tineri către tineri". îi place să creadă că este 
doar un copil care încearcă să-L prindă pe Dumnezeu 
de mână, apoi să meargă alături de El, ca un simplu 
trecător prin lume, plecând mai departe doar cu dra¬ 
gostea Lui. 

Ai o amintire frumoasă legată 
de copilărie? 

Am numeroase amintiri, majoritatea fiind tră¬ 
ite în sânul Bisericii, mai exact la o mănăstire de 
maici din Neamţ, unde împreună cu prietenii co¬ 
lindam dealurile, priveam cerul înstelat, trăgeam 
clopotele şi ele pe noi în aer, ajutam la magazinul 
bisericesc, cântam la strană ori stăteam şi ascultam 
poveţele părintelui Justin Pârvu. 

Ce crezi că dă prospeţime vieţii? 

Prospeţimea vieţii este dată de bucuriile vre¬ 
melnice venite de Sus şi de nădejdea celor veşnice. 
Ştim că tinerii au o înclinaţie naturală spre opti¬ 
mism, veselie, lipsa grijilor. 

Care îti sunt cele mai mari temeri 
sau frământări? 

Sinceră să fiu, am numeroase temeri şi fră¬ 
mântări, dar cea mai mare ar fi faptul că, în aceste 
vremuri tulburi în care trăim, în societatea aceasta 
care tinde spre ateism, îmi este frică de rezistenţa 


omului, de presiunea care se pune pe noi pentru 
a dezerta din ceata lui Hristos. 

Care îţi sunt provocările şi cum 
le depăşeşti? 

Cele mai mari lupte duse ca fată simt la nivel de 
gând. Cu ajutorul rugăciunii, evit statul de vorbă 
cu gândurile, care mă împing spre deznădejde. 

Simţi uneori că eşti singură? 

Sentimentul de singurătate apare, din punctul 
meu de vedere, când te simţi neiubit, când tinzi 
mai mult spre iubirea celor din jur decât să tinzi 
spre iubirea adevărată. încerc să caut dragostea 
lui Dumnezeu prin rugăciune, unindu-mă cu El 
şi încercând să realizez că dragostea adevărată S-a 
răstignit pentru mine ca să mă facă nemuritoare. 

Ce ai spune cuiva care consideră că nu 
are nevoie de Biserică sau de preot pentru 
a-L cunoaşte pe Dumnezeu? 

Un lucru pe care deja l-am făcut în liceu şi la fa¬ 
cultate a fost să trezesc o bună îndoială în cugetele 
colegilor influenţaţi de învăţăturile atee ale profe¬ 
sorilor prin subtile contraargumente sau întrebări 
încuietoare. După cum spunea Valeriu Gafencu: 
„chiar dacă nu reuşim să schimbăm lumea, măcar 
să trezim interesul, să o facem să-şi pună întrebări." 
Noi nu suntem chemaţi să îi învăţăm pe alţii, ci în 
primul rând să ne mărturisim credinţa. ■ 

Măiestrie şi spiritualitate la 
Muzeul Luvru din Paris 


I n perioada 16 aprilie - 29 iulie 2019, la 
Muzeul Luvru din capitala Franţei s-a 
desfăşurat o expoziţie epocală sub genericul 
„Broderii de tradiţie bizantină în România din se¬ 
colul al XV-lea până în al XVII-lea. In jurul stindar¬ 
dului lui Ştefan cel Mare". A fost prima expoziţie 
a României la Muzeul Luvru. Evenimentul a 
fost dorit şi gândit 
cu mulţi ani înainte 
de către directorul 
departamentului 
Obiecte de Artă al 
muzeului, domnul 
Jannic Durând, tot¬ 
odată şi comisarul 
expoziţiei din partea 
franceză, alături de 
Dorota Giovannoni, 
documentarist 
ştiinţific. Omologii 
lor din partea 
României au fost 
Emanuela Cernea, 
curator şef, şi Iuliana 
Damian, curator. 

Departamentul 
de Artă Antică 
Românească, Muzeul 
Naţional de Artă al 
României. Expoziţia 
a avut loc în cadrul 
Sezonului Cultural 
România-Franţa 2019 
şi a reunit 28 de bro¬ 
derii româneşti în tehnică bizantină din colecţiile 
mai multor muzee din ţară: Mănăstirile Putna, 
Suceviţa şi Sfinţii Trei Ierarhi din Iaşi, Muzeul 
Naţional de Artă al României, Muzeul Naţional 
de Istorie a României, precum şi documente din 
Arhivele diplomatice. Din tezaurul Mănăstirii 
Putna au fost trimise 12 piese, printre care 


acoperământul de mormânt al Măriei de Mangop, 
doamna lui Ştefan cel Mare (după 19 decembrie 
1477), dvera „înălţarea Domnului" (1484), epitaful 
oferit de vistiernicul Gavriil Trotuşan (1516), patru 
epitrahile ştefaniene. 

La vernisaj au fost prezenţi Principesa 
Margareta, Principele Radu, înaltpreasfinţitul 

Părinte Iosif, 
Mitropolitul Europei 
Occidentale şi 
Meridionale, Pierre 
Buhler, preşedintele 
Institutului Francez, 
precum şi însoţitori 
de la fiecare insti¬ 
tuţie participantă. 
Expoziţia a avut 
rolul de a pune în 
valoare pe plan 
internaţional carac¬ 
terul excepţional al 
broderiilor religioase 
de tradiţie bizantină 
şi post-bizantină din 
România, bijuterii ale 
patrimoniului româ¬ 
nesc şi universal. 

în cadrul expozi¬ 
ţiei, pe lângă piesele 
cu funcţie liturgică, 
a fost prezentat un 
ansamblu de broderii 
unice în lume: spec¬ 
taculoasele acoperă- 
minte de mormânt domneşti, în care se observă 
trecerea de la caracterul hieratic al chipurilor 
bizantine înspre tehnica portretului. începând cu 
acoperământul de mormânt al Măriei de Mangop, 
expoziţia a trasat caracteristicile tipologiei princi¬ 
are româneşti până în secolul al XVII-lea, aducând 
în atenţie portretele Movileştilor care se odihnesc 

la Suceviţa (Ieremia şi Simion Movilă), al Tudoscăi, 
doamna lui Vasile Lupu şi al fiului lor, Ioan, de la 
Sfinţii Trei Ierarhi din Iaşi. 


Capodopera în jurul căreia au fost adunate 
toate aceste splendori a fost, totuşi, stindardul 
lui Ştefan cel Mare, dăruit Mănăstirii Zografu şi 
recuperat de armata franceză în timpul Primului 
Război Mondial, pentru a fi redat Statului român 
în cadrul unui eveniment solemn în 1917. în pre¬ 
zent, stindardul se află la Muzeul Naţional de 
Istorie a României. 

„Ne faceţi o mare onoare lăsându-ne să arătăm, 
în expoziţie, acest patrimoniu, la Muzeul Luvru. 
Aceste obiecte sunt puţin cunoscute în Europa 
Occidentală, puţin cunoscute în Franţa." 

Jean-Luc Martinez, preşedintele Muzeului Luvru 

„Este pentru prima dată când cel mai mare 
muzeu din lume găzduieşte cea mai mare concen¬ 
trare de obiecte de patrimoniu medieval românesc. 
Acestea sunt mai mult decât obiecte de artă, sunt 
insignele noastre culturale." 

Luca Niculescu, ambasadorul României în Franţa 

„Publicul francez a fost foarte curios în a 
descoperi această artă, în special între cele două 
Războaie, în cadrul expoziţiei de la Jeu de Paume 
asupra artei româneşti vechi şi modeme. Ne dorim 
din toată inima ca cercetătorii să se intereseze din 
nou de ea cu aceeaşi pasiune." 

Jannic Durând 

„Francezii ştiu destul de multe despre Ştefan 
cel Mare. Dar ce contează este reacţia pe care o 
aveau în momentul în care intrau în expoziţie. 
Spaţiul este destul de compact, practic căptuşit 
cu aceste piese strălucitoare încât prima senzaţie, 
chiar şi pentru noi, a fost o emoţie copleşitoare la 
atâta frumuseţe şi bogăţie. Dincolo de politeţea 
lor proverbială, era evidentă reacţia spontană de 
uimire. Ne-au făcut mândri." 

Emanuela Cernea 

Sărbătorirea a 550 de ani 
de la sfinţirea 

5 

Mănăstirii Putna 


Putna, primul sfânt locaş ctitorit de Sfântul Voievod Ştefan cel Mare, a fost sfinţită 
duminică, 3 septembrie 1469. Cu binecuvântarea înaltpreasfinţitului Părinte 
Arhiepiscop Pimen, pe 1 septembrie 2019, la Mănăstirea Putna a fost sărbătorită 
împlinirea celor 550 de ani de la sfinţirea mănăstirii. 


D uminică, 1 septembrie, începând cu ora 9, 
la altarul de vară din incinta mănăstirii a 
fost slujită Sfânta Liturghie arhierească. Alături 
de Inaltpreasfinţitul Părinte Serafim, Mitropolitul 
Ortodox Român al Germaniei, Europei Centrale 
şi de Nord, au fost 43 de preoţi şi diaconi, din¬ 
tre care 36 de clerici cu metania din Putna, mulţi 
dintre aceştia venind din mănăstirile sau centrele 
eparhiale unde au fost trimişi cu ascultare în ul¬ 
timele decenii. 


Un moment cu totul special l-a constituit 
mesajul Preafericitului Părinte Patriarh Daniel, 
intitulat „Mănăstirea Putna - 550 de ani înălţaţi 
la cer şi dăruiţi Preasfintei Treimi", mesaj citit de 
Inaltpreasfinţitul Părinte Serafim. Prezentând is¬ 
toria cu împliniri şi dificultăţi a celor cinci secole 
şi jumătate, în cuvinte adânci. Părintele Patriarh 
a înfăţişat chipul duhovnicesc al mănăstirii, locul 
şi rostul ei în neamul românesc, încheind mesajul 
cu binecuvântarea celor din trecut şi a celor de azi: 

„Bogatele activităţi liturgice, culturale şi pa¬ 
triotice, organizate sistematic în ultimul timp de 
această sfântă mănăstire, ne arată că Mănăstirea 
Putna, ctitorie a Sfântului Voievod Ştefan cel Mare, 
domnitorul Moldovei, a fost, atât în vremuri bune, 
cât şi în vremuri grele, o candelă vie a unităţii de 
credinţă şi neam a poporului român. [...] 

Binecuvintează, Doamne, cu pace şi bucurie, 
pe toţi cei prezenţi în aceste zile la Mănăstirea 
Putna, spre a prăznui împlinirea a 550 de ani de 
la sfinţirea acesteia; 550 de ani înălţaţi la cer şi 
dăruiţi Preasfintei Treimi ca ofrandă a credinţei şi 
iubirii poporului român purtător de Cruce şi de 
înviere de-a lungul veacurilor!" 

în cuvântul său, înaltpreasfinţitul Părinte 
Serafim a vorbit despre bucuria de a sluji la Putna, 
despre nobleţea ortodocşilor şi a dat glas, la mor¬ 
mântul celui mai mare român, îndemnului către 
românii din diaspora, de a se întoarce în ţară: 

„Cineva spunea frumos că Ortodoxia noastră 
este pentru aristocraţi. A fi ortodox înseamnă a fi un 
aristocrat, un nobil. Şi mai ales Sfânta Liturghie te 
înnobilează. Dacă am fi atenţi la Liturghie şi ne-am 
da seama ce înseamnă ea, viaţa noastră s-ar schim¬ 
ba mult. Aş putea spune că aici, la Putna, Sfântul 
Ştefan se întoarce în mormânt şi ar vrea să revină 
pe pământ şi cred că prima lege pe care ar da-o 
ar fi să nu mai plece românii din ţară. Iar a doua: 
să oprească înstrăinarea bogăţiilor ţării. Biserica 
are datoria, în primul rând, să se roage pentru toţi 
românii, mai ales pentru cei plecaţi, aproape 7 mi¬ 
lioane de români, ca să se întoarcă în ţară." 

A urmat un recital de muzică şi poezie „La 550 
de ani de la sfinţirea Maicii îndurătoare - Putna", 
susţinut de Grupul vocal tradiţional „Ai lui Ştefan, 
noi oşteni" de la Liceul Tehnologic „Ion Nistor", 
Vicovu de Sus. 


Cu această ocazie 
a fost lansat DVD-ul 
cu documentarul 
„Mănăstirea Putna. 

Epoca ştefaniană", 
prima parte a fil¬ 
mului pe care, cu 
binecuvântarea 
Părintelui Patriarh, 

Trinitas TV l-a rea¬ 
lizat despre Putna. 

Partea a doua, 

„Tradiţie, cultură şi 
spiritualitate", a fost 
prezentată în a treia 
zi de Crăciun. La film s-a lucrat cu multă dragos¬ 
te, cu mult respect şi cei care l-au realizat, deşi 
nu sunt călugări, au încercat să se lase cuprinşi 
de duhul mănăstirii. Ne bucurăm, le mulţumim 
şi îi felicităm pentru reuşită pe domnul Ciprian 
Olinici, directorul Trinitas TV, şi echipa realiza¬ 
toare, condusă de domnişoara Simona Iordache. 

Părintele Stareţ, Arhimandritul Melchisedec, 
a vorbit despre momentul sfinţirii din 1469 şi 
despre Mitropolitul Teoctist, cel care a săvârşit 
slujba de sfinţire şi cel care i-a fost sfetnic de nă¬ 
dejde Voievodului: 

„Aşa cum Sfântul Ştefan i-a sărutat mâna şi i-a 
cerut binecuvântare atunci când a pus piatra de 
temelie şi atunci când a sfinţit mănăstirea, şi noi 
îi cerem binecuvântare azi pentru a primi putere 
să continue ruga de cinci veacuri şi jumătate. Şi 
am îndrăznit, din dragoste, să îi aşezăm chipul 
într-o icoană, aşezată deasupra mormântului său, 
şi nădăjduim că în viitor, când Părintele ceresc va 
rândui, numele lui va fi înscris de către Sfântul 
Sinod în rândul sfinţilor care s-au proslăvit în 
Biserica Ortodoxă Română." 

în încheiere. Părintele a prezentat 
semnificaţia sărbătoririi: „Astăzi am 
săvârşit Liturghia mulţumirii faţă de 
Dumnezeu şi de Maica Domnului, ocro¬ 
titoarea mănăstirii, şi a recunoştinţei faţă 
de generaţiile de vieţuitori, dimpreună cu 
ctitorii şi ajutătorii de peste veacuri. [...] 
Cu smerenie ne rugăm Preasfintei 
Treimi, Dumnezeul nostru. Maicii 
Domnului, Sfântului Ştefan şi celorlalţi 
sfinţi putneni, cunoscuţi şi necunoscuţi, 
să ne păzească în continuare în sluji¬ 
rea lui Dumnezeu şi a semenilor, să 
păzească în continuare Putna ca un 
chivot al sfinţeniei şi al iubirii de neam 
şi de Hristos." ■ 

ASCOR a împlinit 30 de ani 
de la înfiinţare 

Asociaţia Studenţilor Creştini Ortodocşi Români a fost înfiinţată în 1990. Mai multe 
filiale ASCOR au marcat începerea anului în care asociaţia aniversează 30 de ani de 
existenţă printr-o retragere cu torţe de pe Dealul Crucii, la Mănăstirea Putna. 


V\ 

I n cei 30 de ani de existenţă, între activităţile 
asociaţiei s-au numărat şi pelerinajele la mă¬ 
năstiri. Bucuria de a fi prezent câteva zile într-un 
loc în care întâlneşti oameni care se străduiesc să 
îşi închine întreaga viaţă lui Dumnezeu este unică 
şi ea aduce o râvnă pentru a ne cultiva şi noi viaţa 
duhovnicească. în plus, adesea mănăstirile sunt 
locuri istorice, vechi de sute de ani, în care simţi 
mult mai profund legătura cu strămoşii. Nu e de 
mirare că unii dintre participanţii la aceste pele¬ 
rinaje au ales calea vieţii monahale; şi la Putna 
sunt câţiva vieţuitori care în perioada studenţiei au 
participat la activităţile filialei ASCOR din centrul 
universitar unde studiau. 


Mănăstirea Putna, cu mormântul Sfântului 
Voievod Ştefan cel Mare şi întreaga ei istorie, a 
fost loc de pelerinaj pentru multe generaţii de 
studenţi. în ultimul deceniu, la trecerea dintre 
ani se organizează aici o tabără studenţească 
de câteva zile. Tabăra 2019-2020 a început du¬ 
minică, 29 decembrie 2019, şi s-a încheiat joi, 2 
ianuarie 2020. 

Am fost la Putna studenţi din toată ţara, din 
Basarabia şi din nordul Bucovinei, din diaspora: 
membri ASCOR din filialele Bucureşti, Chişinău, 
Iaşi, Timişoara, Cluj, Braşov, Suceava, Bacău şi 
ai asociaţiilor NEPSIS, Studenţi pentru viaţă şi 
Asociaţia Sfântul Hristofor. 

Luni seara a avut loc retragerea cu torţe de 
pe Dealul Crucii. Pe majestuosul deal aflat lângă 
mănăstire, de unde Sfântul Ştefan a tras cu arcul 
pentru a alege locul altarului bisericii şi unde 
acum este scris „ŞTEFAN" din brazi, am urcat şi 
noi odată cu amurgul. Cei câteva sute de studenţi 
am aprins torţele şi am format numărul „30" - ca 
mulţumire lui Dumnezeu pentru anii pe care îi 
împlineşte ASCORîn 2020. Am cântat „La poartă 
la Ştefan Vodă", „Apărătoare Doamnă" şi alte 
cântece religioase şi patriotice. 

Marţi, am participat la dialogul „Tinerii şi 
Revoluţia", pe tema evenimentelor din decembrie 
1989, a perioadei regimului comunist şi a perioadei 
de după 1989, cu scriitorul Adrian Alui Gheorghe 
şi cu părintele protosinghel Dosoftei. 


Miercuri, am colindat obştea mănăstirii şi 
ne-am întâlnit cu Părintele Stareţ, Arhimandri¬ 
tul Melchisedec. 

Am făcut şi planuri, care, cu ajutorul lui 
Dumnezeu, nădăjduim că se vor împlini. In 
data de 15 august 2021, de hramul mănăstirii - 
Adormirea Maicii Domnului - se vor împlini 150 
de ani de la prima serbare a studenţilor români de 
pretutindeni, organizată la Mănăstirea Putna de 
Mihai Eminescu, Ioan Slavici, Ciprian Porumbescu 
şi de alţi tineri din generaţia lor, în 1871. Dorim 
ca atunci să fie organizată o serbare naţională a 
studenţilor români, atât din ţară, cât şi din dias- 
pora. Basarabia şi nordul Bucovinei. ■ 

Emanuel Buta, preşedinte ASCOR laşi 

Colocviile Putnei 


M ănăstirile Putna şi Dragomirna au găz¬ 
duit în perioada 8-11 septembrie 2019 
ediţia a XXIII-a a Simpozionului internaţional 
de istorie Colocviile Putnei. Cu acest prilej, au 
fost lansate numerele 1 şi 2 pe 2018 ale revistei 
Analele Putnei. 

La deschiderea colocviilor. Ştefan S. Gorovei 
a vorbit despre rostul şi misiunea istoricului: 
„Sunt în ultima vreme în spaţiul nostru istorio¬ 
grafie direcţii felurite de a înţelege trecutul. Există 
din ce în ce mai multe metode de a manipula 
înţelegerea trecutului. Trecutul are logica sa care 
nu corespunde cu cea a prezentului. Trebuie să 
combatem această tendinţă a corectitudinii politice 
în înţelegerea trecutului. E suficient dacă aducem 
grăuntele acela de lumină. Dacă înţelegem bine 
ceea ce a fost în trecut, poate o să înţelegem ce se 
întâmplă astăzi. Nimic din ceea ce se întâmplă în 
jurul nostru astăzi nu este fără rădăcini în trecut. 
Sunt rădăcini pe care le ştim sau nu, le vedem sau, 
de cele mai multe ori, nu vrem să le vedem." 

în a doua zi a colocviului, tot domnia sa, în 
comunicarea Ştefan , ţara sa , oamenii săi. Reflecţii con¬ 
trariate , a combătut cu vehemenţă două afirmaţii 
în legătură cu Ştefan cel Mare propagate de oa¬ 
meni care nu cunosc îndeajuns de bine trecutul 
nostru istoric: că Ştefan a fost un „mit" creat de 


propaganda comunistă şi că el n-ar fi vorbit limba 
română. Reputatul istoric ieşean a demonstrat că 
despre Ştefan s-a scris mult, elogios şi argumen¬ 
tat cu mult înainte de perioada comunistă, iar 
în timpul ei au scris reputaţi istorici români din 
diaspora. în legătură cu a doua afirmaţie, domnul 
profesor a făcut referire la multe izvoare din epocă 
ce atestă vorbirea limbii române de locuitorii Ţării 
Moldovei şi, implicit, de conducătorul ei, care 
într-o scrisoare către principii creştini se referea 
la Ţara Românească ca la „cealaltă Valahie", re¬ 
levând conştiinţa apartenenţei la acelaşi neam a 
locuitorilor celor două ţări româneşti. 

Semnalăm şi contribuţia importantă adusă de 
Emil Dragnev, care în comunicarea Frescele de la 
Sf Gheorghe din Hârlău şi cea de-a doua fază a picturii 
murale din Moldova lui Ştefan cel Mare , a datat în 
vremea lui Ştefan cel Mare mai multe picturi de 
biserici considerate până acum a fi mai târzii, din 
vremea lui Petru Rareş. 

O parte din şedinţele colocviului s-au 
desfăşurat la Mănăstirea Dragomirna, unde cei 
prezenţi au participat şi la slujba parastasului 
pentru ctitorii sfântului locaş, dar şi pentru arhe¬ 
ologii Gheorghe şi Cristina Cantacuzino, care au 
întreprins cercetări la Mănăstirea Dragomirna şi 
care au trecut la Domnul în iulie 2019. ■ 

Simpozionul 

„Credinţă. Cultură. Transmitere" 


I n perioada 22-25 august 2019 a avut loc, 
la Mănăstirea Putna, cea de-a XlII-a ediţie 
a Colocviului dedicat acad. Zoe Dumitrescu 
Buşulenga - Maica Benedicta cu tema „Credinţă. 
Cultură. Transmitere". 

Evenimentul a început cu slujba de Te 
Deum în biserica Mănăstirii Putna, urmată 
de cuvântul de binecuvântare 
al Inaltpreasfinţitului Părinte 
Pimen, Arhiepiscop al Sucevei 
şi Rădăuţilor, care a spus despre 
cultură că „izvorăşte din credinţă, 
se luminează, se îmbogăţeşte". A 
urmat o slujbă de pomenire a acad. 

Zoe Dumitrescu-Buşulenga - Maica 
Benedicta, la mormântul acesteia 
din cimitirul mănăstirii. 

Deschiderea a continuat cu 
vernisarea expoziţiei de fotografie 
„Satul bucovinean", desfăşurată la 
Centrul Cultural „Mitropolit Iacob 
Putneanul" al mănăstirii. Expoziţia 
cuprinde fotografii de familie din 


satele bucovinene din diferite perioade, grupate 
tematic de ierodiaconul Timotei Tiron, şi fotografii 
realizate de pictorii Constantin Flondor şi Dacian 
Andoni şi de arh. Marius Pândele. 

După cuvântul de întâmpinare al Părintelui 
Stareţ, Arhimandritul Melchisedec Velnic, Lucia 
Cifor, rectorul colocviului, a explicat cuvintele 

cuprinse în titlul evenimentului, care doar în 
locul „sfânt şi sfinţitor" care este Mănăstirea 
Putna creează plenitudinea conţinutului lor: 
cultura „ar fi ceea ce se împarte fără a se dimi¬ 
nua, ducând la sporire"; transmiterea „este de 
domeniul survenirii şi suntem în mijlocul acestui 
fenomen al transmiterii, vrem sau nu vrem, în 
permanenţă"; iar credinţa „este ceea ce ne sporeşte 
înţelegerea". Teodora Stanciu, preşedinte interi¬ 
mar al Fundaţiei „Credinţă şi Creaţie", a subli¬ 
niat nevoia de coeziune şi capacitatea culturii şi 
credinţei „de a uni oamenii, de a-i alătura, de a-i 
aduce împreună". 

Au fost lansate mai multe cărţi apărute la 
Editura „Nicodim Caligraful". Contemporanii 
mei. Portrete de acad. Zoe Dumitrescu-Buşulenga 
- Maica Benedicta cuprinde portrete realizate 
oamenilor pe care autoarea i-a cunoscut, în care 
surprinde „modul în care ei au ştiut să împlinească 
un gând al lui Dumnezeu" şi „rostul darurilor pe 
care Dumnezeu le-a pus diferit în fiecare om", 
după cum remarca protos. Dosoftei Dijmărescu. 
Volumul Drama românilor din Regiunea Cernăuţi. 
Masacre, deportări, foamete în 1940-1941,1944-1947, 
coordonat de acad. Alexandrina Cernov, conţine 
memoriile medicului Ioan Nandriş, fratele Aniţei 
Nandriş, şi scrisori pe care el le-a strâns de la lo¬ 
cuitorii din Mahala şi de la alţi bucovineni, toate 
întregind înţelegerea dramei satului bucovinean. 
Tot acum a fost lansat şi numărul 12 din Caietele 
de la Putna, care conţine comunicările simpozio¬ 
nului „Unitatea de limbă, credinţă şi neam. Sensul 
culturii române" din august 2018. 

Una din sesiunile de comunicări a fost dedica¬ 
tă profesorului şi filologului Dumitru Irimia. Pe 
lângă prezentările susţinute de Maria Şleahtiţchi, 
Ala Sainenco şi Ioan Milică, în cadrul acestei 


sesiuni a fost difuzată 
şi o înregistrare cu re¬ 
gretatul profesor ieşean. 

Textele prezentate 
la colocviu vor fi înge¬ 
mănate în numărul 13 al 
Caietelor de la Putna. 

z\ 

n seara zilei de 6 
noiembrie 2019, 
la Sala mică a Ateneului 
Român, Fundaţia 
„Credinţă şi Creaţie" a 
acordat premiul de emi- 
nescologie criticului lite¬ 
rar Alex Ştefănescu pen¬ 
tru volumele Eminescu, 
poem cu poem. La o nouă lectură: antumele (2017) şi 
Eminescu, poem cu poem. La o nouă lectură: postumele 
(2019), ambele publicate la Editura AII. 

La festivitatea de premiere, desfăşurată cu pri¬ 
lejul zilei de naştere a criticului literar, au participat 
academicieni, profesori universitari, scriitori, actori, 
filosofi, preoţi, monahi, oameni de televiziune şi 
prieteni apropiaţi ai acestuia, fiind prezenţi şi mulţi 
dintre lectorii colocviilor de la Mănăstirea Putna. 

Doamna Teodora Stanciu a justificat premiul 
acordat criticului arătând că cele două volume ale 
acestuia reprezintă „chintesenţa mesajului idei¬ 
lor pe care domnia sa le-a descoperit în poemele 
eminesciene şi pe care le-a exprimat într-un limbaj 
foarte prietenos". Preocupările de eminescologie 
ale acad. Zoe Dumitrescu-Buşulenga - Maica 
Benedicta au fost continuate de unul dintre 
cei mai străluciţi studenţi ai acesteia, aşa încât 
Fundaţia „a găsit aproape firesc, aproape natural, 
ca premiul acesta de eminescologie să-i revină lui 
Alex Ştefănescu". ■ 

întâlniri ale tinerilor la Putna 


Rădăcini 2019 

(ROYA Heritage Trip 2019) 

8-14 iulie 2019 

T abăra „Rădăcini" a fost organizată pen¬ 
tru al cincilea an consecutiv de Asociaţia 
Tinerilor Ortodocşi Români din America (ROYA), 
cu binecuvântarea înaltpreasfinţitului Nicolae, 
Mitropolitul Ortodox Român al celor două 
Americi, a Preasfinţitului Ioan Casian, Episcopul 
Ortodox Român al Canadei, şi a înaltpreasfinţitului 
Pimen, Arhiepiscopul Sucevei şi Rădăuţilor. 

în săptămâna petrecută la Putna, tinerii din SUA 
şi Canada au participat la slujbe, au vizitat atelierele 
mănăstirii, au făcut drumeţii la schiturile din apropi¬ 
ere. Intr-una din zile au participat la Sfânta Liturghie 
în paraclisul Sfinţilor Apostoli Petru şi Pavel, unde 
s-a slujit atât în română, cât şi în engleză, iar tinerii au 
dat răspunsurile la strană. Sâmbătă, 13 iulie, s-a slujit 
un parastas la mormântul Arhiepiscopului Victorin 
Ursache, primul arhiepiscop român al Americii. 

„Spune mult faptul că în fiecare an ne reîntoar¬ 
cem la Mănăstirea Putna şi stăm mai mult decât 
în anul precedent. Am observat multe schimbări 


în tinerii cu care vin: seriozitatea cu care îşi con¬ 
struiesc relaţia cu Dumnezeu, interesul crescut 
pentru aflarea rădăcinilor şi tradiţiilor strămoşeşti. 
Aflând despre viaţa Sfântului Ştefan cel Mare, ei 
sunt mândri de cine le-au fost strămoşii." 

Florina Radu, organizator 

Tabăra internaţională 

DE TRADIŢIE Şl SPIRITUALITATE 

11-19 iulie 2019 * 

T imp de nouă zile, 45 de copii români cu vâr¬ 
ste între 8 şi 16 ani, din Mitropolia Ortodoxă 
Română a Europei Occidentale şi Meridionale 
(MOREOM), au participat la această tabără. 

In ziua de 18 iulie, în tabără a fost prezent 
şi Inaltpreasfinţitul Părinte Iosif, Mitropolitul 
Europei Occidentale şi Meridionale, care a slujit 
Sfânta Liturghie. După masă, în Casa domnească 
a avut loc o întâlnire între Inaltpreasfinţitul Iosif 
şi participanţii la Tabăra de tradiţie şi spiritualitate şi 
la Şcoala de vară „Ţinutul lui Ştefan Vodă". 

„Motivul venirii [copiilor la Putna] este să 
zidească între ei punţi şi să lege prietenii care să 

călătorie este începutul unei pri¬ 
etenii rodnice între Mănăstirea 
Putna şi Ţigăneşti, vechiul sat de 
olari din codrii Basarabiei." 

Adriana Scripcariu 
coordonatoarea şcolii de vară 


„Pentru copiii şi profesorii 
basarabeni, călătoria în Bucovina 
a fost un vis realizat şi un pas 
important în conştientizarea is¬ 
toriei româneşti care ne aparţine 
în egală măsură, de o parte şi de 
alta a Prutului. Sperăm că această 


dureze nu o viaţă, ci să dureze până în veşnicie. 
Mai mult decât atât, să lege prietenii care nu sunt 
în duhul lumii - care este foarte concentrată pe 
trup, şi nu pe suflet. în sufletul lor se leagă nişte 
reţele şi nişte gânduri care se vor aşeza şi se vor 
cristaliza în timp." 

Pr. Bogdan Cârdu responsabilul şi coordonatorul taberei 


Şcoala de vară 

3 

„Ţinutul lui Ştefan Vodă" 

15-21 iulie 2019 


A ceastă şcoală de vară a fost o parte 
a proiectului „Ţigăneşti - Piscu - 
Ţigăneşti. Pe firul istoriei dus-întors", realizat 
de Asociaţia Gaspar, Baltasar & Melchior, Şcoala 
de la Piscu, cu sprijinul AFCN, al Mănăstirii 
Putna, al Primăriei Ciolpani Ilfov şi în partene- 
riat cu Primăria Ţigăneşti, Raionul Străşeni, din 
Republica Moldova. 

Au participat 16 elevi de la Gimnaziul din 
Ţigăneşti şi 4 copii de la Piscu. Elevii basarabeni au fost 
însoţiţi de Valentina Ţaca, primaml 
localităţii Ţigăneşti, de Tatiana Ţaca, 
directoml Şcolii din Ţigăneşti, şi de 
Maria Melnic, directoml adjunct al 
şcolii. Alături de elevii din România 
au fost Adriana Scripcariu, coordo¬ 
natorul proiectului, şi învăţătoarea 
Mădălina Chiţac. 


„La Mănăstirea Putna am 
trăit emoţii deosebite, pe care nu 
le-am simţit niciodată. Aşezarea 
pitorească a mănăstirii şi atmos¬ 
fera plină de căldură sufletească 
m-au făcut să privesc lucrurile şi 
din alte puncte de vedere. M-am 
convins încă o dată că noi, ma¬ 
turii, avem mult de muncit cu 
copiii pentru a creşte o societate 
sănătoasă şi adevăraţi patrioţi ai neamului româ¬ 
nesc, asemenea Sfântului Ştefan cel Mare." 

Valentina Ţaca, profesor şi primarul localităţii Ţigăneşti 


ITO Putna 2019 

19-20 august 2019 


A cincea ediţie a întâlnirii tinerilor ortodocşi 
din Protopopiatul Rădăuţi, „ITO Putna 
2019", a avut loc la iniţiativa unui grup de preoţi 
coordonat de părinţii Adrian Platon şi Vasile 
Bogdan Negrea. Desfăşurarea evenimentului a fost 
posibilă prin colaborarea cu Mănăstirea Putna şi 
cu Primăria Comunei Putna. 

Au fost două zile pline de activităţi. în cadrul ate¬ 
lierelor, cei 120 de adolescenţi de clasele VIT-VIH au 
avut prilejul să discute şi să înveţe de la profesionişti 
ai unor meserii în care strămoşii lor au excelat: în¬ 
condeierea ouălor, cusutul tradiţional, cântatul din 
fluier, olăritul, ţesutul. Festivitatea de încheiere a 
avut loc la Căminul cultural din Putna, în prezenţa 
Preasfinţitului Damaschin Dorneanul. ■ 

